Dienos įvykių apžvalga : 06-09-2005
Redaktorius: Robertas Pogorelis
Sekretoriatas: Asta Vasiliauskaitė
Baigta redaguoti: 15:00 val.
Parlamento procedūrų kodai
Serija A
Pranešimai ir rekomendacijos
Serija B
Rezoliucijos ir klausimai žodžiu
Serija C
Kitų institucijų dokumentai
*
Konsultacijų procedūra
**I
Bendradarbiavimo procedūra (1-asis svarstymas)
**II
Bendradarbiavimo procedūra (2-asis svarstymas)
***
Pritarimo procedūra
***I
Bendro sprendimo procedūra (1-asis svarstymas)
***II
Bendro sprendimo procedūra (2-asis svarstymas)
Santrumpos
- Frakcijos: žiūrėkite kitame puslapyje
BE
Belgija
IT
Italija
PL
Lenkija
CZ
Čekija
CY
Kipras
PT
Portugalija
DK
Danija
LV
Latvija
SI
Slovėnija
DE
Vokietija
LT
Lietuva
SK
Slovakija
EE
Estija
LU
Liuksemburgas
FI
Suomija
EL
Graikija
HU
Vengrija
SE
Švedija
ES
Ispanija
MT
Malta
UK
Jungtinė Karalystė
FR
Prancūzija
NL
Nyderlandai
IE
Airija
AT
Austrija
Keitimo kursas
1 euras = 3,45 lito
Frakcijos Pagal 06.09.2005
PPE-DE
PSE
ALDE
Verts / ALE
GUE / NGL
IND / DEM
UEN
NI
Iš viso
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
16
31
11
6
3
3
7
77
IE
5
1
1
1
1
4
13
IT
25
15
12
2
7
4
9
5
79
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
1
2
2
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Iš viso
268
201
89
42
41
36
27
28
732
Pradedantys eiti pareigas deputatai: Andrzej Tomasz ZAPALOWSKI (IND/DEM, PL) 2005-09-05 Illes BRAGHETTO (PPE-DE, IT) 2005-09-05
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Liberalų ir demokratų aljansas Europai
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Europos demokratinių valstybių ir įvairovės frakcija
NI
Nepriklausomi Parlamento nariai
Aplinka
Aplinkosaugos reikalavimai kasybos atliekoms
Jonas SJÖSTEDT (GUE/NGL, SE)Dėl EP ir Tarybos direktyvos dėl kasybos pramonės atliekų tvarkymo
Dok.: A6-0236/2005 Bendro sprendimo procedūra, antrasis svarstymas
Svarstymas :2005-09-05
Balsavimas: 2005-09-06
Parlamentas patvirtino pranešimą apie direktyvą dėl kasybos pramonės atliekų tvarkymo. Kasybos atliekos ES sudaro 29 proc. visų atliekų (400 mln. tonų kasmet). Kaip parodė neseni užteršimo atvejai Rumunijoje (2000) bei Ispanijoje (1998), atsainiai tvarkomos kasybos pramonės atliekos kelia grėsmę aplinkai (ypač vandeniui ir gruntui) bei sveikatai.
Parlamento Aplinkos, sveikatos ir maisto saugos komitetas antrajam svarstymui teikė keletą svarbių pataisų, kurias buvo atmetusi Taryba. Joms priimti plenarinėje sesijoje reikėjo absoliučios daugumos - 367 - balsų. Plenariniame posėdyje kalbėjęs Aplinkosaugos komisaras Stavros DIMAS nepritarė daugumai komiteto teiktų pataisų bei pritarė Tarybos bendrajai pozicijai. Šią nuomonę palaikė dauguma PPE-DE frakcijos deputatų, tuo tarpu PSE, ALDE, VERTS/ALE bei GUE/NGL frakcijos palaikė komiteto nuomonę.
Pritrūkus balsų, dauguma komiteto teiktų pataisų buvo atmestos. Deputatai neįteisino reikalavimo rekultivuoti jau uždarytas kasyklas (jam ypač priešinosi Lenkijos deputatai, motyvuodami pernelyg didele jo našta šalies biudžetui). Direktyva taip pat nebus taikoma "inertinėms ir nekenksmingoms atliekoms".
Siūloma direktyva įpareigoja valstybes užtikrinti, kad kasybos bendrovės parengtų atliekų apdorojimo, panaudojimo ir šalinimo planus. Šios bendrovės turės užkirsti kelią vandens ir grunto taršai, mažinti cianido junginių koncentraciją atliekų tvenkiniuose bei nustatyti galimą neigiamą atliekų įrenginių poveikį aplinkai arba žmogaus sveikatai. Parlamento priimta pataisa uždraudžia mesti atliekas į vandens telkinį, nebent tai daroma laikantis ES reikalavimų.
Kita Parlamento priimta pataisa kasybos darbus planuojančią bendrovę iš anksto pateikti finansinę aplinkosaugos įsipareigojimų įvykdymo garantiją, įskaitant žemės rekultivavimo kasybos vietoje išlaidas. Valstybė kontroliuos šių lėšų tvarkymą, kad jos nedingtų bendrovei bankrutavus.
Jei Taryba nesutiks su Parlamento pataisomis, bus pradėta taikinimo procedūra.
Prekyba
Siūloma riboti Kinijos prekių importą
Tokia SAÏFI (PPE/DE, FR)
Dėl tekstilės ir drabužių sektoriaus būklės po 2005 m.
Dok.: A6-0193/2005
Iniciatyvos procedūra
Svarstyta: 2005-07-07
Balsavimas: 2005-09-06
Deputatai patvirtino pranešimą, kuriame apžvelgiama padėtis po kvotų panaikinimo tekstilės ir drabužių importui.
Remiantis Pasaulio prekybos organizacijos (PPO) taisyklėmis, nuo 2005-ųjų sausio 1-osios ES panaikino importo kvotas tekstilės ir drabužių sektoriuose. Dėl to ženkliai padidėjo drabužių importas iš Kinijos. Tuo tarpu Kinija iki galo neatveria savo rinkos Europos produkcijai, taikydama netarifinius importo apribojimus.
Atsižvelgdami į tai, deputatai ragina Komisiją taikyti PPO numatytas apsaugos sąlygas, leidžiančias iki 2008 m. riboti Kinijos prekių importą rinkos sutrikdymo arba „neharmoningos prekybos raidos“ atvejais. Taip pat raginama pritaikyti PPO numatytą pereinamojo laikotarpio rinkos apsaugos mechanizmą (iki 2013-ųjų). Tuo pat metu siūloma tęsti 2004-ųjų kovą pradėtą Komisijos dialogą su Kinija dėl PPO taisyklių laikymosi. Deputatai primena, jog pagal galiojančius prekybos susitarimus prekes į ES eksportuojančios šalys turi užtikrinti darbuotojų teises bei laikytis aplinkosaugos standartų.
Siekiant sustiprinti Europos produkcijos konkurencingumą, siūloma sukurti Europos tekstilės planą, skirtą pagerinti smulkaus ir vidutinio verslo padėtį, skatinti inovacijas drabužių ir tekstilės pramonėje bei geriau apsaugoti intelektines teises šioje srityje. Raginama išlaikyti esamą paramą tekstilės pramonei iš ES struktūrinių fondų bei užtikrinti naujųjų ES narių gamintojų konkurencingumą. Parlamentas taip pat siūlo iki 2010-ųjų liberalizuoti prekių judėjimą tarp ES ir Viduržemio jūros regiono šalių bei sudaryti palankesnes sąlygas importuoti ypač neturtingų šalių produkciją.
Pramonė
Kuriama Europos palydovinė navigacijos programa "Galileo"
Etelka BARSINÉ PATAKY (PPE/DE, HU)
Dėl EP ir Tarybos reglamento dėl Europos palydovinės radijo navigacijos programos įdiegimo ir veikimo
Dok.: A6-0212/2005
Bendro sprendimo procedūra, pirmasis svarstymas
Svarstymas: 2005-09-05
Balsavimas: 2005-09-06
Parlamentas patvirtino pranešimą apie palydovinės navigacijos programos "Galileo" įgyvendinimą.
Šiuo metu kuriama civilinio naudojimo Europos palydovinė navigacijos sistema "Galileo" sukurs alternatyvą JAV įdiegtai globaliajai padėties nustatymo sistemai (GPS). Ji pasitarnaus transportui, telekomunikacijoms, bankininkystei, žemės ūkiui, aplinkosaugai, pasienio apsaugai ir kitoms sritims. Tai ES projektas, finansuojamas Bendrijos bei privačių struktūrų lėšomis. Programos rėmuose numatoma sukurti apie 40 tūkstančių naujų darbo vietų.
Šiuo metu gaminami palydovai, tikslinamos jų orbitos bei ruošiama reikiama įranga. Nuo 2006-ųjų iki 2010-ųjų planuojama paleisti į orbitą 30 palydovų. Deputatai siūlo numatyti, jog 2008-aisiais sistema būtų iš dalies paruošta komerciniam naudojimui, o 2010-aisiais ji galėtų veikti visu pajėgumu.
Palydovų gamyba bei paleidimas kainuos apie 2,1 mlrd. eurų. ES skirs maždaug trečdalį šių lėšų, o likusią dalį skirs privati bendrovė, su kuria bus sudaryta koncesijos sutartis. Parlamentas pritaria Komisijos pasiūlymui įsipareigoti palydovų paleidimui bei komercinio sistemos naudojimo įgalinimui skirti apie milijardą eurų ES biudžeto lėšų.
Deputatai pritaria pasiūlymui 2007-2013 m. finansinėje perspektyvoje numatyti atskirą biudžeto eilutę "Galileo" ir su ja susijusioms programoms, kad Parlamentas, naudodamasis jam priskirtomis biudžeto galiomis, turėtų įtaką šių lėšų skyrimui bei naudojimui. Be to, deputatai siūlo Parlamentui suteikti stebėtojo statusą projekto priežiūros institucijos valdyboje. Pranešime taip pat siūloma numatyti pelno pasidalijimo tarp ES ir privataus projekto rėmėjo mechanizmą.
Pagal bendro sprendimo procedūrą, Parlamento priimtas pataisas dar svarstys Taryba.
Kultūra
Vien rinka neužtikrins televizijos programų įvairovės
Henri WEBER (PSE, FR)
Dėl direktyvos "Televizija be sienų"
Dok.: A6-0202/2005
Iniciatyvos procedūra
Svarstymas ir balsavimas: 2005-09-06
Parlamentas patvirtino pranešimą, kuriame siūloma patobulinti direktyvą "Televizija be sienų". Direktyvos peržiūra planuojama šių metų pabaigoje.
Pagal galiojančią direktyvą, didžiausia dalis ES šalių televizijų transliavimo laiko turi būti skirta Europoje sukurtoms programoms. Nors šio reikalavimo dėka ES šalių televizijose padaugėjo europinės produkcijos, parlamentarai nerimauja, jog JAV "geriau išnaudoja Europos garso ir vaizdo erdvę, [...] nes nėra bendros ir integruotos Europos pramonės". Deputatai "mano, jog garso ir vaizdo kūrinių judėjimo pusiausvyros nebuvimas gali kelti grėsmę kultūros įvairovei". Jie "ragina Komisiją ir ES valstybes paremti informavimą apie Europos kultūrinius renginius ir jų sklaidą Europos lygmeniu" - stiprinti MEDIA programą, o mokyklų programose skirti dėmesio Europos kinematografijos paveldui, Europos tautų kultūrai, istorijai bei kalboms. Parlamentarai pastebi, jog Europos kūrinių kvotos dažniausiai užpildomos nacionaliniais kūriniais, todėl svarbu skatinti kitose ES šalyse sukurtų programų transliavimą. "Svarbu, jog kuo daugiau Europos piliečių ir kuo įvairesnėmis kalbomis galėtų žiūrėti europinio pobūdžio kanalus, kaip antai ARTE ir EURONEWS", - teigiama pranešime. Tačiau deputatai nepritarė EP Kultūros ir švietimo komiteto siūlymui įteisinti atskiras kvotas nenacionaliniams Europos kūriniams.
Parlamentas "pabrėžia, jog vaizdo ir garso sektorius prisideda prie technologijų naujovių, ekonomikos augimo, darbo vietų kūrimo ir vieningos rinkos veikimo". Be to, "jis yra itin svarbus demokratijai, nuomonių įvairovei, pliuralizmui ir kultūrų įvairovei". Todėl "turi būti užtikrinta pusiausvyra tarp stipraus bei nepriklausomo visuomeninio sektoriaus ir dinamiško komercinio sektoriaus". Deputatai "mano, kad visuomeniniai transliuotojai atlieka svarbiausią vaidmenį demokratiškai formuojant nuomonę ir supažindinant žmones su kultūrų įvairove".
Parlamentarai "nerimauja dėl vykdomo spaudimo siekiant sumažinti [televizijos] sektoriaus reguliavimą". Deputatų nuomone, "rinka pati neišspręs problemų", todėl "institucijos privalo reaguoti į Europos gyventojų susirūpinimą dėl televizijos programų kultūrinio turinio". Parlamentas sveikina perėjimą prie skaitmeninių technologijų televizijoje, tačiau atkreipia dėmesį, jog "didesnis pasirinkimas nebūtinai reiškia geresnę kokybę ar daugiau Europos kūrinių". Deputatai taip pat nerimauja dėl "Europos žiniasklaidos priemonių polinkio į horizontalią ir vertikalią koncentraciją". Jie dar kartą prašo Komisiją parengti Žaliąją knygą apie žiniasklaidos priemonių koncentracijos lygį Europoje.
Parlamentas "pabrėžia, kad neužtenka konkurencijos norint užtikrinti pliuralizmą. Pastarasis grindžiamas pagarba įvairioms nuomonėms ir jų populiarinimu visose žiniasklaidos priemonėse, kai pripažįstamas leidėjų nepriklausomumas tiek visuomeniniame, tiek komerciniame sektoriuose ir kai reguliuojančiosios institucijos yra įtakingos ir nepriklausomos". Deputatai reiškia pageidavimą, kad peržiūrint esamą direktyvą arba priimant naują "būtų įtvirtinta žiniasklaidos kontrolė ir užtikrintas pliuralizmas".
