P7_TA-PROV(2011)0540
Darbo tvarkos taisyklių pakeitimai, susiję su Europos Parlamento narių elgesio kodeksu finansinių interesų ir interesų konfliktų klausimais
A7-0386/2011
2011 m. gruodžio 1 d. Europos Parlamento sprendimas dėl Darbo tvarkos taisyklių pakeitimų, susijusių Europos Parlamento narių elgesio kodeksu finansinių interesų ir interesų konfliktų klausimais ( 2011/2174(REG) )
Europos Parlamentas
, –
atsižvelgdamas į 2011 m. rugpjūčio 31 d. Pirmininko laišką,
–
atsižvelgdamas į Biuro darbo grupės elgesio kodeksų klausimais rekomendaciją Pirmininkų sueigos ir Biuro nariams dėl Europos Parlamento narių elgesio kodekso, kurią 2011 m. liepos 6 d.patvirtinto Biuras, o 2011 m. liepos 7 d. − Pirmininkų sueiga,
–
atsižvelgdamas į Protokolo Nr. 7 dėl Europos Sąjungos privilegijų ir imunitetų,
–
atsižvelgdamas į Darbo tvarkos taisyklių 211, 212 ir 215 straipsnius,
–
atsižvelgdamas į Konstitucinių reikalų komiteto pranešimą ( A7–0386/2011 ),
1.
nusprendžia padaryti toliau pateiktus Darbo tvarkos taisyklių pakeitimus;
2.
paveda generaliniam sekretoriui atitinkamai pakoreguoti Darbo tvarkos taisyklių X priedą: nurodyti nuorodų į I priedą, kurios minimos X priede, ir atitinkamų I priedo nuostatų, pateikiamų šiame sprendime, atitiktį;
3.
nusprendžia, kad šie pakeitimai įsigalioja 2012 m. sausio 1d;
4.
pažymi, kad pagal Darbo tvarkos taisykles kadencijos viduryje iš naujo formuojant Parlamento organus, Darbo tvarkos taisyklių I priede, kuris bus nustatytas šiuo sprendimu, pateikto elgesio kodekso 7 straipsnyje numatytas Patariamasis komitetas negalės būti įsteigtas iki 2012 m. sausio mėn. pabaigos; todėl nusprendžia, kad Parlamento nariams nuo elgesio kodekso įsigaliojimo datos bus suteiktas 90 dienų laikotarpis, per kurį jie turės pateikti šio kodekso 4 straipsnyje nurodytą finansinių interesų deklaraciją, ir kad pagal šio sprendimo priėmimo datą galiojančias Darbo tvarkos taisyklių nuostatas, pateiktos deklaracijos galios iki nurodyto termino pabaigos; taip pat nusprendžia, kad pastarosios nuostatos taip pat bus taikomos visiems Parlamento nariams, kurie pradės vykdyti savo įgaliojimus per tą patį laikotarpį;
5.
paveda Pirmininkui perduoti šį sprendimą susipažinti Tarybai, Komisijai ir valstybių narių parlamentams.
Dabartinis tekstas
Pakeitimas
Pakeitimas 1
Europos Parlamento darbo tvarkos taisyklės
9 straipsnio 1 dalies pirma pastraipa
1.
Parlamentas priima taisykles dėl Parlamento narių finansinių interesų skaidrumo,
kurios pridedamos
prie šių Darbo tvarkos taisyklių.
1.
Parlamentas priima taisykles dėl Parlamento narių finansinių interesų skaidrumo
elgesio kodekso forma, kuris pagal Sutarties dėl Europos Sąjungos veikimo 232 straipsnį priimamas narių balsų dauguma ir pridedamas
prie šių Darbo tvarkos taisyklių.
Pakeitimas 2
Europos Parlamento darbo tvarkos taisyklės
19 straipsnis
Pirmininkų sueiga, spręsdama trijų penktųjų balsavusiųjų dauguma, atstovaujančia ne mažiau kaip trims frakcijoms, gali pasiūlyti Parlamentui panaikinti Parlamento pirmininko, Parlamento pirmininko pavaduotojo, kvestoriaus, komiteto pirmininko ar komiteto pirmininko pavaduotojo, tarpparlamentinės delegacijos pirmininko ar tarpparlamentinės delegacijos pirmininko pavaduotojo arba kito Parlamento nario, išrinkto eiti tam tikras pareigas Parlamente, įgaliojimus, jei mano, kad šis Parlamento narys padarė rimtą nusižengimą. Parlamentas
pasiūlymą patvirtina
dviejų trečiųjų balsavusiųjų dauguma, sudarančia visų Parlamento narių daugumą.
Pirmininkų sueiga, spręsdama trijų penktųjų balsavusiųjų dauguma, atstovaujančia ne mažiau kaip trims frakcijoms, gali pasiūlyti Parlamentui panaikinti Parlamento pirmininko, Parlamento pirmininko pavaduotojo, kvestoriaus, komiteto pirmininko ar komiteto pirmininko pavaduotojo, tarpparlamentinės delegacijos pirmininko ar tarpparlamentinės delegacijos pirmininko pavaduotojo arba kito Parlamento nario, išrinkto eiti tam tikras pareigas Parlamente, įgaliojimus, jei mano, kad šis Parlamento narys padarė rimtą nusižengimą. Parlamentas
priima sprendimą dėl šio pasiūlymo
dviejų trečiųjų balsavusiųjų dauguma, sudarančia visų Parlamento narių daugumą.
Jei pranešėjas pažeidžia prie Darbo tvarkos taisyklių pridedamo Europos Parlamento narių elgesio kodekso finansinių interesų ir interesų konfliktų klausimais nuostatas, jį paskyręs komitetas Parlamento pirmininko iniciatyva ir Pirmininkų sueigos siūlymu gali nutraukti šio pranešėjo įgaliojimus. Pirmoje pastraipoje numatyti daugumos reikalavimai mutatis mutandis taikomi kiekvienu šios procedūros etapu.
Pakeitimas 3
Europos Parlamento darbo tvarkos taisyklės
32 straipsnio 2 dalis
2.
Šios grupės negali vykdyti jokios veiklos, kuri galėtų būti painiojama su oficialia Parlamento arba jo valdymo organų veikla. Jeigu paisoma sąlygų, kurios nustatytos pagal Biuro priimtas šių grupių steigimą reglamentuojančias taisykles, frakcijos gali palengvinti šių grupių veiklą, teikdamos joms logistinę paramą.
Remdamosi I priedo nuostatomis,
tokios grupės
praneša apie bet kokią
iš išorės
gaunamą paramą.
2.
Šios grupės negali vykdyti jokios veiklos, kuri galėtų būti painiojama su oficialia Parlamento arba jo valdymo organų veikla. Jeigu paisoma sąlygų, kurios nustatytos pagal Biuro priimtas šių grupių steigimą reglamentuojančias taisykles, frakcijos gali palengvinti šių grupių veiklą, teikdamos joms logistinę paramą.
Tokios grupės
privalo pranešti
apie bet kokią
gaunamą
paramą
pinigais ar natūra (pvz., paramą sekretoriato darbui), kuri, jei būtų suteikta Parlamento nariams asmeniškai, turėtų būti deklaruojama pagal I priedą
.
Kvestoriai tvarko antroje pastraipoje nurodytų deklaracijų registrą. Šis registras skelbiamas Parlamento interneto svetainėje. Kvestoriai tvirtina su šiomis deklaracijomis susijusią tvarką.
Pakeitimas 4
Europos Parlamento darbo tvarkos taisyklės
153 straipsnio 3 dalies d punktas
d)
pasiūlymo
sustabdyti ar
atimti vienus
ar keletą Parlamento nario,
išrinkto eiti
tam tikras pareigas Parlamente,
įgaliojimus pateikimą
Pirmininkų sueigai remiantis 19 straipsniu.
d) remiantis 19 straipsniu Pirmininkų sueigai
teikiamą pasiūlymą
sustabdyti ar
nutraukti vieną
ar keletą Parlamento nario,
einančio
tam tikras pareigas Parlamente,
įgaliojimų
.
Pakeitimas 5
Europos Parlamento darbo tvarkos taisyklės
I priedo pavadinimas
9 straipsnio 1 dalies taikymą reglamentuojančios nuostatos. Skaidrumas ir Parlamento narių finansiniai interesai
Europos Parlamento narių elgesio kodeksas finansinių interesų ir interesų konfliktų klausimais
Pakeitimas 6
Europos Parlamento darbo tvarkos taisyklės
I priedo 1–4 straipsniai
1 straipsnis
Išbraukta.
1.
Prieš kalbėdamas Parlamente ar kuriame nors iš jo organų arba gavęs pasiūlymą parengti pranešimą, Parlamento narys, turintis tiesioginį finansinį interesą nagrinėjamu klausimu, žodžiu informuoja apie tai posėdžio dalyvius.
2.
Tam, kad Parlamento narys būtų teisėtai paskirtas eiti atitinkamas pareigas Parlamente ar viename iš jo organų pagal 13, 191 straipsnius arba 198 straipsnio 2 dalį arba kad būtų oficialios delegacijos narys pagal 68 straipsnį arba 198 straipsnio 2 dalį, jis privalo tinkamai užpildyti 2 straipsnyje numatytą deklaraciją.
2 straipsnis
Kvestoriai tvarko registrą, kuriame kiekvienas Parlamento narys asmeniškai ir išsamiai deklaruoja:
a) profesinę veiklą ir bet kokį kitą mokamą darbą arba veiklą;
b) bet kokį atlyginimą, kurį Parlamento narys gauna už įgaliojimų vykdymą kitame parlamente;
c) finansinę ir materialinę pagalbą bei personalą, kurį, greta Parlamento skirtų išteklių, jis gauna savo politinei veiklai iš trečiųjų asmenų, nurodydamas pastarųjų tapatybę.
Parlamento nariai, vykdydami savo įgaliojimus, susilaiko nuo bet kokios naudos ir dovanų priėmimo.
Parlamento nariai asmeniškai atsako už registre esančių deklaracijų turinį, jos turi būti patikslinamos kiekvieną kartą, kai padaromi pakeitimai, bei atnaujinamos bent kartą per metus. Parlamento nariai visiškai atsakingi už savo finansinių interesų skaidrumą.
Biuras gali periodiškai sudaryti registre deklaruotinos papildomos informacijos sąrašą.
Jeigu Parlamento narys, gavęs atitinkamą prašymą, neįvykdo savo įsipareigojimų pateikti deklaraciją pagal šio straipsnio a ir b punktus, Parlamento pirmininkas dar kartą jam primena pateikti deklaraciją per du mėnesius. Jei praėjus šiam terminui, Parlamento narys vis dar nepateikia deklaracijos, jo pavardė ir pažeidimas skelbiami kiekvienos minėtam terminui pasibaigus vykstančios mėnesinės sesijos pirmosios dienos protokole. Jei po pažeidimo paskelbimo Parlamento narys ir toliau atsisako pateikti deklaraciją, Parlamento pirmininkas imasi veiksmų sustabdyti Parlamento nario įgaliojimus 153 straipsnyje nustatyta tvarka.
Įvairių Parlamento narių grupių, tiek tarpfrakcinių, tiek kitų oficialiai neįregistruotų grupių pirmininkai, privalo pranešti apie bet kokią gaunamą paramą pinigais ar natūra (pvz., paramą sekretoriato darbui), kuri, jei būtų suteikta Parlamento nariams individualiai, turėtų būti deklaruota, remiantis šio straipsnio nuostatomis.
Kvestoriai yra atsakingi už tokių grupių registro ir paramos iš išorės tokioms grupėms deklaravimo taisyklių sudarymą.
3 straipsnis
Visuomenė gali susipažinti su registru.
Registras gali būti pateiktas visuomenei susipažinti elektroniniu būdu.
4 straipsnis
Parlamento nariams taikomos valstybės narės, kurioje jie išrinkti, teisės aktais nustatytos turto deklaravimo prievolės.
Pakeitimas 7
Europos Parlamento darbo tvarkos taisyklės
I priedo (naujo) 1 straipsnis (naujas)
1 straipsnis
Pagrindiniai principai
Europos Parlamento nariai, vykdydami savo įgaliojimus:
a) vadovaujasi tokiais bendraisiais elgesio principais kaip nesavanaudiškumas, padorumas, skaidrumas, darbštumas, garbingumas, atsakomybė ir pagarba Parlamento reputacijai bei jų laikosi,
b) veikia tik vadovaudamiesi bendrais interesais ir negauna ir nesistengia gauti kokios nors tiesioginės ar netiesioginės finansinės naudos ar bet kurio kito atlygio.
Pakeitimas 8
Europos Parlamento darbo tvarkos taisyklės
I priedo (naujo) 2 straipsnis (naujas)
2 straipsnis
Pagrindinės Parlamento narių pareigos
Europos Parlamento nariai, vykdydami savo įgaliojimus:
a) nesudaro jokios sutarties, pagal kurią jie turėtų veikti arba balsuoti kito juridinio ar fizinio asmens naudai ir dėl kurios galėtų būti suvaržyta jų balsavimo laisvė, įtvirtinta 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnyje ir Europos Parlamento narių statuto 2 straipsnyje,
b) neprašo, nepriima ar negauna jokios tiesioginės arba netiesioginės finansinės naudos ar bet kurio kito atlygio už įtakos darymą arba už balsavimą dėl teisės aktų, pasiūlymų dėl rezoliucijų, rašytinių pareiškimų arba Parlamente ar viename iš komitetų teikiamų klausimų ir ypač kruopščiai stengiasi, kad nesusiklostytų situacija, kai galima korupcija.
Pakeitimas 9
Europos Parlamento darbo tvarkos taisyklės
I priedo (naujo) 3 straipsnis (naujas)
3 straipsnis
Interesų konfliktas
1.
Interesų konfliktas iškyla tada, kai Europos Parlamento narys turi asmeninių interesų, galinčių netinkamai turėti įtakos jo, kaip Europos Parlamento nario, pareigų vykdymui. Interesų konflikto nesama, kai narys gauna naudos vien tik dėl to, kad priklauso plačiajai visuomenei ar didelei žmonių grupei;
2.
Bet kuris Parlamento narys, pastebėjęs, kad iškilo interesų konfliktas, nedelsdamas imasi reikiamų priemonių ištaisyti padėtį vadovaudamasis šio elgesio kodekso principais ir nuostatomis. Jei Parlamento narys negali pašalinti interesų konflikto, jis apie tai raštu praneša Parlamento pirmininkui. Susidarius dviprasmiškai padėčiai, Parlamento narys gali konfidencialiai paprašyti Patariamojo Parlamento narių elgesio klausimais komiteto, įsteigto pagal 7 straipsnį, nuomonės.
3.
Nedarant poveikio 2 daliai, Parlamento nariai, prieš pareikšdami savo nuomonę, prieš balsuodami plenariniame posėdyje ar Parlamento organų posėdžiuose arba kai jie siūlomi į pranešėjus, gali viešai pranešti apie esamą arba galimą interesų konfliktą, susijusį su nagrinėjamu klausimu, jei šis konfliktas nėra akivaizdžiai matomas iš informacijos, deklaruotos pagal 4 straipsnį. Apie interesų konfliktą pranešama pirmininkui raštu arba žodžiu vykstant atitinkamoms parlamentinėms diskusijoms.
Pakeitimas 10
Europos Parlamento darbo tvarkos taisyklės
I priedo (naujo) 4 straipsnis (naujas)
4 straipsnis
Europos Parlamento narių deklaracija
1.
Dėl skaidrumo Europos Parlamento nariai asmeniškai pateikia Parlamento pirmininkui finansinių interesų deklaraciją iki pirmosios mėnesinės sesijos, einančios po Europos Parlamento rinkimų, pabaigos (arba Parlamento kadencijos metu – per 30 dienų nuo tos dienos, kai pradeda eiti pareigas Parlamente) naudodami Biuro formą, patvirtintą pagal 9 straipsnį. Jie praneša Parlamento pirmininkui apie bet kokius pasikeitimus, darančius poveikį jų deklaracijai, per 30 dienų po tokio pasikeitimo dienos.
2.
Finansinių interesų deklaracijoje tiksliai nurodoma ši informacija:
a)
Parlamento nario profesinė veikla per paskutinius trejus metus iki pareigų ėjimo Parlamente pradžios, ir jo pareigos tuo pačiu laikotarpiu įmonių, nevyriausybinių organizacijų, asociacijų ar kitų įstaigų, turinčių juridinio asmens statusą, valdybose ar tarybose,
b) bet kokį atlyginimą, kurį Parlamento narys gauna už įgaliojimų vykdymą kitame parlamente;
c) bet kokia kita nuolatinė atlyginama veikla, kurią Parlamento narys vykdo kartu vykdydamas savo pareigas, nesvarbu, ar dirbdamas pagal darbo sutartį, ar kaip savarankiškai dirbantis asmuo,
d) pareigos įmonių, nevyriausybinių organizacijų, asociacijų ar kitų įstaigų, turinčių juridinio asmens statusą, valdybose ar tarybose arba bet kokia kita atlyginama ar neatlyginama išorės veikla, kurią vykdo Parlamento narys,
e) bet kokia atlyginama nenuolatinė išorės veikla (įskaitant rašymą, dalyvavimą konferencijose ar ekspertų konsultacijų teikimą), jei bendras atlyginimas viršija 5 000 EUR per kalendorinius metus,
f) dalyvavimas įmonėje arba partnerystėje, kai galimas poveikis viešajai politikai arba kai dėl šio dalyvavimo Parlamento narys gali daryti didelę įtaką atitinkamos įstaigos veiklai,
g) bet kokia finansinė parama, teikiant materialinę pagalbą ar personalą, kurį greta Parlamento skirtų išteklių Parlamento narys gauna savo politinei veiklai iš trečiųjų asmenų, nurodant pastarųjų tapatybę,
h) bet kokie kiti finansiniai interesai, kurie galėtų daryti poveikį Parlamento nario pareigų vykdymui.
Nuolatinės Parlamento nario pajamos, gautos pagal kiekvieną iš punktų ir deklaruotos, kaip nurodyta pirmoje pastraipoje, priskiriamos vienai iš šių kategorijų:
– 500–1 000 EUR per mėnesį;
– 1 001–5 000 EUR per mėnesį;
– 5 001–10 000 EUR per mėnesį;
– daugiau kaip 10 000 EUR per mėnesį.
Bet kokios kitos Parlamento nario pajamos, gautos pagal kiekvieną iš punktų ir deklaruotos, kaip nurodyta pirmoje pastraipoje, skaičiuojamos metams, padalijamos iš dvylikos ir priskiriamos vienai iš antroje pastraipoje nurodytų kategorijų.
3.
Pagal šį straipsnį Parlamento pirmininkui pateikta informacija skelbiama Parlamento interneto svetainėje ir yra lengvai prieinama.
4.
Parlamento narys negali būti renkamas į jokias pareigas Parlamente ar jo organuose, skiriamas pranešėju arba oficialios delegacijos nariu, jei jis nėra pateikęs finansinių interesų deklaracijos.
Pakeitimas 11
Europos Parlamento darbo tvarkos taisyklės
I priedo (naujo) 5 straipsnis (naujas)
5 straipsnis
Dovanos arba panaši nauda
1.
Europos Parlamento nariai, vykdydami savo pareigas, negali priimti dovanų ar gauti panašios naudos, išskyrus apytikriai mažesnės nei 150 EUR vertės dovanas ar naudą, gautas pagal etiketo taisykles arba gautas pagal minėtąsias taisykles oficialiai atstovaujant Parlamentui.
2.
Visos dovanos, gautos, kaip nurodyta 1 dalyje, Parlamento nariams oficialiai atstovaujant Parlamentui, perduodamos Parlamento pirmininkui ir tolesni sprendimai dėl jų priimami vadovaujantis Biuro įgyvendinimo taisyklėmis, kurias Biuras tvirtina pagal 9 straipsnį.
3. 1 ir 2 dalies nuostatos netaikomos komandiruočių, apgyvendinimo ir gyvenimo išlaidų kompensavimui bei tiesiogiai trečiųjų šalių atliekamam tokių išlaidų apmokėjimui, kai Parlamento nariai, vykdydami savo pareigas, priima kvietimus dalyvauti trečiųjų šalių rengiamuose renginiuose.
Šios dalies taikymo sritis, ypač skaidrumo taisyklės, yra patikslintos įgyvendinimo taisyklėse, kurias Biuras tvirtina pagal 9 straipsnį.
Pakeitimas 12
Europos Parlamento darbo tvarkos taisyklės
I priedo (naujo) 6 straipsnis (naujas)
6 straipsnis
Buvusių Parlamento narių veikla
Buvę Europos Parlamento nariai, besiverčiantys profesionalia lobistine arba atstovavimo veikla, kuri tiesiogiai susijusi su Sąjungos sprendimų priėmimo procesu, visu tokios veiklos vykdymo laikotarpiu negali naudotis patalpomis, kurios suteikiamos buvusiems Parlamento nariams pagal šiuo klausimu Biuro patvirtintas taisykles
1
.
__________________
1
1999 m. balandžio 12 d. Biuro sprendimas.
Pakeitimas 13
Europos Parlamento darbo tvarkos taisyklės
I priedo (naujo) 7 straipsnis (naujas)
7 straipsnis
Patariamasis Parlamento narių elgesio klausimais komitetas
1.
Įsteigiamas Patariamasis Parlamento narių elgesio klausimais komitetas (toliau – Patariamasis komitetas).
2.
Patariamąjį komitetą sudaro penki nariai, kuriuos skiria Parlamento pirmininkas savo kadencijos pradžioje iš Konstitucinių reikalų komiteto ir Teisės reikalų komiteto biurų narių ir koordinatorių, atsižvelgdamas į Parlamento narių patirtį ir politinę pusiausvyrą.
Kiekvienas Patariamojo komiteto narys eina pirmininko pareigas šešis mėnesius rotacijos tvarka.
3.
Parlamento pirmininkas savo kadencijos pradžioje taip pat paskiria atsarginius Patariamojo komiteto narius, t. y. po vieną narį kiekvienai frakcijai, kuriai neatstovaujama Patariamajame komitete.
Jei įtariama, kad kurios nors frakcijos, kuriai neatstovaujama Patariamajame komitete, narys pažeidė šio elgesio kodekso nuostatas, atitinkamas atsarginis narys tampa šeštuoju Patariamojo komiteto nariu svarstant galimą pažeidimo atvejį.
4.
Parlamento nario prašymu Patariamasis komitetas konfidencialiai per trisdešimt kalendorinių dienų pateikia Parlamento nariui šio elgesio kodekso aiškinimo ir taikymo gaires. Parlamento narys turi teisę šiomis gairėmis pasikliauti.
Parlamento pirmininko prašymu Patariamasis komitetas taip pat vertina tuos atvejus, kai įtariama, jog pažeistos šio elgesio kodekso nuostatos, ir pataria Parlamento pirmininkui, kokių priemonių imtis.
5.
Patariamasis komitetas, pasikonsultavęs su Parlamento pirmininku, gali prašyti išorės ekspertų patarimų.
6.
Patariamasis komitetas skelbia metinę darbo ataskaitą.
Pakeitimas 14
Europos Parlamento darbo tvarkos taisyklės
I priedo (naujo) 8 straipsnis (naujas)
8 straipsnis
Procedūra, taikoma įtarus, kad pažeistas elgesio kodeksas
1.
Kai yra pagrindo manyti, kad Europos Parlamento narys galbūt pažeidė šį elgesio kodeksą, Parlamento pirmininkas gali apie tai informuoti Patariamąjį komitetą.
2.
Patariamasis komitetas nagrinėja galimo pažeidimo aplinkybes ir gali išklausyti atitinkamą Parlamento narį. Atsižvelgdamas į savo išvadas, jis Parlamento pirmininkui pateikia rekomendaciją dėl galimo sprendimo.
3.
Jei Parlamento pirmininkas, atsižvelgęs į šią rekomendaciją, padaro išvadą, kad atitinkamas Parlamento narys pažeidė elgesio kodeksą, jis, išklausęs Parlamento narį, priima motyvuotą sprendimą, kuriuo skiriama nuobauda, ir apie tai praneša Parlamento nariui.
Nuobauda gali apimti vieną ar kelias 153 straipsnio 3 dalyje išvardytas priemones
4.
Parlamento narys gali pasinaudoti vidaus skundų pateikimo tvarka, numatyta Darbo tvarkos taisyklių 154 straipsnyje.
5.
Praėjus Darbo tvarkos 154 straipsnyje numatytiems terminams, apie bet kurią nuobaudą, skirtą Parlamento nariui, Parlamento pirmininkas praneša plenariniame posėdyje ir ji skelbiama matomoje Parlamento interneto svetainės vietoje likusią kadencijos dalį.
Pakeitimas 15
Europos Parlamento darbo tvarkos taisyklės
I priedo (naujo) 9 straipsnis (naujas)
9 straipsnis
Įgyvendinimas
Biuras tvirtina šio elgesio kodekso įgyvendinimo taisykles, įskaitant kontrolės tvarką, ir prireikus atnaujina 4 ir 5 straipsniuose nustatytas sumas.
Jis gali teikti pasiūlymus dėl šio elgesio kodekso pakeitimų.
