EP sesijoje pasmerktas išpuolis Italijoje, prisiminti įvykiai Lenkijoje
Institucijos
2009-12-14 - 18:13
Pirmadienį Strasbūre pradėdamas paskutiniąją šių metų EP plenarinę sesiją, Europos Parlamento pirmininkas Jerzy Buzek pasmerkė išpuolį prieš Italijos ministrą pirmininką Silvio Berlusconi. „Politinės diskusijos negali būti vedamos tokiu būdu“, – pridūrė Parlamento vadovas.
J. Buzek taip pat prisiminė ypatingosios padėties įvedimą Lenkijoje prieš 28 metus, kuomet beveik 100 žmonių buvo nužudyta, o tūkstančiai – sulaikyti. Atkreipęs dėmesį į tai, kaip per du dešimtmečius pasikeitė Europa, EP pirmininkas pažymėjo kovos už taiką ir žmogaus teises svarbą. Ta proga jis priminė apie trečiadienio vidurdienį numatytą Sacharovo premijos įteikimą Rusijos žmogaus teisių gynimo organizacijai „Memorial“.
Europarlamentarai taip pat nutarė įtraukti į sesijos darbotvarkę diskusiją apie tai, ar Europa turi teisę nurodyti šalims, kokie religiniai simboliai gali būti jų mokyklų klasėse. Šis klausimas tapo aktualus po neseniai priimto Europos žmogaus teisių teismo sprendimo apie nukryžiuotojo statulėlių kabinimą Italijos mokyklose. Diskusija numatyta antradienio vakarą, o rezoliucijos priėmimas – ketvirtadienį.
20091211IPR66369 Sesijos naujienlaiškis: 2009 m. gruodžio 14-17 d. EP plenarinė sesija Strasbūre
-//EP//TEXT IM-PRESS 20091207FCS66070 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
