20.3.2006
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 108 straipsnio 5 dalį pateikė
– José Ribeiro e Castro PPE-DE frakcijos vardu
– Margrietus van den Berg, Glenys Kinnock ir Marie-Arlette Carlotti PSE frakcijos vardu
– Thierry Cornillet ALDE frakcijos vardu
– Frithjof Schmidt Verts/ALE frakcijos vardu
– Francis Wurtz ir Willy Meyer Pleite GUE/NGL frakcijos vardu
– Ģirts Valdis Kristovskis ir Eoin Ryan UEN frakcijos vardu
keičiantis šių frakcijų pasiūlymus dėl rezoliucijų:
– PPE-DE (B6‑0191/2006)
– ALDE (B6‑0193/2006)
– Verts/ALE (B6‑0194/2006)
– GUE/NGL (B6‑0196/2006)
– UEN (B6‑0199/2006)
– PSE (B6‑0200/2006)
dėl Kotonu susitarimo peržiūros ir lėšų sumos dešimtajam Europos plėtros fondui (10 EPF) nustatymo
Europos Parlamento rezoliucija dėl Kotonu susitarimo peržiūros ir lėšų sumos dešimtajam Europos plėtros fondui (10 EPF) nustatymo
Europos Parlamentas ,
–
atsižvelgdamas į AKR-ES partnerystės susitarimo, pasirašyto 2005 m. birželio 24 d., pakeitimus, o ypač I a priedą („Daugiametis bendradarbiavimo pagrindas atsižvelgiant į peržiūrėtą Kotonu susitarimą“);
–
atsižvelgdamas į Komisijos pranešimą „Siekiant visiškos integracijos ES biudžete bendradarbiaujant su AKR šalimis“ (KOM(2003)590);
–
atsižvelgdamas į Europos Vadovų Tarybos 2005 m. gruodžio 15 ir 16 d. išvadas, o ypač 70 punktą ir II priedą dėl atitinkamų valstybių narių įnašų AKR šalims;
–
atsižvelgdamas į savo ankstesnes rezoliucijas dėl Europos plėtros fondo įtraukimo sudarant biudžetą, patvirtintas 2004 m. balandžio 1 d., dėl Politinių iššūkių ir biudžeto lėšų Sąjungoje po plėtros 2007–2013 m. laikotarpiu, kuri buvo patvirtinta 2005 m. birželio 8 d. ir dėl Afrikos plėtros strategijos, patvirtintos 2005 m. lapkričio 17 d.;
–
atsižvelgdamas į valstybių narių 2005 m. prisiimtus įsipareigojimus, o ypač:
- ES ir jos valstybėms narėms pasiekti JT tikslą – 0,70 proc. nuo ES BNP iki 2015 m., kas padidintų ES indėlį į Tūkstantmečio plėtros tikslus nuo 33 mlrd. eurų 2003 m. iki daugiau nei 84 mlrd. eurų 2015 m. (Europos Vadovų Taryba, 2005 m. birželis),
- pasiekti vidutinį ES tikslą – 0,56 proc. iki 2010 m., kas ES oficialios pagalbos plėtrai srautus padidintų iki 67 mlrd. eurų (ES viršūnių susitikimas, 2005 m. birželis);
- ES ir kiti paramos teikėjai dvigubai padidins pagalbą Afrikai, taigi suteiks Afrikai 25 mlrd. dolerių dydžio sumą kaip oficialią pagalbą plėtrai iki 2010 m.1 Palyginus su 2004 m. kiekiais, šis paramos kiekis padidinamas du kartus. (G8 viršūnių susitikimas, 2005 m. liepa);
–
atsižvelgdamas į Darbo tvarkos taisyklių 108 straipsnio 5 dalį straipsnį,
A.
kadangi peržiūrėto Kotonu susitarimo 1a priede teigiama, kad: „šiuo naujuoju laikotarpiu Europos Sąjunga privalo išlaikyti savo pastangas teikiant paramą AKR šalims bet jau tokiame pačiame lygyje kaip ir 9 Europos plėtros fonde, neįskaitant likučių; prie šito, remiantis Bendrijos vertinimais, reikia pridėti infliacijos, Europos Sąjungos plėtros ir padidėjimo 10-čia valstybių narių po 2004 m., poveikį“.
B.
kadangi nors Komisija iš pradžių numatė 24.948 mln. eurų dydžio sumą 10-ajam Europos plėtros fondui 2008–2013 m. laikotarpiu (6 metams), Europos Vadovų Taryba savo posėdžio Briuselyje 2005 m. gruodžio 15–16 d. metu pritarė tik 22.682 mln. eurų dydžio sumai;
C.
kadangi šis sumažinimas 2 mlrd. eurų pažeidžia Sąjungos įsipareigojimus peržiūrėto Kotonu susitarimo 1a priedo atžvilgiu ir neatspindi daugelio politinių įsipareigojimų, deklaruotų 2005 m. dėl žymaus paramos plėtrai padidinimo;
D.
kadangi AKR šalys nebūtų davusios sutikimo peržiūrėtam Kotonu susitarimui, jeigu nebūtų įtrauktas 1 a priedas dėl finansavimo ir todėl ES valstybėms narėms egzistuoja poreikis laikytis savo įsipareigojimų;
E.
kadangi reikalingi kai kurie paaiškinimai prieš Europos Parlamentui suteikiant savo įvertinimą peržiūrėtam Kotonu susitarimui;
F.
kadangi Europos plėtros fondo įtraukimas į biudžetą nėra nei stebuklingas vaistas nuo visų problemų, nei kliūtis ES-AKR partnerystės efektyvumui;
G.
kadangi yra pagrįsta apsvarstyti Europos plėtros fondo reformas praėjus 40 metų nuo jo įkūrimo, o dabartinė sistema nesugeba išspręsti problemų susijusių laiku, reikalingu lėšų išdavimui ir nepanaudotų asignavimų surinkimui (11 mlrd. eurų);
H.
kadangi ES plėtra apimant Rumuniją ir Bulgariją numatyta 2007 m;
I.
kadangi Rytų Timoras prisijungė prie Kotonu susitarimo 2005 m. gruodžio 15 d.;
J.
atsižvelgdamas į susirūpinimus, išreikštus Užsienio šalių ir teritorijų dėl jų izoliacijos 10 -ajame EPF ir neapibrėžtumo Užsienio šalims ir teritorijoms bendradarbiaujant su ES;
K.
kadangi pirminis Kotonu susitarimo tikslas yra skurdo naikinimas, patvari plėtra ir progresyvi AKR šalių integracija į pasaulio ekonomiką; kadangi visos AKR ir ES valstybės yra įsipareigojusios siekti Tūkstantmečio plėtros tikslų;
L.
kadangi politinis dialogas turi didelę reikšmę peržiūrėtam Kotonu susitarimui, o plėtra privalo remti pagarbą žmogaus teisėms, demokratijos principams ir tinkamam valdymui, o taip pat patvariai plėtrai;
1.
apgailestauja, kad visa 10-ojo EPF suma, dėl kurios nusprendė Europos Vadovų Taryba yra mažesnė nei buvo iš pradžių apskaičiuota Komisijos;
2.
apgailestauja, kad 2005 m. atliktų politinių įsipareigojimų perteklius remiant žymiai didesnę oficialią pagalbą plėtrai nesukėlė žymesnio padidėjimo valstybių narių įnašuose į Europos plėtros fondą; pabrėžia, kad siūlyta 10-ojo Europos plėtros fondo suma sudarytų tik 0,028 proc. nuo valstybių narių BVP;
3.
apgailestauja dėl fakto, kad iš vienos pusės valstybės narės prisiėmė įsipareigojimų padidinti pagalbą plėtrai, tačiau iš kitos pusės jeigu 10-asis EPF liks tokio dydžio, kokį patvirtino Europos Vadovų Taryba, bendri Komisijos valdomi oficialiosios pagalbos plėtrai dydžiai iki 2015 m. nuo 19 proc. sumažės iki 14 proc., taigi de facto plėtros politika bus renacionalizuojama;
4.
ragina valstybes nares apsvarstyti žymų savo įnašų padidinimą 10-tajame EPF;
5.
ragina Tarybą ir Komisiją paaiškinti, kaip bus finansuojamas Ekonominės partnerystės susitarimų plėtros matmuo, dėl kurio šiuo metu vyksta derybos;
6.
ragina Tarybą suteikti naujų lėšų „pagalbos prekybai“ programoms ir reikalauja, kad tokios programos neperkeltų kitoms plėtros iniciatyvoms jau paskirtų lėšų, kaip pvz. lėšų, skirtų Tūkstantmečio plėtros tikslams;
7.
ragina Tarybą užtikrinti, kad bus papildomi Rumunijos ir Bulgarijos įnašai į 10 EPF, kai pastarosios prisijungs prie ES;
8.
ragina Tarybą atsižvelgti į Rytų Timoro prisijungimą prie Partnerystės susitarimo ir į faktą, kad šiai naujai šaliai nukreipta parama turėtų būti tik papildoma atsižvelgiant į formulę, aprašytą peržiūrėto Kotonu susitarimo 1a priede;
9.
ragina Tarybą ir Komisiją kaip galima greičiau paaiškinti galimą ateityje iškilsiantį klausimą dėl bendradarbiavimo su Užjūrio šalimis ir teritorijomis finansavimo;
10.
ragina Tarybą ir Komisiją paaiškinti būsimą Afrikos Sąjungos finansavimą, įskaitant tai, koks finansavimo lygis turėtų būti gaunamas iš MEDA programos;
11.
primena, kad EPF išlaidos privalo tenkinti oficialius pagalbos plėtrai tinkamumo kriterijus, kaip apibrėžta Ekonominio bendradarbiavimo ir plėtros organizacijos pagalbos plėtrai komiteto;
12.
ragina Komisiją imtis vadovaujančio vaidmens užtikrinant bendradarbiavimą tarp valstybių narių siekiant sustiprinti tiek ES, tiek dvišalio plėtros finansavimo veiksmingumą;
13.
paveda Pirmininkui perduoti šią rezoliuciją ES Tarybai, ES valstybėms narėms ir jų vyriausybių vadovams, AKR šalių vyriausybėms ir Komisijai.
