EP nariai vertins ES vadovų pasiektą kompromisą
Sutartys
2007-06-25 - 16:40
H.-G. Pöttering džiaugiasi pasiektu susitarimu
Pasibaigus intensyvioms deryboms dėl ES sutarčių reformos, ankstyvą birželio 23-osios rytą ES šalių lyderiai susitarė dėl institucinės Sąjungos ateities principų. Europos valstybių vadovai sugebėjo suderinti skirtingas pozicijas ir išsaugoti esmines konstitucinės sutarties projekte numatytas reformų nuostatas. Trečiadienį savo nuomones dėl šio susitarimo europarlamentarai galės išsakyti pirmininkavimą ES baigiančios Vokietijos kanclerei A. Merkel.
Šnekėdamas po ES šalių lyderių derybų, EP pirmininkas H-G. Pöttering džiaugėsi ES demokratiškumą ir efektyvumą didinančiu susitarimu, didinančiu Parlamento galias.
Neeilinis Parlamento posėdis
Trečiadienį vyksiančioje neeilinėje plenarinėje sesijoje kanclerė A. Merkel europarlamentarams pristatys Vokietijos pirmininkavimo ES rezultatus. Kadangi institucinė reforma buvo šio pirmininkavimo šerdis, EP nariai Vokietijos įdirbį vertins pagal šeštadienį pasiektą susitarimą.
Kaip žinia, europarlamentarai vaidins svarbų vaidmenį naujos sutarties rengimo procese. Tarpvyriausybinė konferencija, kurios darbe dalyvaus ir trijų EP narių delegacija, naujos sutarties tekstą turėtų parengti iki metų pabaigos.
Europarlamentarų nuomonės: nepaisant nuolaidų – daugiau demokratijos
EP pirmininkas Hans-Gert Pöttering džiaugėsi, jog „svarbiausi principai, už kuriuos kovojo Europos Parlamentas, bus įgyvendinti šios sutarčių reformos metu“. Apgailestaudamas, jog kai kurie instituciniai pokyčiai nukeliami vėlesniam laiku, jis pripažino, jog tai buvo neišvengiama ieškant konsensuso. Anot H.-G. Pötteringo, naujoji sutartis sustiprins Europos Parlamentą ir didins ES demokratiškumą.
EP pirmininkas taip pat teigiamai įvertino tai, jog Tarpvyriausybinėje konferencijoje Europos Parlamentą atstovaus trys deputatai, o naująją sutartį planuojama ratifikuoti iki 2009 m.
Konstitucinių reikalų komiteto pirmininkas Jo Leinen džiaugėsi, jog buvo išsaugotas konstitucinės sutarties projekto pagrindas: ES bus suteiktas juridinio asmens statusas ir bus panaikinta „ramsčių“ sistema. Remiantis dabar galiojančia tvarka, sprendimai trijose skirtingose srityse priimami remiantis skirtingomis procedūromis.
J. Leinon apgailestavo dėl kai kurių „netekčių“. Anot jo, Jungtinės Karalystės neprisijungimas prie ES pagrindinių teisių chartijos simbolizuoja „dviejų greičių“ Europą, o žodžio „konstitucija“ atsisakymas – ateities vizijos praradimą.
Kartu su Enrique Barón Crespo pranešimą dėl EP rekomendacijų ES lyderiams rengęs Elmar Brok teigiamai įvertino vadovų susitikimo išvadas. „Nepaisant visų kompromisų, buvo išsaugota Konstitucijos projekto esmė“, sakė jis, primindamas, jog daugelyje sričių bus atsisakyta vienbalsiškumo, stiprės užsienio ir saugumo politika, ES taps juridiniu asmeniu su privaloma pagrindinių teisių chartija.
Dvi valandas plenarinių posėdžių salėje vyksiančias diskusijas dėl institucinės reformos stebėkite birželio 27 d. nuo 15 val. Vidurio Europos laiku.
20070625STO08310 EP pirmininkas – apie pasiektą kompromisą [EN] http://www.consilium.europa.eu/ueDocs/cms_Data/docs/pressData/LT/ec/94946.pdf Pirmininkaujančios šalies pareiškimas [EN] Tiesioginės transliacijos
LT
1
PHOTO
20070625PHT08312.jpg
LT
2
LINK
/president/defaulten.htm
LT
3
LINK
Europos Vadovų Tarybos išvados [pdf]
LT
4
LINK
http://www.eu2007.de/en/News/Press_Releases/June/0623ER.html
LT
5
LINK
/eplive/public/freetext_page_direct/20061120FTX00012-2101/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
