KLAUSIMAS RAŠTU E-0528/09
pateikė Justas Vincas Paleckis (PSE)
Komisijai
(2009 m. vasario 4 d.)
Tema: Dėl užimtumo
Europos Komisija yra skelbusi, jog daugumoje ES valstybių narių darbo rinkos būklė pradėjo blogėti 2008 m. Globaliu mastu išplitusi finansinė ir ekonominė krizė daro neigiamą įtaką darbo vietų išsaugojimui ir užimtumo skatinimui. Prognozuojama, jog ES nedarbo lygis 2009 m. gali pakilti iki 8,75 proc. (euro zonoje – 9,25 proc.), o 2010 m. – dar labiau.
Kokių priemonių, būdų ar programų ketina imtis Europos Komisija, siekdama sumažinti krizės daromą neigiamą įtaką užimtumui?