Klausimas, į kurį atsakoma žodžiu, Nr. O-0150/2010
Komisijai
Darbo tvarkos taisyklių 115 straipsnis
János Áder
,
József Szájer
,
Corien Wortmann-Kool
,
Richard Seeber
,
Pilar del Castillo Vera
,
Romana Jordan Cizelj
,
András Gyürk
PPE frakcijos vardu Tema: Toksiško raudonojo šlamo nelaimė Vengrijoje
2010 m. spalio 4 d. įvyko didžiausia Vengrijos ekologinė nelaimė, kai buvo pralaužtas aliuminio gamyklos rezervuaras ir didžiulė vieno milijono m 3 raudonojo šlamo banga apsėmė miestus ir kaimus, bei dėl jos žuvo mažiausiai aštuoni žmonės, o keli šimtai buvo sužeisti. Taip pat toksinėmis atliekomis buvo užteršti dirbamieji laukai ir upės, o jas pašalinti prireiks daug laiko ir pastangų. Be to, keli šimtai šeimų prarado namus ir pragyvenimo šaltinius. Nors tikslių duomenų apie padarytą žalą dar nėra, remiantis preliminariais skaičiavimais, nuostoliai gali būti žymiai didesni nei 100 mln. eurų.
Kadangi įvykis Vengrijoje ir kitos per paskutinį dešimtmetį įvykusios Europos pramoninės avarijos rodo, kad tokios nelaimės gali įvykti bet kada ir bet kur, ir kadangi ES Solidarumo fonde valstybei narei, kurioje įvyksta nelaimė, nesuteikiama galimybių paprašyti finansinės pagalbos šios rūšies nelaimės atveju, ar Komisija galėtų atsakyti į šiuos klausimus:
− Ar įvykus tokioms katastrofoms yra galimybių suteikti finansinę pagalbą pagal esamas Europos finansines priemones?
− Ar Komisija svarsto galimybę taikyti labiau pakankamą finansinę priemonę, skirtą pagerinti dėl nelaimės patirtos žalos apribojimą, pvz., draudimo reikalavimų ar garantijų forma? ar garantijų forma?
− Ko Komisija rengiasi imtis siekiant pagerinti ir sustiprinti jau esamus ES teisės aktus, ypač atsižvelgiant į saugos taisykles ir nuostatas dėl kontrolės, taikomas potencialiai pavojingai pramoninei veiklai, kad tokia nelaimė ES neįvyktų dar kartą?
− Ar Komisija visoje ES atliks ES teisės aktų įgyvendinimo patikrinimą, atkreipdama ypatingą dėmesį į aplinkos apsaugos reglamentavimą valstybėse narėse?
− Ar Komisija atliks poveikio vertinimą, kad „raudonasis šlamas“ atitinkamuose ES reglamentuose būtų nurodytas kaip pavojinga medžiaga?
