Klausimas, į kurį atsakoma žodžiu, Nr. O-000259/2011
Tarybai
Darbo tvarkos taisyklių 115 straipsnis
Monika Flašíková Beňová
,
Hannes Swoboda
,
Claude Moraes
,
Juan Fernando López Aguilar
,
Kinga Göncz
,
Emine Bozkurt
,
Ioan Enciu
S&D frakcijos vardu Tema: Romų padėtis valstybėse narėse
ES romų integracijos nacionalinių strategijų plane nustatyti bendrieji principai ir tikslai, kurių turi būti laikomasi nacionaliniu ir Europos lygiu. Šiame plane, kurį Komisija pateikė 2011 m. balandžio mėn. ir kuris buvo teigiamai įvertintas Tarybos gegužės mėn. išvadose, valstybės narės raginamos suderinti savo nacionalines su romais susijusias strategijas su šio plano tikslais. Valstybės narės turi atnaujinti savo strategijas ir pristatyti jas Komisijai iki 2011 m. gruodžio mėn. pabaigos. Bendras šių strategijų tikslas – iki 2020 m. panaikinti romų atskirtį. Kai kuriose valstybėse narėse ne tik nevykdoma įtraukties politika, bet nacionalinės, regioninės ir vietos valdžios institucijos dar ir taiko diskriminacines ir nedemokratines priemones. Kitose valstybėse narėse dažni rasistiniai, diskriminaciniai ir kartais smurtiniai išpuoliai prieš romus, ir valdžios institucijos nereaguoja į juos veiksmingai.
Kaip Taryba padeda valstybėms narėms rengti nacionalines strategijas ir ką valstybės narės iki šiol padarė, kad jos būtų įgyvendintos? Kaip valstybės narės reagavo į 2011 m. planą? Kaip Taryba reaguoja į pagrindinių teisių pažeidimus valstybėse narėse, ypač į teisės laisvai judėti ir apsigyventi pažeidimus? Kaip Taryba vykdo išpuolių prieš romus visoje Europoje stebėseną? Kokių veiksmų ji imasi, kad padėtų nacionalinėms valdžios institucijoms reaguoti į šiuos išpuolius ir užkirsti jiems kelią?
