Klimato kaitos komiteto išvadose – įspėjimai dėl palikimo ateities kartoms
Aplinka
2008-12-03 - 18:46
Ketvirtadalis CO2 ES išmetama iš anglimis kūrenamų jėgainių Specialiai klimato kaitos problemoms nagrinėti įsteigtas laikinasis Europos Parlamento komitetas gruodžio 2 d. patvirtino galutines rekomendacijas dėl ES kovos su pasauliniu atšilimu priemonių. Pasak išvadų, klimato išsibalansavimas vyksta greičiau ir atneša daug didesnių negandų, nei buvo prognozuota. Klimato kaitos aspektą siūlantys įtraukti į visas politikos sritis europarlamentarai taip pat ragina stiprinti asmenines kovos su klimato kaita iniciatyvas.
Klimato kaitos komiteto rekomendacijos remiasi ES siekiu apriboti klimato šilimą 2°C. 2007 m. gegužę metams įkurto komiteto, kuriame yra 60 narių, mandatas ilgainiui buvo pratęstas papildomiems devyniems mėnesiams.
Ekonominiai sunkumai negali tapti pretekstu atsisakyti ambicingų tikslų
„Net ir ekonomiškai sunkiais laikais kova su klimato kaita, tvarios ekonomikos išlaikymas ir globalaus atšilimo apribojimas dvejais laipsniais Celsijaus turi išlikti europinės politikos prioritetu“, – pabrėžia komiteto išvadas parengęs Karl-Heinz Florenz (Europos liaudies partijos ir Europos demokratų frakcija, Vokietija).
Pasak jo, Europai tapus kovos su klimato kaita lydere, jos pirmenybė šioje srityje galėtų tapti „tikru ekonominės plėtros varikliu ir leisti sukurti tūkstančius darbo vietų“.
Kokios svarbiausios galutinės K.-H. Florenzo parengtos ataskaitos išvados? Joje teigiama, kad atskaitos tašku pasirinkus 1990-uosius, iki 2020 m. ES ir kitos pramoninės šalys šiltnamio efektą sukeliančių dujų emisijas privalo sumažinti 25-40 proc., nustatydamos ilgalaikį 80 proc. tikslą 2050-iesiems.
Europos klimato fondas, energijos efektyvumas, biokuras
Europos Komisija raginama nustatyti privalomą 20 proc. energijos panaudojimo efektyvumo didinimo rodiklį ir numatyti lankstesnę biokuro panaudojimo strategiją. EP nariai siūlo kurti Europos klimato fondą arba panašius nacionalinius fondus, kurie būtų finansuojami iš prekybos taršos leidimais sistemos aukcionų pajamų. Ataskaitoje teigiama, kad ES biudžete klimato kaitos švelninimas turi tapti svarbiausiu prioritetu.
Dėl galutinės Klimato kaitos komiteto ataskaitos bus balsuojama 2009 m. vasario plenarinėje sesijoje.
Sunkus derybų dėl ES klimato kaitos priemonių paketo finišas
ES šalių ministrai ir Europos Parlamento atstovai tęsia įtemptas derybas dėl baigiamo rengti teisiškai privalomo vadinamojo „20-20-20“ klimato kaitos stabdymo teisės aktų paketo. Gruodžio 1 d. jau pavyko rasti kompromisą dėl naujų automobilių išskiriamo CO2 lygio apribojimų.
Galutinį sutarimą dėl kovos su klimato kaita priemonių siekiama pasiekti iki gruodžio 11-12 d. vyksiančio ES Vadovų Tarybos susitikimo, o teisės aktus priimti plenarinėje sesijoje gruodžio 17 d.
Poznanės klimato kaitos konferencija
Į Lenkijos Poznanės mieste gruodžio 1-12 d. vykstančią JT klimato kaitos konferenciją sugūžės kone 11 tūkst. delegatų iš viso pasaulio. Europos Parlamento pozicijas joje gruodžio 9-12 d. gins 36 europarlamentarai.
Poznanės konferencija – tai po 2007 m. gruodį rengtos Balio konferencijos sekantis tarpinis tarptautinių derybų etapas, kurio tikslas 2009 m. gruodį Kopenhagoje sudaryti Kioto protokolą pakeisiantį susitarimą.
20081201STO43286 Klimato kaitos komitetas įvardijo ateities tikslus [EN] Klimato kaitos komiteto dokumentai Europarlamentarams bus pristatytas klimato kaitos įstatymų rinkinys Pasiektas susitarimas dėl automobilių CO2 emisijų ES baigia tartis dėl klimato kaitos priemonių paketo Poznanės klimato kaitos konferencija
LT
1
PHOTO
20081124PHT42914.jpg
LT
3
LINK
/activities/committees/homeCom.do?body=CLIM&language=LT
LT
7
LINK
http://unfccc.int/2860.php
-//EP//TEXT IM-PRESS 20081201IPR43352 0 NOT XML V0//LT
-//EP//TEXT IM-PRESS 20081113BRI41902 ITEM-001-LT NOT XML V0//LT
-//EP//TEXT IM-PRESS 20081202IPR43441 0 NOT XML V0//LT
-//EP//TEXT IM-PRESS 20080825FCS35404 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
