Europos valiutos fondas – gelbėjimosi ratas krizės kamuojamoms šalims?
Plėtra ir bendradarbiavimas
2010-03-24 - 13:11
EVF prieš TVF: Europarltv reportažas Ar europinė Tarptautinio valiutos fondo versija galėtų tapti vaistu nuo viešųjų finansų „ligų“, su kuriomis šiuo metu susiduria Graikija ir kitos ES šalys? Su Europos centrinio banko vadovu J.-C. Trichet ir euro grupės pirmininku J.-C. Juncker šią savaitę diskutavę europarlamentarai pabrėžia, kad Europos valiutos fondas (EVF) galėtų tapti papildoma apsaugos priemone, tačiau jis nepadės išvengti krizių ir atstoti finansinės disciplinos priemonių.
Ar Europai reikia nuosavo valiutos fondo, kuris padėtų krizės kamuojamoms euro zonos šalims? ES disonansu skamba šią idėją remiančių ir smerkiančių politikų ir ekspertų balsai.
Papildoma priemonė
Euro grupės pirmininkas Jean-Claude Juncker mano, jog Europai trūksta krizių valdymo instrumento, tačiau EVF galėtų tapti tik vidutiniojo laikotarpio paramos priemone.
Europos centrinio banko vadovas Jean-Claude Trichet pabrėžia, kad fondo steigimo idėją apmąstyti verta, tačiau tvirtina nesąs „nuolatinio naujų mechanizmų steigimo šalininkas“. „Pasistenkime išnaudoti dabar turimus instrumentus, visų pirma būtina fiskalinė vyriausybių disciplina“, – kalbėjo jis.
Kovo 17 d. EP lankęsis G20 Finansinio stabilumo tarybos pirmininkas Mario Dragai sako, kad fondas tebūtų aisbergo viršūnė, o tikrasis darbas turėtų būti ir toliau atliekamas konsoliduojant finansus.
Tarptautinio valiutos fondo (TVF) vadovas Dominique Strauss-Kahn sakė susilaikysiąs nuo komentarų, kadangi jam teko girdėti labai daug gerų, tačiau visiškai skirtingų idėjų dėl galimo Europos valiutos fondo veiklos modelio. Anot jo, EVF nebūtų sustabdęs fiskalinės krizės Graikijoje, šnekos apie jį atitraukia dėmesį nuo esminių problemų šioje šalyje, o jo kūrimui prireiktų pakankamai daug laiko.
Prevencinis paramos mechanizmas
Ką apie Europos valiutos fondo steigimą mano europarlamentarai? Rodi Kratsa-Tsagaropoulou (Europos liaudies partija, Graikija) pritaria EVF, kuris padėtų su rimtomis problemomis susiduriančioms euro zonos šalims, steigimo idėjai. EVF turėtų atlikti palaikomojo mechanizmo funkcijas, o ne tapti nauju monetariniu dariniu, mano europarlamentarė, ragindama geriau koordinuoti ES šalių fiskalinę ir ekonominę politiką.
Udo Bullmanno (Socialistų ir demokratų aljansas) nuomone, EVF galėtų aplaužyti spekuliantų sparnus. Pasak jo, paskolas vertėtų teikti remiantis aiškiais kriterijais, įpareigojančiais valstybes imtis modernizacijos. „Jei norime turėti bendrą rinką ir bendrą valiutą, neišsiversime su 27 nacionalinėmis ekonominės politikos kryptimis“, – sako U. Bullmann.
Europarlamentaras pabrėžia, kad Europai nereikia laukti monetarinio fondo kūrimo – ES sutarties 122 straipsnis leidžia teikti pagalbą euro zonos šalims, susiduriančioms su išoriniais sunkumais, tokiais kaip spekuliacinio kapitalo atakos.
Pascal Canfin (Žalieji/Europos laisvasis aljansas) pabrėžia, kad EVF savaime neapsaugotų nuo naujų krizių, tačiau galėtų tapti prevencinio mechanizmo, pagelbėsiančio struktūrines krizių priežastis pasirengusioms spręsti besireformuojančioms valstybėms, dalimi.
20100319STO70951 Pranešimas spaudai [EN] EP aptartos finansų rinkų reguliavimo perspektyvos Ekonomikos ir pinigų politikos komitetas
LT
1
EUROPARL-TV
http://www.europarltv.europa.eu/swf/EmbedPlayer.swf?vid=bb660c2b-0103-45b5-9e93-9b85ead8a951&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
4
LINK
/activities/committees/homeCom.do?language=LT&body=ECON
-//EP//TEXT IM-PRESS 20100322IPR71098 0 NOT XML V0//LT
-//EP//TEXT IM-PRESS 20100312STO70526 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
