2004 m. balandžio 29 d.
PASIŪLYMAS DĖL SPRENDIMO
patvirtinti naujos sudėties Komisiją
pagal Darbo tvarkos taisyklių 33 straipsnio 4 dalį
ELDR frakcijos vardu pateikė Andrew Nicholas Duff, ELP-ED frakcijos vardu pateikė Hans-Gert Poettering, ESP frakcijos vardu pateikė Enrique Barón Crespo,
Sprendimas patvirtinti naujos sudėties Komisiją
Europos Parlamentas ,
-
atsižvelgdamas į EB sutarties 214 straipsnio 2 dalies trečią pastraipą ir 215 straipsnį,
-
atsižvelgdamas į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą sąlygas nustatantį aktą ir į Sutarčių, pagal kurias buvo įkurta Europos Sąjunga, pakeitimus, ypač į 45 straipsnį,
-
atsižvelgdamas į tai, kad iš dešimties būsimų valstybių narių buvo pasiūlyti kandidatai į Komisijos narius, o būtent – Péter Balázs, Joe Borg, Ján Figel', Dalia Grybauskaite, Danuta Hübner, Siim Kallas, Sandra Kalniete, Markos Kyprianou, Janez Potočnik ir Pavel Telička,
-
atsižvelgdamas į tai, kad kandidatai buvo išklausyti 2004 m. balandžio 13–15 d. komitetų pirmininkų sueigoje,
-
atsižvelgdamas į Tarybos 2004 m. vasario 26 d. laiške Europos Parlamento pirmininkui išdėstytus ketinimus dešimt naujų Komisijos narių paskirti ne vėliau kaip 2004 m. gegužės 5 d.,
-
atsižvelgdamas į Europos Komisijos nario Michel Barnier 2004 m. kovo 31 d. įteiktą atsistatydinimo pareiškimą,
-
atsižvelgdamas į tai, kad Prancūzijos Respublikos vyriausybė … m. … mėn. ... d. Jacques Barrot paskyrė Europos Komisijos nariu,
-
atsižvelgdamas į Europos Komisijos nario Pedro Solbes 2004 m. ... mėn. … d. įteiktą atsistatydinimo pareiškimą,
-
atsižvelgdamas į tai, kad Ispanijos Karalystė … m. … mėn. ... d. p. Almunia paskyrė Europos Komisijos nariu,
-
atsižvelgdamas į kandidatų, pakeisiančių p. Barnier ir p. Solbes, 2004 m. balandžio 26 ir 27 d. vykusius klausymus,
-
atsižvelgdamas į Komisijos pirmininko naujos Komisijos sudėties pristatymą 2004 m. gegužės 5 d.,
-
atsižvelgdamas į savo Darbo tvarkos taisyklių 33 straipsnį,
B5-0064/99
A.
Atkreipiant dėmesį į iš dešimties būsimų valstybių narių pasiūlytų kandidatų į Komisijos narius svarstymų rezultatus, kurie buvo apibendrinti atskirų parlamentinių komitetų pirmininkų įvertinimo laiškuose, skirtuose komitetų pirmininkų sueigos pirmininkui ir komitetų pirmininkų sueigos rekomendacijoje, skirtoje Pirmininkų sueigai.
B.
Primena, kad atsižvelgiant į Sutartimis ir Parlamento Darbo tvarkos taisyklėmis nustatytas procedūras, Parlamentas turės patvirtinti naują Komisiją prieš jai pradedant eiti pareigas 2004 m. lapkričio 1 d., ir kad iki tada įvyks išsamūs bei lemiami klausymai Parlamento komitetuose;
C.
Pripažįsta, kad R. Prodi vadovaujama Komisija turi toliau vykdyti savo pareigas, remiantis jos 2004 m. teisine ir darbo programa, bei Parlamento rezoliucija, suteikiančia šią teisę iki jos mandato pabaigos, tačiau tikisi, kad laikotarpiu po rinkimų ji nesiims naujų politiškai svarbių iniciatyvų, kurios apimtų laikotarpį, kai jos įgaliojimai jau pasibaigę;
A.
Primindamas 1999 m. liepos 9 d. Tarybos sprendimą nepradėti atsistatydinusių komisarų keitimo procedūros, ragina valstybes nares ir Tarybą nekeisti dabartinės Komisijos narių, kurie išeina į pensiją prieš pasibaigiant Komisijos kadencijai;
B.
Pakartoja savo raginimą siekti Europos Parlamento ir Komisijos kadencijų lygiagretumo;
Ragina peržiūrėti procedūrą, numatančią sąlygas, pagal kurias atskiri Komisijos nariai išeina į pensiją prieš baigiantis jų kadencijai;
1.
Patvirtina naujos sudėties Komisiją iki jos kadencijos pabaigos 2004 m. spalio 31 d.;
2.
Paveda Pirmininkui perduoti šį sprendimą Tarybai, Komisijai ir valstybių narių vyriausybėms.
