Klausimas Nr. H-0388/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Seán Kelly
(PPE) Tema: Pavojingų atliekų sąvartynas Haulbowline saloje (Korko grafystė, Airija)
Airijos Korko grafystėje esančioje Haubowline saloje yra nuodingų atliekų sąvartynas. Čia laikomos įmonių „Irish Steel Limited“ ir „ISPAT“ per daugiau kaip 50 metų sukauptos plieno gamybos atliekos. Sąvartynas priklauso Airijos valstybei, kuri prisiėmė visą atsakomybę ir įsipareigojimus po to, kai buvo likviduota įmonė „ISPAT“. Nuodingų atliekų sąvartynas jau dešimt metų neveikia ir Airijos vyriausybė pareiškė, kad nebus atliekami pirminiai tyrimai dėl sveikatos. Airijos vėžio registras patvirtino, kad Cobh saloje vėžinių susirgimų skaičius yra vienas didžiausių šalyje, jis siekia 37 proc. Kai kuriose pavojingose atliekose yra chromo (VI) junginių.
Ar Komisija gali informuoti Parlamentą apie tai, ar Airijos vyriausybė pažeidžia ES teisės aktus aplinkosaugos srityje?
