Antradienį sesijoje: saugi laivyba, biudžeto įvykdymo patvirtinimas, ŽIV ir AIDS
Institucijos
2007-04-25 - 13:20
ES rengia saugesnės laivybos įstatymų paketą
Antradienį parlamentarai aptarė penkis trečiojo saugios laivybos priemonių paketo pranešimus. Juo siekiama didinti saugumą visuose etapuose, pradedant prevencija bei išankstine laivų apžiūra ir baigiant reakcija bei tyrimus įvykus avarijai. EP pavirtino, jog ES institucijos įvykdė savo 2005 m. biudžetus bei aptarė kovos su ŽIV ir AIDS Europoje ir už jos ribų būdus.
Vakar europarlamentarai taip pat patvirtinto direktyvą, kuri iki 2010 m. leis sukurti teisinį pagrindą bendrai ES mokėjimo paslaugų sistemai.
Saugi laivyba
Vadinamąjį trečiąjį saugios laivybos priemonių paketą iš viso sudaro 7 Parlamento pranešimai dėl būsimųjų direktyvų. M. Vincenzi ir G. Savary parengti tekstai jau buvo patvirtinti kovą.
Vakar europarlamentarai diskutavo dėl D. Sterckx, J. Kohlíček, P. Costa, D. Vlasto, L. de Grandes Pascual parengtų pranešimų. Pasak EP nario Luis De Grandes Pascual, Europai reikia pilnos saugią laivybą užtikrinančios įstatymų grandinės.
EP pranešimuose siekiama užtikrinti maksimalų saugumo jūroje lygį:
Europos liaudies partijos frakcijos atstovės iš Prancūzijos Dominique Vlasto pranešime numatomas visų į Europos uostus įplaukiančių laivų tikrinimas, ir, pranešėjos žodžiais šnekant, „plaukiojančių šiukšlių dėžių“ išgyvendinimas.
Liberalų ir demokratų aljanso nario iš Italijos Paolo Costa pranešime siūloma įvesti privalomą visų laivų keleivių draudimą. Pranešėjas priminė neseniai Graikijoje skendusio kruizinio laivo „Jūrų deimantas“ keleivių likimą.
Europos liaudies partijos frakcijos nario iš Ispanijos Luis De Grandes Pascual pranešime pasisakoma už Vertinimo komiteto, kuris tobulintų laivų patikrinimo ir apžiūros organizacijų veiklą, įkūrimą.
Belgijos liberaldemokrato Dirok Sterckxo pranešime numatyta, jog turi būti įkurta nepriklausoma kompetentinga institucija, kuri galėtų nedelsdama priimti sprendimus dėl pagalbos nelaimės ištiktiems laivams, siekiant išgelbėti žmones ar apsaugoti aplinką.
Nepavykus išvengti avarijos, laivas turi būti visapusiškai ištirtas nuolatinės nešališkos tyrimų įstaigos, siekiant nustatyti avarijos priežastį, sakoma Jaromíro Kohlíčeko pranešime.
Biudžeto įvykdymo patvirtinimas
EP suteikė ES institucijoms 2005 m. biudžetų įvykdymo patvirtinimą, įskaitant ir į Komisijos biudžetą įtrauktas ES fondų lėšas. 2005 m. ES iš viso išleido 105 mlrd. eurų, už 102,7 mlrd. iš jų atsakė Komisija. Pranešimą dėl Komisijos biudžeto įvykdymo rengęs Europos liaudies partijos frakcijos narys iš Ispanijos Salvador Garriga Polledo priminė, jog 2005-ieji buvo sunkūs metai – pirmieji pilni išsiplėtusios ES biudžetiniai metai. Anot jo, nepaisant kai kurių struktūrinių finansinės kontrolės problemų, Komisija įvykdė savo biudžetą.
Pranešėjas pasidžiaugė, kad Jungtinė Karalystė ir Nyderlandai rengiasi kasmet teikti deklaracijas dėl jų valdomų ES fondų lėšų panaudojimo, tačiau kritikavo daugumą ES šalių ir Tarybą dėl nenoro perimti didesnės atsakomybės dėl Europos Sąjungos fondų priežiūros. Būtent dėl šios priežasties net 161 deputatas balsavo prieš Tarybos biudžeto įvykdymo patvirtinimą. Jan Mulder – Liberalų ir demokratų aljanso atstovas iš Nyderlandų – teigė, jog Parlamentas privalo griežčiau tikrinti, kaip leidžiami mokesčių mokėtojų pinigai, o tik dviejų iš 27 ES valstybių ataskaitų apie lėšų panaudojimą toli gražu nepakanka.
ŽIV ir AIDS
Deputatai vakar aptarė Liberalų ir demokratų frakcijos nario iš Latvijos Georgs Andrejevs iniciatyva parengtą pranešimą dėl kovos su AIDS Europoje ir jos kaimynystėje 2006-2009 m. Statistika rodo, jog naujų infekcijos atvejų skaičius Europos Sąjungoje nuo 1998 m. beveik padvigubėjo. Be to, kaip diskusijose teigė Vengrijos atstovė Zita Gurmai, ŽIV ir AIDS paliečia vis daugiau moterų ir vaikų.
Pranešėjas G. Andrejevs ragino kovą su ŽIV/AIDS paversti svarbiausiu vyriausybių prioritetu, o visas valstybes nares kvietė teikti duomenis Europos ligų prevencijos ir kontrolės centrui (ECDC). Jis pagailestavo, jog galimybės pasinaudoti gydymu ir vaistais skirtingose ES valstybėse nėra vienodos.
Britų leiboristo Michael Cashman nuomone, „privalome padaryti viską, kad sumažintumėme gydymo kaštus ir jis taptų prieinamas visiems“. „Teigiantys, jog prezervatyvas nėra efektyvi ŽIV plitimą stabdanti priemonė, daro milžinišką žalą, ir tai kainuoja daug gyvybių“, – sakė deputatas.
Šiandien tiesioginėje sesijos transliacijoje galite stebėti diskusijas dėl žmogaus teisių padėties pasaulyje 2006 m., mirties bausmės moratoriumo, padėties Ukrainoje ir homofobijos Europoje.
20070420STO05494 EP siūlo sustiprinti valstybių atsakomybę už ES lėšų naudojimą Saugesnė ir patikimesnė laivyba Europoje Viskas apie saugios laivybos priemonių paketą [EN] Biudžeto įvykdymo patvirtinimas: trys klausimai Herbertui Böschui EP ragina veiksmingiau kovoti su AIDS epidemija
LT
1
PHOTO
20070424PHT05824.jpg
-//EP//TEXT IM-PRESS 20070420IPR05544 0 NOT XML V0//LT
-//EP//TEXT IM-PRESS 20070307STO03826 0 NOT XML V0//LT
-//EP//TEXT IM-PRESS 20070417BKG05371 0 NOT XML V0//LT
-//EP//TEXT IM-PRESS 20070420STO05493 0 NOT XML V0//LT
-//EP//TEXT IM-PRESS 20070420IPR05675 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
