Klausimas Nr. H-0616/2010/patikr.1
Komisijai
2010 m. gruodžio mėn. sesija
Darbo tvarkos taisyklių 116 straipsnis
Kinga Göncz
(S&D) Tema: Pribuvėjų statusas
Vengrijos akušerei ir pribuvėjai iškelta baudžiamoji byla atskleidžia, kokia probleminė gimdymų namuose ir gimdymų ne ligoninėje padėtis Europoje, kuri susidarė dėl atitinkamo reguliavimo nebuvimo. Nors Nyderlandai turi oficialią gimdymo namuose sistemą, kitose valstybėse narėse tai nepakankamai reguliuojama. Nėra oficialių medicininių protokolų dėl gimdymų ne ligoninėje, o pribuvėjų vaidmuo nėra aiškiai nustatytas. Statistinių duomenų apie gimdymus ne ligoninėje mažai, jie nepatikimi ir nepalyginami, o dėl to į šį klausimą žvelgiama labiau ideologiniu požiūriu, o ne moksliniu ar profesiniu.
Ar Komisija planuoja nagrinėti šį klausimą ir pateikti pasiūlymą dėl gimdymų ne ligoninėje ir pribuvėjų? Ar ji ketina analizuoti nacionalinius teisės aktus dėl gimdymus ne ligoninėje priimančių pribuvėjų? Ar Komisija ketina paprašyti kompetentingų ES agentūrų (pvz., Europos lyčių lygybės instituto ir (arba) Sveikatos ir vartotojų reikalų vykdomosios agentūros) atlikti būtinus tyrimus? Kokie naujausi veiksmai, kurių ėmėsi Komisija?
