Sausio 16–19 d. EP plenarinės sesijos apžvalga
Institucijos
2012-01-20 - 11:31
Pirmojoje Europos Parlamento plenarinėje sesijoje šiais metais europarlamentarai išrinko naują EP pirmininką, kuriuo tapo Vokietijos socialdemokratas Martinas Schulzas. Jie taip pat aptarė Danijos pirmininkavimo ES prioritetus, Vengrijos konstitucijos pataisas ir išreiškė abejones dėl fiskalinio pakto būtinumo.
Socialdemokratas iš Vokietijos Martinas Schulzas (Martinas Šulcas) antradienį išrinktas naujuoju Europos Parlamento pirmininku. Slaptame balsavime jį parėmė 387 europarlamentarai iš 670 balsavusių.
Europarlamentarai taip pat išrinko 14 EP pirmininko pavaduotojų , kurie kartais pirmininkauja plenarinėms sesijoms, taip pat yra Parlamento Biuro nariai. EP iš savo narių tarpo išsirinko 5 naujus kvestorius , kurie tvarkys europarlamentarų finansinius ir administracinius reikalus.
Danijos premjerė Helle Thorning–Schmidt trečiadienį pristatė savo šalies pirmininkavimo ES programą, kurios prioritetai – fiskalinė drausmė, ekonomikos augimas, ekologiška ES, piliečių saugumas.
Tuo tarpu trečiadienio popietę europarlamentarai svarstė prieštaringai vertinamas Vengrijos konstitucijos pataisas. Ant „karštos kėdės“ atsisėdęs premjeras V. Orbán teigė matąs „greitą ir lengvą sprendimą“.
Parlamento trečiadienį priimtoje rezoliucijoje reiškiamos abejonės, ar reikia naujojo fiskalinio pakto už ES sistemos ribų. Europarlamentarai taip pat paragino sustiprinti demokratinę atskaitomybę bei skirti daugiau dėmesio ekonomikos augimui, o ne tik taupymui.
Visi ES šalyse parduodami ne žemės ūkyje naudojami preparatai, skirti naikinti kenkėjus bei graužikus, turės būti griežčiau sertifikuojami, o kenksmingiausi iš jų turės būti uždrausti. Tai numatančias taisykles europarlamentarai patvirtino ketvirtadienį.
Europarlamentarai ketvirtadienį taip pat pritarė direktyvai, kuria siekiama pagerinti nebenaudojamų elektros ir elektronikos prietaisų surinkimą ir perdirbimą bei siūloma mažinti elektroninių atliekų tvarkymo popierizmą.
Maisto švaistymą įmanoma sumažinti perpus ir to turi būti siekiama konkrečiomis priemonėmis, sakoma kitoje ketvirtadienį priimtoje rezoliucijoje. Tarp siūlomų priemonių – informacinės kampanijos, švietimas maisto klausimu, geresnis įpakavimas.
Europarlamentarai kartu su žemės ūkio komisaru Dacian Ciolos taip pat svarstė, kaip užtikrinti adekvačias ūkininkų pajamas .
20120113STO35303 Sausio 16–19 d. EP plenarinė sesija Strasbūre Nuotraukų galerija „Flickr'yje“
LT
2
LINK
http://www.flickr.com/photos/european_parliament/sets/72157628898899375/show/
-//EP//TEXT IM-PRESS 20120106FCS34949 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
