Tvarios energetikos premijos – M. Gorbačiovui ir Austrijos transporto projektui
Energetika
2008-05-28 - 15:53
Gegužės 26-27 dienomis Europos Parlamentas sulaukė daugelio garbingų svečių. Tarp jų buvo ir paskutinysis SSRS prezidentas Michailas Gorbačiovas bei buvęs Jungtinių Tautų generalinis sekretorius Kofi Annan. Jie atvyko į kasmetinį „Energijos gaublio“ premijos teikimą. Pagrindinį šios premijos apdovanojimą šiemet laimėjo Austrijos bendrovės projektas.
„Energijos gaublio“ premija kasmet teikiama Europos Parlamente už sėkmingus tvarios energetikos projektus. Šių metų premijai buvo nominuota keli šimtai projektų iš 109 šalių. Lietuva premijai pasiūlė Kauno technologijos universiteto mokslininkų sukurtą įmonėms skirtą energijos taupymo ir atliekų mažinimo sistemą.
Pirmiausia paaiškėjo laimėtojai kiekvienoje iš penkių kategorijų: „žemė (Peru)“, „ugnis“ (Ispanija), „vanduo“ (Mozambikas), „oras“ (Austrija) bei „jaunimas“ (Pietų Afrika). Tuomet salėje susirinkę žiūrovai elektroniškai balsuodami išrinko pagrindinį šių metų premijos laimėtoją – Austrijos bendrovę „Fronius", sukūrusią anglies dvideginio neišskiriančią šildymo bei transportavimo sistemą.
Speciali premija taip pat įteikta paskutiniajam SSRS prezidentui M. Gorbačiovui, įkūrusiam aplinkosaugos organizaciją „Žaliasis kryžius“ ( The Green Cross ). Renginyje dalyvavo ir buvęs Jungtinių Tautų generalinis sekretorius Kofi Annan. Gegužės 27 d. rytą abu garbingi svečiai kalbėjo konferencijoje „Informuotumo didinimo ir gerosios praktikos svarba energetikos efektyvumo skatinimui“. Pradėdamas konferenciją, EP pirmininkas Hans-Gert Pöttering pažymėjo, kad nesunkiai įmanoma įgyvendinti ES išsikeltą tikslą penktadaliu sumažinti energijos suvartojimą „nemažinant gerovės ar produktyvumo“.
Papasakojęs apie savo politinės karjeros pradžią Stavropolio krašte, kuomet prelegentas pirmąkart susidūrė su ekologiniais iššūkiais, M. Gorbačiovas kritikavo Vakarų nenorą padėti žlungančiai Sovietų Sąjungai, taip pat pataikavimą B. Jelcino vykdytai politikai Rusijoje. „Jei laikysimės tokio pat požiūrio besivystančių šalių atžvilgiu, mus ištiks katastrofa", – sakė M. Gorbačiovas. Svečias taip pat ragino pasirašyti naują ES ir Rusijos bendradarbiavimo sutartį ir piktinosi, jog kai kurios šalys stabdo derybas dėl jos, o „vienai valstybei leidžiama vetuoti tokius klausimus“.
Tuo tarpu K. Annan išreiškė nerimą, jog nepaisydami mokslininkų įspėjimų, mes toliau eksploatuojame išteklius taip, „tarsi nebūtų rytdienos“. „Neleiskime niekam sakyti, kad jiems per brangu suma ži nti teršalų išlakas. Sumažinti išlakas dabar kainuos gerokai mažiau negu vėliau mokėti už jų padarinius", – pažymėjo prelegentas.
„Energijos gaublio“ įteikimo ceremonijoje dalyvavo ir Indijos ekologijos aktyvistė Maneka Gandhi bei šios šalies aktorius ir režisierius Aamir Khan. Ceremonijos metu ir jai pasibaigus, Europos Parlamente koncertavo garsūs dainininkai Zucchero, Dionne Warwick bei Alanis Morissette.
20080528IPR30153 Apie apdovanojimo laimėtojus Audio, 28:52 Audio, 12:27 Audio, 09:01 Audio, 06:41
LT
1
LINK
http://www.energyglobe.com/en/energy-globe-award/
LT
2
MULTIMEDIA
20080527MLT30052.asf
LT
3
MULTIMEDIA
20080527MLT30056.asf
LT
4
MULTIMEDIA
20080527MLT30050.asf
LT
5
MULTIMEDIA
20080527MLT30042.mp3
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
