Europos Sąjungoje darbuotojai judės laisviau, bet dar lieka apribojimų
Užimtumo politika
2006-06-01 - 11:01
Dar lieka apribojimų darbuotojams iš naujųjų ES šalių
„Senoji“ ir „naujoji“ Europa labiau suartėjo, kai gegužės 1-ąją darbuotojams iš aštuonių Vidurio ir Rytų Europos šalių, įstojusių į ES 2004-aisiais, savo darbo rinkas atvėrė Ispanija, Portugalija, Suomija ir Graikija. Jos prisijungė prie Didžiosios Britanijos, Airijos ir Švedijos, jau prieš dvejus metus atvėrusių darbo rinkas naujoms narėms. Kadangi 2006-ieji yra Europos darbuotojų mobilumo metai, kai kurie EP nariai, dalyvavę sprendžiant šį klausimą, žinią sutiko atsargiai, bet optimistiškai.
Europos Parlamento Užimtumo ir socialinių reikalų komiteto pirmininkas Švedijos socialdemokratas Janas Andersonas (Jan Andersson) pasveikino šį žingsnį. Jis sakė: „ES galioja taisyklės dėl pereinamojo laikotarpio apribojimų, o valstybės narės turi jų laikytis. Tačiau esu įsitikinęs, kad ES valstybėms, dar nepanaikinusioms apribojimų darbuotojams patekti į savo darbo rinkas, [...] vertėtų kuo greičiau tai padaryti“.
Jam pritarė Vengrijos atstovas Čaba Joris (Csaba Őry) iš Europos liaudies partijos. Būdamas vienas aktyviausių Užimtumo komiteto narių, jis parengė ataskaitą apie darbuotojų mobilumą, kurią Parlamentas patvirtino balandį. Ataskaitoje teigiama, kad valstybės „ir toliau nesuteikia galimybių darbuotojams iš naujų valstybių narių, [...] o tai skatina nelegalų darbą, šešėlinę ekonomiką ir darbuotojų išnaudojimą“. Dokumente taip pat raginama panaikinti apribojimus, tuo „aiškiai parodant Vakarų ir Rytų Europos vienybę“.
2011-ieji – terminas paskutiniams apribojimams panaikinti
Darbuotojų ekonominė migracija yra jautrus klausimas, todėl po paskutinio ES plėtros etapo 2004-aisiais vos trys iš 15 senųjų valstybių narių netaikė „pereinamojo laikotarpio“ patekimui į savo darbo rinkas. Ilgiausias leidžiamas laikotarpis – septyneri metai, tačiau formulė „2+3+2 metai“ leidžia darbuotojų mobilumą įtvirtinti laipsniškai. Galutinis terminas visiems apribojimams panaikinti yra 2011 metai.
Prancūzija, Italija ir Liuksemburgas pareiškė, jog gali panaikinti tam tikrus apribojimus darbams, kuriems sunku rasti darbuotojų. Taip mano ir Belgija; Briuselio vietos valdžia kreipėsi su prašymu taikyti lengvatinį režimą slaugėms, santechnikams, elektrikams ir automobilių mechanikams. Nyderlandų Parlamentas šį klausimą turėtų svarstyti metų pabaigoje.
Vokietija ir Austrija taikys apribojimus iki 2009-ųjų, tačiau Vokietija jau išdavė 500 tūkstančių darbo leidimų migrantams iš naujų ES valstybių narių.
Iš Varšuvos į Londoną, Dubliną, Stokholmą...
Nuo 2004 m. gegužės 1 d. per 500 tūkstančių žmonių išvyko ieškoti darbo į Jungtinę Karalystę ir Airiją. Beveik 60 proc. jų atkeliavo iš Lenkijos – didžiausios iš naujųjų valstybių narių.
Šis klausimas ypač jautrus ir todėl, kad „laisvas asmenų judėjimas“ – tai viena iš pagrindinių ES teisės užtikrinamų laisvių. Iš tiesų ji įtvirtinta 1957 m. Romos sutartyje, kurios 39 straipsnis suteikia teisę ieškoti darbo kitoje valstybėje narėje, ten dirbti ir nuolat apsigyventi, taip pat turėti lygias įsidarbinimo galimybes bei darbo sąlygas.
Ketinantys dirbti užsienyje tikisi, kad visos ES valstybės pradės kuo greičiau taikyti šias nuostatas.
20060510STO08007 Užimtumo ir socialinių reikalų komitetas: Csaba Őry ataskaita: Debatai dėl C. Őry 2006 m. balandžio 4 d. ataskaitos: Laisvas darbuotojų judėjimas – faktiniai duomenys: 2006 – Europos darbuotojų mobilumo metai: Ieškote darbo užsienyje?
LT
1
PHOTO
20050818PHT00030.jpg
LT
2
LINK
/activities/expert/committees/presentation.do;jsessionid=E12129918EEECFA2547F8F0E7A8454FD.node2?committee=1238&language=LT
LT
5
LINK
http://ec.europa.eu/employment_social/free_movement/index_en.htm
LT
6
LINK
http://ec.europa.eu/employment_social/workersmobility_2006/index.cfm?language=LT
LT
7
LINK
http://ec.europa.eu/eures/home.jsp?lang=lt
-//EP//TEXT TA P6-TA-2006-0129 0 NOT XML V0//LT
-//EP//TEXT CRE 20060404 ITEM-007 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
