Birželio plenarinės sesijos apžvalga
Institucijos
2011-06-10 - 08:01
EP pakeitė „eurovinjetės“ taisykles, aptarė E. coli krizės valdymą ir santykius su Rusija Birželio 6-9 d. Strasbūre vykusioje EP sesijoje europarlamentarai išreiškė paramą Bulgarijos ir Rumunijos įsijungimui į Šengeno erdvę, aptarė kovą su E. coli infekcija ir branduolinių jėgainių „apkrovos testų“ kriterijus. Parlamentas paragino ES nesudarinėti prekybos susitarimų su žmogaus teisių ir darbo standartų nepaisančiomis šalimis.
E. coli protrūkis
Diskutuodami apie Vokietijoje kilusią E. coli infekciją, europarlamentarai ragino siekti efektyvesnio koordinavimo ir taisyklių dėl maisto produktų ženklinimo ir atsekamumo įgyvendinimo. Jie taip pat pasmerkė žalą, kurią ES vaisių ir daržovių pramonei padarė iki galo nepatikrintų teiginių dėl infekcijos šaltinio skelbimas
Eurovinjetė: moka teršėjas
Europos Parlamentui pakeitus taisykles dėl vilkikų apmokestinimo , nustatydamos mokesčius ES šalys galės atsižvelgti net tik į kelių infrastruktūros kaštus, bet ir į bendrą vietovės užterštumą, triukšmo lygį bei spūstis.
Bulgarijos ir Rumunijos narystė Šengeno erdvėje
Europos Parlamentas didele balsų dauguma išreiškė paramą Bulgarijos ir Rumunijos narystei Šengeno erdvėje, ragindami leisti jų žmonėms tapti „pilnateisiais Europos piliečiais“. „Raginu Tarybą atsižvelgti į didelės EP narių daugumos rekomendaciją“, – kalbėjo EP pirmininkas Jerzy Buzek.
Branduolinė sauga
EP nariai pareikalavo uždaryti atsparumo bandymų kriterijų neatitiksiančias atomines elektrines Europoje ir paragino ES kaimynes – Šveicariją, Rusiją, Ukrainą ir Armėniją – taip pat iš naujo įvertinti savo branduolinių jėgainių saugą.
2014-2020 m. ilgalaikis ES biudžetas
Europos Parlamentas atmetė kai kurių ES šalių siūlymus įšaldyti ES biudžeto didėjimą. Nedidinti biudžeto išlaidų reikalaujančių šalių europarlamentarai prašo konkrečiai įvardinti, kurioms sritims jos norėtų skirti mažiau lėšų.
Tadžikijos prezidento vizitas
Su oficialiu vizitu Strasbūre viešėjusį Tadžikistano prezidentą Emomali Ramoną priėmė Europos Parlamento pirmininkas Jerzy Buzek, vėliau surengtas susitikimas su EP Užsienio reikalų komiteto ir Žmogaus teisių pakomitečio nariais.
Prekybos susitarimuose – darbuotojų teisės ir socialinė atsakomybė
Parlamentas patvirtino rezoliuciją, kurioje reikalauja ES nesudaryti prekybos susitarimų su šalimis, kurios negerbia žmogaus teisių ir pagrindinių darbo standartų.
ES ir Kanados prekybos santykiai
Parlamentas išreiškė paramą deryboms su Kanada dėl išsamaus ekonominio ir prekybos susitarimo su Kanada sudarymo, tačiau pabrėžė susirūpinimą dėl asbesto kasimo įtakos darbuotojų sveikatai, naftos iš bitumo smėlio išgavimo poveikio aplinkai bei iš ruonių pagamintų produktų eksporto.
Mokslinių tyrimų finansavimas
Europarlamentarai teigiamai vertina ekspertų pateiktą Septintosios bendrosios mokslinių tyrimų programos (BP7) vidurio analizę, tačiau apgailestauja, kad jei neleidžia susidaryti visapusiško ES narių ir Europos Sąjungos iniciatyvų šioje srityje vaizdo.
20110601STO20652 Nuotraukų galerija Sesijos dosjė Sesijoje patvirtintos rezoliucijos
LT
1
PHOTO
20110608PHT20957.jpg
LT
2
LINK
http://www.flickr.com/photos/european_parliament/sets/72157626775280861/with/5814322015/
LT
3
LINK
/lt/headlines/content/20110526FCS20303/html/2011-m.-bir%C5%BEelio-6-9-d.-EP-plenarin%C4%97-sesija-Strasb%C5%ABre
-//EP//TEXT TA 20110608 TOC NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
