Naujose euro monetose: aštuonkampis Maltos kryžius ir priešistorinė Kipro dievybė
Euras
2008-01-25 - 09:50
J. Muscat: „Be vartotojo euras nereiškia nieko“
Pernai – Slovėnija, šiemet – Kipras ir Malta. Sausio 1 d. euru pradėjo naudotis dar 1,2 mln. ES piliečių. Euras jau tapo oficialia atsiskaitymo priemone 15 ES šalių. Apie naujos valiutos įvedimą šnekėjomės su Ekonomikos komiteto pirmininko pavaduotoju, Maltos europarlamentaru Joseph Muscat.
Jei jums į rankas pateks 1 ar 2 eurų moneta su priešistorine kryžiaus pavidalo dievybe, 10, 20 ar 50 centų monetos su Kirėnijos laivu ar 1, 2 ar 5 centų moneta su laukiniu avinu muflonu – jūsų rankose naujieji Kipro pinigai. Tuo tarpu aštuonkampis Maltos kryžius, Maltos herbas ar priešistorinė Mnajdros šventykla leis suprasti, kad tai – maltietiškos monetos.
Apie tai, kaip Maltai pavyko įsivesti eurą, mums papasakojo šios valstybės europarlamentaras J. Muscat.
Ar Maltos ekonomika lengvai pakėlė euro įvedimui būtinus kriterijus?
Mastrichto kriterijus įgyvendinome, tačiau tikruoju lakmuso popierėliu taps pirmieji metai, po kurių galėsime įvertinti ne tik infliacijos mastus, bet ir euro įvedimo pasekmes paprastam žmogui. Pokyčių reikėjo, tačiau ar jie vyko laiku? Dabar svarbu vertinti šiuos pokyčius ekonominiu, o ne politiniu požiūriu ir siekti užtikrinti jų sėkmę.
Ar žmonės buvo pasirengę euro įvedimui, kaip jie reagavo į pokyčius?
Žmonės teigiamai įvertino naująją valiutą. Daugelis žmonių skubėjo keisti pinigus pačiomis pirmosiomis dienomis. Vienoje iš vykdytų apklausų teigiama, jog Malta pagal keitimo greitį atsiliko tik nuo Olandijos. Žmonės patys rinko tai, kas bus pavaizduota monetų averse – manau, kad nugalėjo sveikas protas.
Kai kurie žmonės ant monetų norėjo matyti Kristaus krikštijimo sceną. Manau, jog tinkamas atsakas jiems buvo buvusio Gozo vyskupo žodžiai, jog Kristaus atvaizdu nevertėtų puošti paties pasaulietiškiausio daikto žemėje. Galutinis pasirinkimas buvo tinkamas – Maltos kryžius, šventykla ir herbas. Sulaukiu komentarų, jog maltietiškos euro monetos yra pačios gražiausios.
Ko iš Maltos žmonių patirties galėtų pasimokyti euro dar neįsivedusios šalys?
Be vartotojo euras nereiškia nieko. Svarbiausias vaidmuo tenka ne techniniams keitimo aspektams, o vartotojui. Nacionalinis euro įvedimo komitetas dirbo tinkamai, deja, nepakankamai įsitraukė vartotojų organizacijos. Turime suvokti, kad bet kokiais pokyčiais pasinaudos tie, kas yra linkę didinti kainas. Tai nereikš paprasčiausio kavos kainos augimo.
Tai gali lemti įsitikinimą, kad nauja valiuta ir nauja sistema yra infliacinė. Būtent šioje srityje dar turi padirbėti potencialios eurozonos narės. Žmonėms svarbu nuoširdžiai paaiškinti susidariusią situaciją, pasimokyti iš praeities ir tinkamų pavyzdžių.
Ar Maltoje buvo juntamas kainų šuolis? Ar vyriausybė bandė apriboti kainų kaitą prižiūrėdama prekybininkus, įsteigdama „karštąją liniją“ ar pan.?
Techninė perėjimo prie euro pusė ir informavimo kampanija praėjo puikiai. Deja, neišvengėme kainų apvalinimo. Manoma, kad euro įvedimas lėmė kainų padidėjimą. Euro įvedimą galėsime vadinti sėkme, kuomet išsiaiškinsime, ar kainos pakilo dėl perėjimo prie euro, ar žmonės paprasčiausiai pasinaudojo proga jas išpūsti.
20080121STO19271 Kipre ir Maltoje įvedamas euras J. Muscat gyvenimo aprašymas Euro įvedimas Maltoje [EN] Ekonomika ir pinigų politika: visi straipsniai
LT
1
PHOTO
20080124PHT19544.jpg
LT
2
LINK
http://ec.europa.eu/news/economy/080103_2_lt.htm
LT
3
LINK
/members/public/geoSearch/view.do?country=MT&partNumber=1&language=EN&id=28121
LT
4
LINK
http://www.euro.gov.mt/
LT
5
LINK
/news/public/documents_par_theme/907/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
