KLAUSIMAS ŽODŽIU SU DEBATAIS O-0078/06
pagal 108 Darbo tvarkos taisyklių straipsnį
pateikė Baroness
Sarah Ludford
,
Jelko Kacin
,
Henrik Lax
ir
Ignasi Guardans Cambó
ALDE vardu
Komisijai
Tema: Vakarų Balkanų valstybėms taikomo vizų režimo supaprastinimas
Europos Sąjunga suteikė Vakarų Balkanų valstybėms aiškią narystės perspektyvą ir stiprina bendradarbiavimą su regionu pasitelkusi stabilizavimo ir asociacijos procesą.
Tačiau Europos Sąjungos taikomi vizų reikalavimai labai varžo ekonominius, socialinius ir kultūrinius mainus. Šalims taikomos taisyklės skiriasi, tačiau dėl šių taisyklių Vakarų Balkanų šalys šiandien labiau nei bet kada yra izoliuotos. Jei pavyzdžiui, buvusios Jugoslavijos studentai galėjo laisvai važiuoti į Vakarų Europa, tai šiandien 70 proc. Serbijos universitetų studentų niekada nėra buvę už savo šalies ribų.
Nors Europos Komisija pateikusi daug pasiūlymų supaprastinti ir parengti bendrą ES vizų politiką, bendras vaizdas trikdo ir, be abejonės, yra prieštaringas, nes pastangos imtis visų režimo supaprastinimo priemonių, atrodo, susiduria su naujausiais sprendimais į vizas įtraukti biometrinius duomenis ir nustatyti suderintą ir padidintą mokestį už vizą 70 eurų.
Ar Komisija būtų pasirengusi apsvarstyti galimybę pateikti visa apimančią Baltąją knygą dėl vizų politikos, į kurią įtraukti visi šios politikos aspektai, įskaitant priemones, supaprastinsiančias vizų išdavimą Vakarų Balkanų valstybių piliečiams?
Ar Komisija sutiktų, kad vizų politika turi būti pagrįsta planingumu, kai laipsniškai mažinami kelionių apribojimai, stengiantis per ilgą laiką pasiekti tikslą – leisti Vakarų Balkanų valstybių piliečiams keliauti be vizų?
