P. Mandelson atsakymas Komisijos vardu
(2008 m. kovo 28 d.)
Komisija atitinkamus EB ir Pasaulio prekybos organizacijos teisės aktus visada taiko objektyviai ir skaidriai. Tai būtina kovojant su tarptautinėje prekyboje pasitaikančiu konkurencijos iškraipymu. Prekybos apsaugos priemonių taikymas – tai faktais grindžiamas procesas. Remiantis pramonės atstovų skundais užvedamos bylos, o nustačius, kad yra pakankamai prima facie įrodymų, pradedamas tyrimas. Šių taisyklių laikomasi objektyviai ir griežtai.
Dėl ES prekybos apsaugos priemonių peržiūros reikia pasakyti, kad Komisija nemėgins pakeisti esamų taisyklių ir neveiks vienašališkai.
Komisija toliau sieks konsensuso šiuo klausimu ir stengsis bendrai susitarti dėl galimų pokyčių, numatytų atsižvelgiant į teisėtus ir suinteresuotiesiems subjektams opius aspektus, masto ir sričių galutiniuose pasiūlymuose.
