2007 m. rugsėjo 3-6 d. EP plenarinės sesijos akcentai
Institucijos
2007-09-10 - 15:25
Plenarinė sesija: nuo gaisrų Graikijoje iki pieno sektoriaus reformos
Pirmadienį Europos Parlamento nariai susirinko į pirmąją rudens plenarinę sesiją. Šios sesijos akcentai – įstatymų supaprastinimas, pieno sektoriaus reforma, alkoholio kontrolė, kova su terorizmu bei neramumai finansų rinkose. Europarlamentarai taip pat aptarė draudimo į lėktuvą įsinešti skysčius tikslingumą bei Gdansko laivų statyklos ateities perspektyvas. Į EP narius kreipėsi Portugalijos prezidentas Anibal Cavaco Silva, savo kalboje pabrėžęs solidarumo svarbą Europos integracijos projekte.
Graikijos miškų gaisrai privertė europarlamentarus atkreipti dėmesį į vis dažnėjančias gamtos nelaimes. EP nariai išreikė paramą aukų šeimoms ir dėkojo Europos šalims už jų parodytą solidarumą. Jie ragino neužmiršti klimato kaitos problemų, primindami šiemetinius miškų gaisrus Ispanijoje, Bulgarijoje ir Italijoje bei potvynius Jungtinėje Karalystėje.
Deputatai taip pat pritarė 2007–2013 m. narkotikų prevencijos programai bei patvirtino rašytinę deklaraciją dėl pagalbos telefono 112 veiksmingumo visoje ES didinimo.
20070906FCS10160
Pirmadienį sesijoje: gamtos nelaimės, geresnė teisėkūra
Graikijos miškų gaisrai pasiekė net legendinę Olimpiją Šešiasdešimt aukų, 280 tūkst. išdegusių hektarų, 130 sunaikintų kaimų ir miestelių, 4 milijardų eurų nuostoliai, prilygstantys 4 proc. Graikijos BVP. Visa tai nusinešė Graikiją šią vasarą siaubę gaisrai. Pirmadienį europarlamentarai diskutavo, kaip padėti šiai Balkanų pusiasalio šaliai bei aptarė geresnės teisėkūros ES perspektyvas.
Pradėdamas pirmąjį plenarinį posėdį po vasaros atostogų, EP pirmininkas Hans-Gert Pöttering pagerbė neseniai mirusius žymius Europos politikus – buvusį Prancūzijos premjerą ir Europos Komisijos pirmininko pavaduotoją Raymondą Barre ir buvusį Liuksemburgo premjerą, Europos Komisijos pirmininką ir europarlamentarą Gastoną Thorną. Jis taip pat prisiminė šimtąsias „vieno iš didžiųjų Europos statytojų“ Altiero Spineli gimimo metines. Tylos minute buvo pagerbtas Graikijos gaisrų, Peru žemės drebėjimo ir Irake žuvusių aukų atminimas. Graikijos miškų gaisrai: raginama lanksčiai panaudoti ES fondus Dvi valandas vykusiose diskusijose europarlamentarai išreikė paramą aukų šeimoms, dėkojo gaisrininkams už pasiaukojimą ir ES šalims už parodytą solidarumą. Jie ragino likviduojant gaisrų padarinius kuo greičiau ir lanksčiau panaudoti ES Solidarumo fondo lėšas. Taip pat siūlyta sukurti greito reagavimo pajėgas kovai su gamtos nelaimėmis. Deputatai pasmerkė padegėjus ir siūlė juos bausti kuo griežčiau. Jie taip pat ragino neužmiršti visuotinio atšilimo ir klimato kaitos konteksto, primindami šiemetinius miškų gaisrus Ispanijoje, Bulgarijoje ir Italijoje bei potvynius Jungtinėje Karalystėje. Europos liaudies partijos ir Europos demokratų frakcijos narys iš Graikijos Ioannis Varvitsiotis šalia greito reagavimo pajėgų siūlė iki 2008 m. vasaros sukurti papildomas nepriklausomas pajėgas, aprūpintas privačiais arba valstybių, kurioms negresia tokie gaisrai, lėktuvais. Jo kolega iš Vokietijos Rolf Berend šnekėjo apie paramos nukentėjusiems ES piliečiais svarbą. EP socialistų lyderis iš Vokietijos Martin Schulz taip pat ragino sudėtingoje padėtyje piliečių nepalikti vienų. Anot jo, su tokiomis nelaimėmis lengviausia susitvarkyti decentralizuotai. Pasak Liberalų ir demokratų aljanso už Europą frakcijos nario iš Italijos Vittorio Prodi , „privalome plėsti prevenciją ir efektyviau kovoti su klimato kaita“. Primindamas, kad padegimus galėjo paskatinti spekuliaciniai interesai, Georgios Toussas sakė, jog „turistų interesai negali būti svarbesni, nei žmogaus gyvybė“. Geresnė teisėkūra Pirmadienį taip pat aptarti keturi pranešimai dėl geresnės teisėkūros ir reglamentavimo supaprastinimo. Pasak Vengrijos socialistams atstovaujančios pranešėjos Katalin Lévai, teisėkūros tobulinimas nėra technokratinis klausimas. „Ši reforma būtina siekiant užtikrinti konkurencingumą, piliečių gerovę bei efektyvią sveikatos ir aplinkos apsaugą“, – pažymėjo ji. Pasak K. Lévai, europiniai teisės aktai leido sumažinti biurokratizmą – juk paprasčiau turėti vieną bendrą taisyklę nei begalę sudėtingų nacionalinių ir regioninių taisyklių. Anot jos, ES įstatymai pašalino rinkos barjerus ir viena kitai prieštaraujančias valstybių normas. Savaitė: EP plenarinė sesija Strasbūre Ankstesnės rezoliucijos: bendrijos civilinės saugos mechanizmas EP pirmininko pranešimai spaudai [EN] Plenarinės sesijos vaizdo įrašas
Antradienį sesijoje: Portugalijos prezidentas, biudžetas, Gdanskas
Kuo baigsis Gdansko laivų statyklos pertvarka? Antradienį plenarinių posėdžių salėje europarlamentarai pasveikino Portugalijos prezidentą Anibal Cavaco Silva, savo kalboje pabrėžusį solidarumo svarbą Europos integracijos projekte. Deputatai taip pat skyrė dėmesio su sunkumais susiduriančiai istorinę reikšmę turinčiai Gdansko laivų statyklai. Taip pat aptartas 2008 m. ES biudžeto projektas.
Paraginęs veiksmingiau kovoti su skurdu, Portugalijos prezidentas priminė, jog jo šalis savo pirmininkavimo metu sieks baigti rengti Reformų sutartį. Norėdami skaityti šiandien publikuotą interviu su Aníbal Cavaco Silva, spustelėkite apačioje pateikiamą nuorodą. Kokia Gdansko laivų statyklos ateitis? Už vidaus rinką atsakingas Komisijos narys Charlie McCreevy plenarinėje sesijoje sulaukė daugelio europarlamentarų klausimų dėl Gdansko laivų statyklos, kurioje devintajame dešimtmetyje gimė „Solidarumo“ profesinė sąjunga, ateities. Kaip žinia, Komisija vykdo tyrimą dėl konkurenciją galinčios iškreipti valstybės pagalbos kelioms laivų statykloms. 2005 m. viduryje pradėtas tyrimas dėl 1,3 mlrd. eurų vertės valstybės paramos Lenkijos Gdansko, Gdynės ir Ščecino uostams. Remiantis ES teise, valstybės parama gali būti tiekiama tik ją derinant su esmine restruktūrizacija ir efektyvumo didinimu. Pasak C. McCreevy, Komisija nesiekia uždaryti Gdansko statyklos, tačiau valstybės paramos taisyklių laikytis privalu. Diskusijų metu lenkų europarlamentarai akcentavo simbolinę šios laivų statyklos reikšmę Europos istorijai ir ragino galvoti šalia konkurencijos užtikrinimo galvoti ir apie galimus darbo vietų praradimus ir socialinį solidarumą. Kai kurie deputatai pasigedo lankstumo Komisijos Lenkijos valdžios institucijoms pateiktame grafike. 2008 m. ES biudžetas Portugalijos finansų valstybės sekretorius Emanuel Augustos Santos deputatams pristatė ES finansų ministrų patvirtintą 2008 m. biudžeto projektą. Anot jo, „ribotas padidėjimas“ lyginant su 2007 m. atitinka Europos ekonomikos laukiančius iššūkius. Jam nepritarė Europos Parlamento pranešėjas, Liberalų ir demokratų aljanso už Europą frakcijos narys iš Suomijos Kyösti Virrankoski , išreiškęs apgailestavimą dėl pirminio Komisijos siūlymo apkarpymo 2,1 mlrd. eurų. Suomijos deputatas siūlomą sumą pavadino „nerealistiškai maža“ siekiant išjudinti „Galileo“ projektą bei Europos technologijos institutą. Vokietijai atstovaujantis Biudžeto komiteto pirmininkas Reimer Böge pabrėžė, kad dėl apkarpymo neužtektų lėšų ES išorės veiksmams. Jis paprašė Komisijos pateikti pasiūlymą dėl „Galileo“ ir Europos technologijos instituto finansavo. Pasak Komisijos narės Dalios Grybauskaitės, Komisijos pasiūlymai bus pateikti rugsėjo 19 d. Šnekėdamas apie paties Europos Parlamento biudžetą, Europos liaudies partijos ir Europos demokratų frakcijos narys iš Suomijos Ville Itälä priminė, jog Parlamentas dėjo milžiniškas pastangas išlaikyti savo biudžetą 2007 m. metų lygmenyje. Europos Parlamentas keis Tarybos pateiktą ES biudžeto projektą – pirmasis svarstymas vyks spalio mėnesio plenarinėje sesijoje. Kitos diskusijos Europarlamentarai taip pat aptarė vidaus rinkos užbaigimo perspektyvas ir patvirtino Europos liaudies partijos ir Europos demokratų frakcijos nario iš Prancūzijos Jacques Toubon parengtą pranešimą šia tema. Antradienį taip pat aptarta pieno rinkos reforma ir alkoholio daroma žala, priimti keturi pranešimai dėl geresnės teisėkūros bei rezoliucija dėl kovos su gamtos nelaimėmis. Portugalijos prezidentas: interviu EP ragina užbaigti kurti ES vidaus rinką „Galileo“ projekto įsibėgėjimui būtinos ES lėšos 115 mlrd. eurų vertas klausimas: kaip susigaudyti ES biudžete?
Trečiadienį sesijoje: draudimas įsinešti skysčius, terorizmas, neramumai finansų rinkoje
JAV būsto paskolų krizė smogė ir Europos rinkai Trečiadienį europarlamentarai diskutavo dėl tolesnio ES draudimo į lėktuvą įsinešti skysčius reikalingumo. Jie kritikavo ES nesugebėjimą efektyviai spręsti terorizmo problemas ir ragino gerinti finansinių instrumentų ir institucijų priežiūrą.
Europos Parlamentas taip pat diskutavo dėl kovos su dykumėjimu, ES žuvininkystės sektoriaus bei konsultacijų su trečiosiomis šalimis žmogaus teisių klausimais. Raginimas persvarstyti apribojimus Europarlamentarai paragino Komisiją persvarstyti pernai rudenį įsigaliojusius skysčių įsinešimo į lėktuvus apribojimus, o neatsiradus naujų įtikinamų argumentų – juos visiškai atšaukti. Pasak deputatų, šių apribojimų kaštai yra neproporcingai dideli, jie sukelia per daug nepatogumų keleiviams ir oro uostams. Europos Parlamento rezoliucijoje teigiama, kad reglamento teikiama nauda papildomo saugumo požiūriu nėra pakankama. Terorizmas: neišspręsta problema Diskutuodami apie kovą su terorizmu, EP nariai iš Komisijos ir Tarybos atstovų norėjo išgirsti atsakymus į du pagrindinius klausimus. „Ar dabartinė ES teisinė bazė ir keitimasis duomenimis yra efektyvus? Kodėl jau pusę metų ES neturi naujo kovos su terorizmu koordinatoriaus“, – klausė europarlamentarai. Europos liaudies partijos ir Europos demokratų frakcijos narys iš Vokietijos Manfred Weber siūlė darkart įvertinti europinius kovos su terorizmu įstatymus ir kultūrines terorizmo šaknis. Socialistų frakcijos atstovo iš Jungtinės Karalystės Michael Cashman teigimu, 27 ES šalys negali sau leisti prabangos veikti atskirai bei turi nepamiršti savo sąjungininkų už ES ribų. Liberalų ir demokratų aljansui priklausantis vokietis Alexander Alvaro apgailestavo, kad Europa neturi ilgalaikės kovos su terorizmu strategijos ir neapsibrėžia savo vaidmens šioje srityje. Komisaras Franco Frattini džiaugėsi teroristinių sąmokslų Vokietijoje ir Danijoje atskleidimu, pavadindamas tai „fantastišku rezultatu“. Pasak jo, naują priemonių paketą Komisija patvirtins dar šį rudenį. Tarybai atstovaujantis Portugalijos Europos reikalų ministras Manuel Lobo Antunes užtikrino, kad ES netrukus turės naują kovos su terorizmu koordinatorių. Neramumai finansų rinkose EP nariai diskutavo dėl per pasaulį nuvilnijusios antrinėje JAV nekilnojamo turto paskolų rinkoje kilusios krizės. Jie teigiamai įvertino Europos centrinio banko (ECB) veiksmus ir ragino atidžiau stebėti finansų rinkas, ribojant „blogų paskolų“ riziką. ECB reakciją į susidariusią padėtį gynusio Europos liaudies partijos ir Europos demokratų frakcijos nario John Purvis nuomone, naujieji finansiniai produktai tapo tokiais sudėtingas, kad juose nebesusigaudė net patys bankai. Su juo sutiko ir Socialistų frakcijos atstovas iš Liuksemburgo Robert Goebbels, dėl krizės kaltindamas informacijos ir skaidrumo stoką. R. Goebbels pasirodė keista, kad siekdamas nuraminti rinkas ECB naudojo didesnes lėšų injekcijas nei JAV Federalinis rezervų bankas. Pasak Liberalų ir demokratų aljansui priklausančios Lietuvos atstovės Margaritos Starkevičiūtės ECB taip pasielgė todėl, kad ES ekonomika yra didžiausia pasaulyje. Mes negalime įtakoti daugelio sprendimų trečiose šalyse – krizė atsirado dėl agresyvios monetarinės politikos už ES ribų – todėl vienintelė išeitis yra dialogo tarp priežiūros institucijų stiprinimas. Anot parlamentarės, būtina imtis ir į finansų rinką įsitraukiančių nebankinių institucijų priežiūros. Komisijos narys Charlie Mc Creevy išreikė viltį, kad visų finansų įmonių valdybos pasimokys iš šios krizės ir gynė „švelnaus rinkos reguliavimo“ teikiamus privalumus. Komisaras Joaquin Almunia priminė, jog ES ekonomikos plėtros prognozės bus skelbiamos rugsėjo 11 d. Tą pačią dieną EP Ekonomikos ir pinigų politikos komitetas likvidumo krizę aptars su ECB prezidentu Jean-Claude Trichet: tiesioginę svarstymų transliaciją internetu galėsite stebėti antradienio popietę. EP ragina atšaukti skysčių draudimą lėktuvuose Raginama kovoti su terorizmu nepažeidžiant žmogaus teisių ES kovos su terorizmu koordinatorius Sumaišties pasaulio finansų rinkose pamokos Vaizdo įrašai ir tiesioginės transliacijos
Ketvirtadienį sesijoje: vartotojų apsauga, narkotikų prevencija, žmogaus teisės
Narkomaniją stabdys nauja ES programa Ketvirtadienį europarlamentarai diskutavo ir balsavo dėl teisinės bazės vartotojų teisių apsaugos srityje pertvarkymo. Jie patvirtino pranešimą dėl naujos narkotikų prevencijos programos 2007–2013 metų laikotarpiui. Paskutinę plenarinės sesijos dieną taip pat priimtos dvi rašytinės deklaracijos – dėl pagalbos telefono 112 bei primatų apsaugos.
Europos Parlamentas patvirtino pranešimą dėl dialogų žmogaus teisių klausimais bei rezoliucijas dėl padėties Birmoje, Bangladeše bei specialiojo tribunolo Siera Leonei finansavimo. Vartotojų apsauga Europos Parlamento patvirtintas Socialistų frakcijos narės iš Prancūzijos Béatrice Patrie pranešimas dėl europinių vartotojų apsaugos įstatymų peržiūros – atsakas į Komisijos konsultacijas dėl aštuonių direktyvų šioje srityje perrašymo ir supaprastinimo. Pasak EP Teisės reikalų komiteto vardu į Komisijos narę Megleną Kunevą besikreipusios Dianos Wallis, komitetui labiausiai rūpi tinkamas šių direktyvų suderinimas. Europarlamentarai iškėlė dvi kertines problemas – pavojingų prekių importą į ES, įskaitant ir netinkamus Kinijoje pagamintus žaislus, o taip pat pirkimo internetu pavojus. Europos liaudies partijos ir Europos demokratų frakcijos narys iš Suomijos Alexander Stubb prisipažino esąs didelis pirkimo internetu fanas. „Deja, jis ne visada būna sėkmingas. Būna, jog perkate viena, o amazon.com atsiunčia visai ne tai, ką įsigijote“, – sakė deputatas, teigiamai vertindamas europinių vartotojų apsaugos taisyklių peržiūrą. Narkotikai ir jų prevencija Antruoju svarstymu EP priėmė Socialistų frakcijos narės iš Švedijos Inger Segelström parengtą pranešimą dėl narkotikų prevencijos programos 2007–2013 m. Europos Parlamentas stengėsi, jog ši programa būtų pradėta įgyvendinti kuo greičiau ir siekė ją patvirtinti nedelsiant. Narkomanijos prevencijai, priklausomybės ir jos žalos mažinimui skirtos septynių metų programos biudžetas viršys 21 mln. eurų. Pagalbos telefonas 112 Rekordiškai didelis skaičius europarlamentarų – net 512 – parėmė rašytinę deklaraciją dėl pagalbos telefono 112 veiksmingumo visoje ES didinimo. 1991 m. pradėjusi veikti linija yra skirta sujungti su pagalbos tarnybomis visoje ES teritorijoje. Deja, daugelyje Europos valstybių ji nėra patikima, be to, apie ją nėra žinoma pakankamai. Europarlamentarai paragino Europos Komisiją ir ES valdžios institucijas geriau informuoti apie europinio pagalbos telefono egzistavimą, vasario 11-ąją siūlydami paskelbti 112 tarnybos propagavimo Europoje diena. Primatų naudojimas moksliniuose bandymuose Kitoje ketvirtadienį patvirtintoje rašytinėje deklaracijoje deputatai paragino nedelsiant nutraukti žmogbeždžionių ir sugautų laukinių beždžionių naudojimą moksliniuose eksperimentuose. Daugiau nei ketvirtadaliui šių gyvūnų rūšių gresia išnykimas, tačiau virš 10 tūkst. šių gyvūnų kasmet naudojami moksliniams tyrimams ES laboratorijose. Daugiau nei 90 proc. primatų DNR atitinka žmonių DNR, o laikomi nelaisvėje šie gyvūnai labai kenčia. Pasak vienos iš deklaracijos iniciatorių – Liberalų ir demokratų aljanso narės iš Slovėnijos Mojca Drčar Murko – biologai tvirtina, kad primatų naudojimą moksliniuose bandymuose turi palaipsniui pakeisti alternatyvūs metodai. „Eksperimentai su primatais teikia nepateisinamas viltis, jog taip įmanoma išrasti vaistus gydyti sunkias žmonių ligas. Tokie eksperimentai yra morališkai nepagrįsti“, – sakė europarlamentarė. Kita plenarinė sesija vyks Strasbūre rugsėjo 24-27 dienomis. Vartotojų apsaugos direktyvų peržiūra [EN] Patvirtinta ES narkotikų prevencijos programa EP nariai ragina skleisti žinią apie pagalbos telefoną 112 Europarlamentarai siekia uždrausti bandymus su beždžionėmis Kraupi priklausomybės statistika
LT
1
PHOTO
20070907PHT10193.jpg
LT
2
PHOTO
20070903PHT09975.jpg
LT
5
LINK
/president/defaulten.htm?press_releases
LT
6
LINK
/eplive/vod/seance_lt.htm?Date=20070903
LT
7
PHOTO
20070905PHT10062.jpg
LT
12
PHOTO
20070905PHT10110.jpg
LT
15
LINK
http://www.consilium.europa.eu/cms3_fo/showPage.asp?id=772&lang=LT&mode=g
LT
17
LINK
/eplive/public/default_lt.htm
LT
18
PHOTO
20070906PHT10179.jpg
-//EP//TEXT IM-PRESS 20070823BRI09755 FULL-TEXT NOT XML V0//LT
-//EP//TEXT TA P6-TA-2006-0434 0 NOT XML V0//LT
-//EP//TEXT IM-PRESS 20070830STO09908 0 NOT XML V0//LT
-//EP//TEXT IM-PRESS 20070823IPR09757 0 NOT XML V0//LT
-//EP//TEXT IM-PRESS 20070615STO07872 0 NOT XML V0//LT
-//EP//TEXT IM-PRESS 20061106FCS12347 0 NOT XML V0//LT
-//EP//TEXT IM-PRESS 20070823IPR09766 0 NOT XML V0//LT
-//EP//TEXT IM-PRESS 20070823IPR09765 0 NOT XML V0//LT
-//EP//TEXT IM-PRESS 20070823STO09819 0 NOT XML V0//LT
-//EP//TEXT IM-PRESS 20070903IPR09989 0 NOT XML V0//LT
-//EP//TEXT IM-PRESS 20070903IPR09985 0 NOT XML V0//LT
-//EP//TEXT IM-PRESS 20070906IPR10134 0 NOT XML V0//LT
-//EP//TEXT IM-PRESS 20070905IPR10104 0 NOT XML V0//LT
-//EP//TEXT IM-PRESS 20061124STO00282 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
