Vaisių vartojimo skatinimo mokyklose programai trūksta pagreičio
Visuomenės sveikata
2011-03-03 - 14:47
Panaudota tik trečdalis sveikai vaikų mitybai skirtų ES lėšų ©BELGA_Landov_CLAY WILLIS Prabėgus pirmiesiems sveikos mokinių mitybos įpročius skatinančios programos metams, iš 90 mln. eurų, skirtų vaisių ir daržovių dalijimui, buvo panaudoti tik 33 mln. Koją pakišo biurokratiniai barjerai ir bendro finansavimo stoka.
Prabėgus pirmiesiems sveikos mokinių mitybos įpročius skatinančios programos metams, iš 90 mln. eurų, skirtų vaisių ir daržovių dalinimui, buvo panaudoti tik 33 mln. Vaisių dalijimui koją pakišo biurokratiniai barjerai ir bendro finansavimo stoka.
Apie tai, kas trukdo įsibėgėti europinei Vaisių vartojimo skatinimo mokyklose programai, EP Žemės ūkio komiteto nariai vasario 28 d. diskutavo su Europos Komisijos pareigūnu Larsu Hoelgaardu.
EK Žemės ūkio generalinio direktorato vadovo pavaduotojas L. Hoelgaard pabrėžė, kad vaisių dalijimas mokyklose ne tik užtikrina didesnį jų suvartojimą, bet ir padeda ilgalaikius sveikos mitybos pamatus. Be to, sveikos mitybos „užkratas“ persiduoda ir jų tėvams, broliams ir seserims, mokytojams.
Valstybinių lėšų stoka ir biurokratizmas
Iš 90 mln. europinių lėšų, skirtų vaisių dalijimui 2009–2010 mokslo metais, tebuvo panaudoti 33 mln. Kai kurios valstybės nesiėmė įgyvendinti šios programos dėl lėšų bendrajam finansavimui trūkumo, koją pakišo ir sudėtingos administracinės paraiškų teikimo, programos įgyvendinimo ir jos priežiūros procedūros. L. Hoelgaard patikino, kad pasimokius iš klaidų administraciniai reikalavimai jau buvo supaprastinti.
Giovanni La Via (Europos liaudies partija, Italija) pažėrė kritikos dėl nesugebėjimo įkurti dar 2009 m. darbą turėjusios pradėti ekspertų grupės ir sukurti programai skirtos interneto svetainės. Pasak jo, nepaisant programos svarbos kovojant su nutukimu ir sveikatos problemomis, ji taip ir neįsibėgėjo.
Elisabeth Jeggle (Europos liaudies partija, Vokietija) priminė, kad su panašiais iššūkiais buvo susidurta ir vykdant ES pieno tiekimo mokykloms programą. Europarlamentarė ragino tobulinti valdymą, supaprastinti administracinę naštą ir kvietė vietos institucijas aktyviau imtis iniciatyvos populiarinant vaisių tiekimo programą.
20110228STO14486 Posėdžio vaizdo įrašas EP pritarė vaisių ir daržovių dalinimui mokyklose Antsvoris, nutukimas ir kitos Europos bėdos ES pieno tiekimo mokykloms programa „Pienas vaikams“
LT
1
PHOTO
20110222PHT14115.jpg
LT
2
LINK
/wps-europarl-internet/frd/vod/player?eventCode=20110228-1500-COMMITTEE-AGRI&language=lt&byLeftMenu=researchcommittee&category=COMMITTEE&format=wmv#anchor1
LT
3
LINK
/sides/getDoc.do?type=IM-PRESS&reference=20081117IPR42158&language=LT
LT
4
LINK
/sides/getDoc.do?type=IM-PRESS&reference=20080922STO37699&language=LT
LT
5
LINK
http://ec.europa.eu/agriculture/drinkitup/index_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
