Paukščių gripas: reikia daugiau informacijos ir mokslinių tyrimų
Visuomenės sveikata
2006-01-25 - 16:14
Reikia daugiau informacijos apie paukščių gripą
Paukščių gripas artėja prie ES sienų. Nustatyti šios ligos atvejai Rumunijoje, Ukrainoje, Kroatijoje ir Turkijoje. Žmonės vis labiau nerimauja ir laukia atsakymų bei informacijos iš ES institucijų, tačiau padėtis išlieka neaiški. Tai pirmadienį sakė EP Aplinkos komiteto pirmininkas Karlas Haincas Florencas (Karl-Heinz Florenz).
Pristatydamas Sveikatos ir vartotojų apsaugos komisarą Markosą Kiprianu (Markos Kyprianou), atvykusį į komitetą aptarti paukščių gripą, K. Florencas sakė tikįs, kad komisaras jaučiasi gerai po pastarųjų vizitų Kinijoje ir Turkijoje, kur yra mirusių nuo šios ligos. Komiteto pirmininkas teigė, jog visuomenei stinga aiškios informacijos apie tai, kaip užsikrečiama šia liga ir kokių priemonių ES imasi nuo jos apsaugoti.
EP nariai labai norėjo sužinoti, kokių priemonių ėmėsi ES šalys galimai epidemijai pažaboti ir savalaikei analizei atlikti. Komisaras pažymėjo, kad „ES tebėra geriausiai pasaulyje pasirengusi galimai epidemijai, tačiau dar reikia daug padaryti, taigi negalime užmigti ant laurų“. Jis paragino ES valstybes veiksmingiau keistis informacija ir nuolat sekti padėtį.
Komisaras pritarė komiteto nariams, kad moksliniai tyrimai yra labai svarbūs. Būtent todėl iš bendros 100 milijonų eurų sumos, numatytos kovai su paukščių gripu už ES ribų, Europos Komisija moksliniams tyrimams skyrė 20 milijonų eurų.
EP nariams pasidomėjus, kaip užsikrečiama šia liga ir koks pavojus gresia ES piliečiams, M. Kiprianu paaiškino, jog visiškai išvirtoje ar iškeptoje paukštienoje ligos sukėlėjų nėra. Bet kuriuo atveju sergantys paukščiai nepatenka į ES rinką, taigi „šių priemonių derinys užtikrina saugumą“.
Pasak komisaro, dauguma problemų kilo dėl sąlyčio su žalia mėsa, krauju ir sergančiais gyvūnais. Pasakodamas apie vieną ligos atvejį Turkijoje, kuomet valgį ruošęs žmogus susirgo, tačiau maistą valgę žmonės – ne, jis sakė, kad pavojus labai sumažėja, „jei žmonės išmokyti laikytis asmeninės higienos ... ir plautis rankas“.
20060125STO04674 EP Aplinkos, visuomenės sveikatos ir maisto saugos komitetas: Europos ligų prevencijos ir kontrolės agentūra: Europos Komisija, Sveikatos ir vartotojų apsaugos generalinis direktoratas: Paukščių gripo stebėsena: Informacija apie paukščių gripą: Europa ruošiasi kovai su paukščių gripu:
LT
1
PHOTO
20060125PHT04702.jpg
LT
2
LINK
/comparl/envi/default_lt.htm
LT
3
LINK
http://www.ecdc.eu.int/
LT
4
LINK
http://ec.europa.eu/dgs/health_consumer/dyna/influenza/index.cfm
LT
5
LINK
http://disasters.jrc.it/AvianFlu/Turkey/
LT
6
LINK
http://ec.europa.eu/food/animal/diseases/controlmeasures/avian/index_en.htm
-//EP//TEXT IM-PRESS 20060120IPR04556 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
