2007 m. spalio 22-25 d. EP plenarinės sesijos akcentai
Institucijos
2007-11-08 - 14:02
EP įteikė pirmąjį LUX kino apdovanojimą
Praėjusoje Strasbūro plenarinėje sesijoje buvo aptartas spalio 18-19 d. Lisabonoje ES vadovų pasiektas kompromisas. Europarlamentarai diskutavo dėl pesticidų panaudojimą reglamentuojančių teisės aktų atnaujinimo, automobilių išmetamo CO2 normų mažinimo, santykių su Turkija ir Rusija. Strasbūre buvo paskelbtas 2007 m. Sacharovo premijos už minties laisvę laureatas bei įteiktas pirmasis šiemet Parlamento įsteigtas LUX kino apdovanojimas.
Skaitykite ir sužinokite, kas laimėjo šiuos prestižinius apdovanojimus bei kokius naujus teisės aktus svarstė vienintelė visų Europos piliečių tiesiogiai renkama institucija.
20071019FCS11876
Pirmadienį sesijoje: pesticidai, CO2 išmetimas
Pesticidai turėtų būti naudojami rečiau Plenarinio posėdžio pradžioje EP pirmininkui H.-G. Pöttering pristačius Lisabonoje pasiekto kompromiso rezultatus, europarlamentarai aptarė įstatymų paketą dėl pesticidų naudojimo. Vakare dėmesys skirtas aplinkosaugai ir energetikai – aptarti automobilių išmetamo anglies dvideginio mažinimo tikslai, tradicinių energijos šaltinių bei energetikos technologijų panaudojimas.
Europos Parlamento pirmininkas džiaugėsi neformaliame Lisabonos vadovų susitikime pasiektu kompromisu dėl naujos ES sutarties bei išsiplėsiančiomis EP įstatymų leidybos galiomis. H.-G. Pöttering priminė, jog gruodžio 13 d., prieš pasirašant Reformų sutarties tekstą, ES pagrindinių teisių chartija bus iškilmingai paskelbta Strasbūre visų trijų pagrindinių ES institucijų vadovų. Remiantis Lisabonos sutartimi, Europos Parlamente po 2009 m. rinkimų dirbs 751 europarlamentaras. Pesticidai Svarbiausios pirmadienio diskusijos vyko dėl pesticidų naudojimą apibrėšiančių europinių teisės aktų paketo. Debatus dėl pesticidų reglamentavimo ES lygmenyje atnaujinimo atidžiai stebėjo chemijos pramonės atstovai, ūkininkai, aplinkosaugos bei sveikatos apsaugos specialistai Kokios tris pranešimus dėl pesticidų parengusių europarlamentarų nuomonės šiuo klausimu? Žaliųjų frakcijos/Europos laisvojo aljanso atstovė iš Vokietijos Hiltrud Breyer priminė, jog, pasak eurobarometro apklausų, vartotojus labiausia neramina pesticidų klausimas. „Kasmet Europa pagamina daugiau nei 200 tūkst. tonų pesticidų. Tai sudaro ketvirtadalį visame pasaulyje pagaminamų pesticidų keturiems procentams žemės ūkio paskirties žemės“, – teigė ji. Europos liaudies partijos ir Europos demokratų frakcijos atstovės ir Vokietijos Christa Klaß nuomone, viskas priklauso nuo kiekio. „Viena migdomųjų tabletė gali padėti, didelis kiekis – pražudyti“, – sakė ji. Pasak EP narės, besiskiriančios taisyklės ES šalyse sukuria skirtingus apsaugos standartus, neprideda aiškumo ir iškreipia konkurenciją. Parlamentas dėl pesticidų teisės akto paketo sprendžia kartu su Portugalijos šiuo metu pirmininkaujama ES Taryba, kuri bandys ieškoti ES valstybių sutarimo šiuo klausimu lapkričio 26 d. posėdyje. Energetika ir anglies dvideginis Vėlų pirmadienio vakarą europarlamentarai aptarė pranešimą dėl tradicinių energijos šaltinių ir energetikos technologijų panaudojimo. Europos liaudies partijos ir Europos demokratų frakcijos nario iš Vokietijos Herbert Reul inicatyva parengtame pranešime akcentuojama energijos tiekimo saugumo, atsinaujinančių energijos resursų, energijos taupymo ir efektyvaus panaudojimo svarba. Lengvasis transportas sukuria 19 proc. ES išmetamų CO2 dujų. Liberalų ir demokratų aljansui priklausančio Jungtinės Karalystės deputato Chris Davies iniciatyva parengtame Aplinkosaugos komiteto pranešime siūloma nuo 2012 m. įvesti privalomą vidutinę maksimalią 120 g/km CO2 ribą naujai pagaminamiems keleiviniams automobiliams. Tarp europarlamentarų siūlymų – ir 125 g/km riba nuo 2015 metų. EP sesijoje – dėmesys ES reformai, Rusijai ir energetikai Pesticidai: kaip apsaugoti augalus, aplinką ir vartotojų sveikatą? Europarlamentarai – už mažiau CO2 išmetančius automobilius Ar įmanoma bendroji ES užsienio politika energetikos srityje?
Antradienį sesijoje: sutartis, biudžetas, imigracija
Portugalijos premjeras džiaugiasi pasiektu kompromisu Dauguma plenariniame antradienio posėdyje kalbėjusių europarlamentarų džiaugėsi Lisabonoje pasiektu kompromisu dėl naujos sutarties, teigdami, jog ji didins demokratiškumą, skaidrumą ir efektyvumą. Diskutavę dėl 2008-ųjų biudžeto europarlamentarai siūlė daugiau lėšų skirti europietiškajai navigacijos sistemai „Galileo“. Taip pat aptartos mėlynosios kortelės norintiems atvykti į ES kvalifikuotiems darbuotojams sukūrimo galimybės.
Europos Parlamentas pirmuoju svarstymu pritarė įstatymų dėl pesticidų naudojimo paketui. Jame siūloma uždrausti pesticidų purškimą iš oro ir apriboti jų naudojimą parkuose ir žaidimų aikštelėse, sukurti apsaugines zonas šalia vandens telkinių. Tolimesnį žodį šiuo klausimu tars Taryba. Lisabonos sutartis bus pasirašyta gruodį Europos lyderiai dėl naujosios reformų sutarties teksto susitarė spalio 18 d., o jį pasirašys gruodžio 13 d. Ką Europai atneš ši sutartis? Portugalijos premjeras José Sócrates sakė, kad Europai nedelsiant reikėjo susitarimo ir jis buvo pasiektas, todėl Europa tapo stipresne. Jis priminė pokyčius, kuriuos atneš sutartis – didesnes 751 narį turėsiančio Europos Parlamento ir nacionalinių parlamentų galias, efektyvesnį sprendimų priėmimo mechanizmą, privalomą Pagrindinių teisių chartiją. Frakcijų vadovai gyrė sutartį, tačiau dalis pasisakiusių apgailestavo dėl nepakankamai ambicingo teksto. Turime piliečių palaikomą Europos projektą, tačiau dabar reikia pereiti prie darbų “, – sakė Europos liaudies partijos ir Europos demokratų frakcijos lyderis Joseph Daul (Prancūzija). Socialistų frakcijos vadovas Martin Schulz (Vokietija) ragino susitelkti ties tuo, kas iš tiesų rūpi piliečiams. Nors Liberalų ir demokratų aljansui vadovaujantis Graham Watson (Jungtinė Karalystė) ir apgailestavo dėl pernelyg ribotų institucinių pokyčių, jo nuomone „sutartis suteiks galimybę atsakyti į globalizacijos iššūkius“. Anot vieno iš Sąjungos už tautų Europą pirmininkų Brian Crowley, reformų sutartyje numatyta būtent tai, ko reikia ES. Viena iš Žaliųjų frakcijos lyderių Monica Frassoni (Italija) Reformų sutartį pavadino žingsniu atgal nuo demokratiškesnės ir skaidresnės Konstitucinės sutarties. Europos vieningųjų kairiųjų frakcijos pirmininkas Francis Wurtz (Prancūzija) apgailestavo, kad ES lyderiai neišgirdo žmonių balso ir jų kritikos. Tarp aršių sutarties priešininkų – Nepriklausomybės/Demokratijos frakcijos lyderis Nigel Farage (Jungtinė Karalystė), sutarties tekstą pavadinęs „euronacionalistų“ parengta konstitucijos kopija, o taip pat Tapatybės, tradicijų ir suvereniteto frakcijos narys Jean-Marie le Pen (Prancūzija), joje įžvelgęs pavojų nepriklausomybei ir identitetui. 2008 m. biudžetas : pirmasis svarstymas Ateinančių metų ES biudžetą svarstę europarlamentarai aptarė EP Biudžeto komiteto siūlymą keisti Tarybos pasiūlytą apkarpytą ES biudžetą. Europarlamentarai norėtų daugiau lėšų skirti „Galileo“ palydovinės navigacijos sistemai, Europos technologijų institutui (ETI) bei ES įsipareigojimams Kosove ir Palestinoje. Pranešėjo iš Suomijos Kyösti Virrankoski, atstovaujančio Liberalų ir demokratų aljansui, teigimu nepadidinus finansavimo galėsime pamiršti apie „Galileo“ bei ETI gyvybiškumą, o specializuotoms agentūros planuotų skirti lėšų apkarpyti taip pat nevertėtų. Europos liaudies partijos ir Europos demokratų frakcijos nario Richard James Ashworth (Jungtinė Karalystė) nuomone „biudžetas juda tinkama linkme, o pinigus siūloma panaudoti racionaliai“. „Mažiau nei 130 mlrd, t.y. 0,99 proc. BVP sudarantis biudžetas nepateisintų europinės politikos vilčių“, – Socialistų frakcijos vardu sakė Catherine Guy-Quint. Mėlynoji kortelė: europarlamentarų nuomonės EP nariai vakar taip pat diskutavo dėl Komisijos siūlomos mėlynosios kortelės sistemos sukūrimo perspektyvų. Ši kortelė būtų savotiškas europinis JAV žaliosios kortelės atitikmuo. Piliečių laisvių komiteto pirmininkas, Liberalų ir demokratų aljanso narys Jean-Marie Cavada, teigiamai įvertino siūlymą, tačiau ragino numatyti saugiklius, užkirsiančius kelią protų nutekėjimui iš besivystančių šalių. Pranešėjas migracijos klausimu krikščionis demokratas Manfred Weber teigė, jog naujoji sistema neturi pabloginti „milijonų darbo nerandančių europiečių padėties“. Socialistų frakcijos nario Claudio Fava nuomone galutinė tvarka turėtų būti ambicingesnė. „Šalia legalios imigracijos kanalų, reikėtų laisvo ir efektyvaus darbuotojų judėjimo visoje Europos teritorijoje“, – sakė deputatas. Derybos dėl 2008 m. ES biudžeto tebevyksta Mėlynoji kortelė ES vadovų susitikimas Portugalijos sostinėje EP debatuose – palankumas naujajai Lisabonos sutarčiai ES griežtina pesticidų registravimo ir naudojimo taisykles
Trečiadienį sesijoje: Turkija, Rusija, Serbija, LUX kino apdovanojimas
Turkija turėtų spartinti reformas Trečiadienį Europos Parlamente buvo ne tik aptarti ES ir Turkijos santykiai, bet ir įteiktas kino apdovanojimas LUX, kuris atiteko turkų kilmės vokiečių režisieriaus Fatih Akin filmui „Rojaus pakrašty“. Taip pat buvo aptartas artėjantis ES ir Rusijos vadovų susitikimas bei pasiūlyti CO2 apribojimai automobiliams, kurie bus gaminami po 2015 m.
Europarlamentarai siūlo nustatyti privalomą vidutinę 125 g/km CO2 išmetimo ribą naujai pagaminamiems automobiliams nuo 2015 m. Pasak Europos Parlamento, po 2020 m. ši riba turėtų siekti 95 gramus. ES ir Turkijos santykiai Europos Parlamentas vakar pritarė rezoliucijai, parengtai Europos liaudies partijos ir Europos demokratų frakcijos narės iš Nyderlandų Rios Oomen-Ruijten parengto pranešimo pagrindu. Tuo tarpu lapkričio 7-ąją bus paskelbta Europos Komisijos ataskaita dėl Turkijos pažangos rengiantis narystei. Rezoliucijoje teigiamai vertinami Turkijos planai dėl konstitucinės reformos. EP griežtai smerkia Kurdistano darbininkų partijos (PKK) Turkijoje vykdomus išpuolius, tačiau ragina Turkiją nesiimti vienašalių priemonių Irako šiaurėje. Rezoliucijoje taip pat primenama, kad Turkijos pajėgų išvedimas iš Kipro paskatintų Kipro problemos sprendimą. Turkijos ir Armėnijos vyriausybėms darkart pasiūlyta pradėti susitaikymo procesą. Pranešėja Ria Oomen-Ruijten ragino „išplėsti ir pagilinti“ diskusijas su Turkija, kuri privalo pripažinti visus savo istorijos momentus. Anot Austrijos socialdemokrato Hannes Swoboda, Turkija turi įjungti naują reformų pavarą, o kurdų klausimo sprendimas gali būti tik taikus ir politinis. Liberalų ir demokratų aljanso nario iš Vokietijos Alexanderio Lambsdorffo teigimu, aiškų mandatą turinti stipri Turkijos vyriausybė privalo tęsti reformas ekonomikos ir visuomenės labui. Trečiadienį taip pat įteiktas Europos Parlamento kino apdovanojimas „LUX“, kuris atiteko paprastų Turkijos ir Vokietijos žmonių santykius analizuojančiam filmui „Rojaus pakrašty“. ES ir Rusijos vadovų susitikimas Spalio 26 d., prabėgus dešimtmečiui nuo šiemet baigiančio galioti abipusio partnerystės ir bendradarbiavimo susitarimo įsiteisėjimo, Portugalijoje vyks dvidešimtasis ES ir Rusijos vadovų susitikimas. Tai paskutinis susitikimas Vladimirui Putinui, besirengiančiam artėjantiems Dūmos rinkimams. Plenariniame posėdyje šnekėję parlamentarai akcentavo strateginę partnerystę su Rusija bei solidarumo, abipusiškumo ir žmogaus teisių paisymo svarbą ES ir Rusijos santykiuose. Europos liaudies partijos ir Europos demokratų frakcijos narys iš Ispanijos José Ignacio Salafranca Sánchez-Neyra pabrėžė, jog „artėjančio susitikimo Mafroje klimatas labiau priklausys nuo Rusijos nei Europos pozicijos“. Socialistų frakcijos atstovas iš Nyderlandų Jan Wiersma siūlė nuo Rusijos nenuleisti „kritiško žvilgsnio“ ir išreiškė abejonių dėl artėjančių Dūmos rinkimų nešališkumo. Jungtinei Karalystei atstovaujantis Liberalų ir demokratų aljanso lyderis Graham Watson kritikavo Rusiją dėl „šventų Europai vertybių“, tokių kaip laisvė, demokratija ir įstatymo viršenybė nepaisymo. Santykiai su Serbija Trečiadienį europarlamentarai diskutavo dėl Liberalų ir demokratų aljanso nario iš Slovėnijos Jelko Kacin parengto pranešimo dėl ES santykių su Serbija. Pasak pranešėjo, narystės ES perspektyva yra stiprus demokratėjimo variklis. „ES nebus užbaigta tol, kol Balkanai netaps jos dalimi – tačiau ne bet kokia kaina, negalima paminti tarptautinės teisės ir užmiršti žmogaus teisių“, – tvirtino J. Kacin. Pasak jo, Serbija turėtų aktyviau bendradarbiauti su Tarptautiniu baudžiamuoju tribunolu buvusiai Jugoslavijai. EP ragina Turkiją spartinti reformas R. Oomen-Ruijten: plėtrai reikia tiek Turkijos, tiek ES paramos Ar ES ir Rusijos santykiai klostosi gerai? Europarlamentarai linkę toleruoti branduolinę energetiką ES griežtins lengvųjų automobilių ekologiškumo reikalavimus Serbija: kita tolima stotelė - Europos Sąjunga? garso įrašas, 16:59 garso įrašas, 19:23
Ketvirtadienį sesijoje: ombudsmenas, Sacharovo premija, 2008 m. biudžetas
EP pranešėjai biudžeto klausimu: K. Virrankoski ir V. Itälä Paskutinę plenarinės sesijos dieną vyko pirmasis kitų metų ES biudžeto svarstymas, o Europos ombudsmenas Nikiforos Diamandouros europarlamentarams pristatė savo 2006 m. veiklos ataskaitą. Ketvirtadienį taip pat paskelbtas 2008 m. Sacharovo premijos laureatas. Juo tapo Sudano teisininkas Salih Mahmoud Osman.
Pristatydamas frakcijų lyderių sprendimą dėl laureato, Europos Parlamento pirmininkas priminė šio advokato pasiaukojimą ginant Darfūro konflikto aukas.
„Prievartos ir savavališko jėgos panaudojimo akivaizdoje Salih Mahmoud Osman lieka ištikimas dialogui ir teisingumui. Jis tai daro nepaisydamas kylančių pavojų“, – sakė Parlamento pirmininkas. Gruodžio 11 d. Salih Mahmoud Osman bus įteiktas diplomas bei 50 tūkst. eurų čekis. EP pirmininkas taip pat paskelbė, jog Pirmininkų sueiga nutarė papildomai pagerbti vienos iš kandidačių gauti 2007 m. Sacharovo premiją – pernai rudenį Maskvoje nužudytos rusų žurnalistės Anos Politkovskajos – atminimą.
ES biudžetas
Europos Parlamentas pirmajame svarstyme patvirtino 2008 m. ES biudžeto projektą, kuris rėmėsi Kyösti Virrankoski (Liberalų ir demokratų aljansas, Suomija) bei Ville Itälä (Europos liaudies partijos ir Europos demokratų frakcija, Suomija) rengtais pranešimais.
Europos Parlamentas nepriėmė Tarybos siūlymo apkarpyti biudžetą ir norėtų perskirstyti dalį lėšų. Deputatai sumažino lėšas Bendrajai užsienio ir saugumo politikai, siūlydami papildomiems įsipareigojimas užsienyje naudoti vadinamojo „lankstumo mechanizmo“ lėšas. Europarlamentarai norėtų daugiau lėšų skirti „Galileo“ palydovinės navigacijos sistemai ir Europos technologijų institutui.
Metininis ombudsmeno pranešimas
Europos ombudsmenas tiria skundus dėl netinkamo administravimo ES institucijose ir įstaigose. Nuo 2003 m. ombudsmeno pareigas užima P. Nikiforos Diamandouros. Pernai ombudsmenui pateiktų skundų skaičius, lyginant su ankstesniais rekordiniais dvejais metais, nemažėjo. Kas mėnesį jis vidutiniškai gauna 320 skundų.
Pasak Nikiforos Diamandouros, šios tendencijos rodo, jog piliečiai geriau suvokia ombudsmeno vaidmenį. Pasak jo, ši vaidmuo – žmogiško veido suteikimas ES institucijoms bei asmeninis bendravimas su piliečiais. Vykdant tam tikros institucijos netinkamo administravimo atvejų tyrimą, pastaroji privalo pateikti detalią ataskaitą.
Europos Parlamento pranešėjos, Liberalų ir demokratų aljanso narės iš Italijos Luciana Sbarbati, nuomone, nors ombudsmeno sprendimai nėra teisiškai įpareigojantys, jo veikla padeda žmonėms. Ji pareiškė remianti ombudsmeno siūlymą peržiūrėti Europos personalo atrankos tarnybos (EPSO) taikomas procedūras. Išklausiusi kritinių žodžių Europos Komisijos atžvilgiu, jos narė Margot Wallström pritarė, kad ši institucija turi būti kokybiškų paslaugų kultūros priešakyje. EP nariai teigiamai vertina Europos Ombudsmeno veiklą Europos ombudsmenas 2007 m. Sacharovo premija 2008 m. ES biudžetas Kokios pagalbos galite tikėtis iš Europos ombudsmeno? EN, garso įrašas, 01:56 EN, garso įrašas, 24:42
LT
1
PHOTO
20071025PHT12519.jpg
LT
2
PHOTO
20071005PHT11282.jpg
LT
7
PHOTO
20071024PHT12216.jpg
LT
13
PHOTO
20071024PHT12283.jpg
LT
20
MULTIMEDIA
20071024MLT12346.asf
LT
21
MULTIMEDIA
20071024MLT12222.asf
LT
22
PHOTO
20071025PHT12521.jpg
LT
24
LINK
ombudsman.europa.eu
LT
28
MULTIMEDIA
20071025MLT12503.asf
LT
29
MULTIMEDIA
20071025MLT12517.asf
-//EP//TEXT IM-PRESS 20071019IPR11919 0 NOT XML V0//LT
-//EP//TEXT IM-PRESS 20071019STO11857 0 NOT XML V0//LT
-//EP//TEXT IM-PRESS 20070913STO10369 0 NOT XML V0//LT
-//EP//TEXT IM-PRESS 20070222STO03535 0 NOT XML V0//LT
-//EP//TEXT IM-PRESS 20071012BRI11613 ITEM-006-LT NOT XML V0//LT
-//EP//TEXT IM-PRESS 20070921STO10548 0 NOT XML V0//LT
-//EP//TEXT IM-PRESS 20071012STO11628 0 NOT XML V0//LT
-//EP//TEXT IM-PRESS 20071019IPR11928 0 NOT XML V0//LT
-//EP//TEXT IM-PRESS 20071019IPR11929 0 NOT XML V0//LT
-//EP//TEXT IM-PRESS 20071023IPR12108 0 NOT XML V0//LT
-//EP//TEXT IM-PRESS 20070927STO10901 0 NOT XML V0//LT
-//EP//TEXT IM-PRESS 20071023IPR12113 0 NOT XML V0//LT
-//EP//TEXT IM-PRESS 20071019IPR11930 0 NOT XML V0//LT
-//EP//TEXT IM-PRESS 20071023IPR12110 0 NOT XML V0//LT
-//EP//TEXT IM-PRESS 20071019STO11860 0 NOT XML V0//LT
-//EP//TEXT IM-PRESS 20071024IPR12333 0 NOT XML V0//LT
-//EP//TEXT IM-PRESS 20070906FCS10161 0 NOT XML V0//LT
-//EP//TEXT IM-PRESS 20071012STO11627 0 NOT XML V0//LT
-//EP//TEXT IM-PRESS 20060515STO08169 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
