Antradienį sesijoje: branduoliniai ginklai, veršiena, aviacija, muzika internete
Institucijos
2007-03-14 - 12:01
Ar internetu teikiamos muzikos paslaugos bus apibrėžtos europiniame lygmenyje?
Vakar sesijoje patvirtinti pranešimai dėl lyčių lygybės, internetu teikiamų muzikos paslaugų bei įmonių socialinės atsakomybės. Europarlamentarai aptarė branduolinių ginklų neplatinimo ir nusiginklavimo klausimus, diskutavo dėl prekybos veršiena bei Europos aviacijos saugos agentūros funkcijų. Apie debatus dėl ES ir JAV susitarimo dėl oro susisiekimo paslaugų skaitykite vakar publikuotame straipsnyje.
EP nariai vakar aptarė pasiūlymą dėl rezoliucijos branduolinio nusiginklavimo klausimais, dėl kurios bus balsuojama šiandien. Europarlamentarai ragina neplatinimo režimą pažeidžiančias valstybes laikytis Branduolinių ginklų neplatinimo sutartyje (BGNS) prisiimtų įsipareigojimų.
Didesnis EP vaidmuo branduoliniame nusiginklavime
Parlamentas siekia siųsti delegaciją į Vienoje 2007 m. balandžio 30 d. – gegužės 11 d. vyksiančią BGNS parengiamojo komiteto sesiją. Kaip žinia, 2010 m. vyks BGNS persvarstymo konferencija. Parlamentas prašo Tarybos ir Komisijos paaiškinti, kokių veiksmų jos ketina imtis siekdamos stiprinti BGNS ir užtikrinti veiksmingą daugiašališkumą, kaip numatyta 2003 m. gruodžio mėnesio ES masinio naikinimo medžiagų ir ginklų neplatinimo strategijoje.
Pasak už išorės santykius atsakančios Komisijos narės Benitos Ferrero-Waldner, „masinio naikinimo ginklų, įskaitant ir branduolinius ginklus, platinimas gali kelti didžiausią grėsmę Europos saugumui“. Ji priminė apie Irane susidariusią situaciją ir išreiškė viltį, jog Šiaurės korėjos Jongbjono reaktorius bus uždarytas balandžio viduryje.
Ką galime vadinti veršiena?
Kuo maitinto ir kiek auginto galvijo mėsa gali būti vadinama veršiena? Vakar aptartame Prancūzijos socialistų atstovės Bernadette Bourzai pranešime, dėl kurio bus balsuojama šiandien, šnekama apie prekybą dvylikos mėnesių ir jaunesnių galvijų mėsa.
Pirkėjai prekystaliuose dažnai mato skirtingomis sąlygomis užaugintą jautieną su užrašu „veršiena“. Pranešime pritariama Komisijos pasiūlymui dėl aiškesnių taisyklių nustatymo ir žymėjimo, tačiau siūloma numatyti proporcingas ir pakankamai atgrasančias sankcijas už numatytų nuostatų nevykdymą.
Platesnė Europos aviacijos saugos agentūros kompetencija
Europos aviacijos saugos agentūra (EASA) atsako už orlaivių, variklių ir propelerių tipų sertifikavimą ir už ES ribų įsikūrusių organizacijų priežiūrą. EASA taip pat prižiūri, kad valstybės narės užtikrintų vienodą Bendrijos standartų įgyvendinimą.
Komisija siūlo plėsti agentūros kompetenciją, jai priskiriant kai kurias nacionalinių aviacijos tarnybų iki šiol vykdytas funkcijas. Tarp jų – licencijų pilotams išdavimas ir trečiųjų šalių orlaivių patikra. Pranešimą parengęs Austrijos socialdemokratas Jörg Leichtfried palaiko Komisijos pasiūlymą, teigdamas, jog „EASA kompetencija ateityje galėtų būti plečiama ir į oro uostų ir skrydžių saugos bei oro eismo valdymo sritis“.
Muzika internete: reikalingas subalansuotas europinis teisės aktas
Antradienį patvirtintame Vengrijos socialistės Katalin Lèvai iniciatyva parengtame pranešime kritikuojamas Komisijos sprendimas pateikti tik neprivalomą rekomendaciją internetu teikiamų muzikos paslaugų srityje. Deputatai ragina pradėti teisėkūros procesą šioje srityje remiantis bendrojo sprendimo procedūra. Pasak parlamentarų, naujasis teisės aktas turėtų apsaugoti kultūrinę Europos įvairovę bei mažuosius atlikėjus.
Šiandieną sesijoje
Šįryt EP vyksta prioritetinės diskusijos dėl Berlyno deklaracijos ir ES Vadovų Tarybos išvadų. Europarlamentarai taip pat aptars situaciją Bosnijoje ir Hercegovinoje, diskutuos dėl Europos ir Viduržemio jūros regiono šalių santykių bei ES aeronautikos ateities.
20070308STO03939 Tiesioginė sesijos transliacija internetu „Atviro dangaus“ susitarimas: tarp keleivių ir aplinkosaugos interesų Daugiau moterų ir vyrų lygybės Europarlamentarai ragina išvengti dominavimo muzikos paslaugų rinkoje Sesijos apžvalga
LT
1
PHOTO
20070314PHT04131.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
-//EP//TEXT IM-PRESS 20070308STO03938 0 NOT XML V0//LT
-//EP//TEXT IM-PRESS 20070308STO03932 0 NOT XML V0//LT
-//EP//TEXT IM-PRESS 20070309IPR04001 0 NOT XML V0//LT
-//EP//TEXT IM-PRESS 20070228BRI03712 FULL-TEXT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
