Klausimas, į kurį atsakoma žodžiu, Nr. O-0069/2010
Tarybai
Darbo tvarkos taisyklių 115 straipsnis
Michèle Striffler
,
Philippe Juvin
,
Maurice Ponga
,
Thijs Berman
,
Charles Goerens
,
Gay Mitchell
,
Eva Joly
,
Filip Kaczmarek
,
Licia Ronzulli
,
Eleni Theocharous
,
Mariya Nedelcheva
,
Michael Cashman
,
Santiago Fisas Ayxela
,
Krzysztof Lisek
,
Jean-Marie Cavada
,
Corina Creţu
,
Véronique De Keyser
,
Christine De Veyrac
,
Carlos Coelho
,
Gaston Franco
,
Corinne Lepage
,
Dominique Vlasto
,
Sophie Auconie
,
Constance Le Grip
,
Tokia Saïfi
,
Françoise Grossetête
,
Véronique Mathieu
,
Jean-Paul Gauzès
,
Pascale Gruny
,
Elisabeth Morin-Chartier
,
Arnaud Danjean
,
Louis Michel
,
Norbert Neuser
,
Christophe Béchu
,
Elie Hoarau
,
Cristian Dan Preda
,
Antonyia Parvanova
,
Niccolò Rinaldi
,
Vittorio Prodi
,
Catherine Soullie
,
Patrice Tirolien
,
Iva Zanicchi
,
Kriton Arsenis
Tema: Europos civilinės saugos pajėgų suformavimas
Dėl neseniai įvykusių tragiškų gaivalinių nelaimių vėl iškilo būtinybė pagerinti Europos Sąjungos reagavimo į krizes priemones tiek pačioje Europoje, tiek už jos ribų. Savo 2007, 2008 ir 2009 rezoliucijose ir 2010 m. vasario 10 m. priimtoje rezoliucijoje dėl žemės drebėjimo Haityje ( P7_TA(2010)0015 ) Europos Parlamentas prašė kuo skubiau suformuoti civilinės saugos pajėgas, kad ES galėtų nedelsdama reaguoti įvykus gaivalinėms arba žmonių sukeltoms nelaimėms (žemės drebėjimai, cunamiai, gaisrai, miškų gaisrai, potvyniai, žemės nuošliaužos, pramoninės ir branduolinės avarijoms, terorizmo aktai, nelaimės jūroje, didelės pandemijos).
Europos civilinės saugos pajėgų suformavimo projektas, parengtas vadovaujantis Michelio Barnier 2006 m. ataskaita arba „EU-FAST“ (Europos Sąjungos pirmosios pagalbos ir paramos komanda, angl. European Union First Aid and Support Team ) pasiūlymu, kurį pateikė kai kurios valstybės narės, yra tikrai reikalingas, šio poreikio Europos Komisija neturėtų ignoruoti.
Europos civilinės saugos pajėgas suformuoti bus galima tik iš anksto susiorganizavus ir apjungus esamas nacionalines lėšas. Dėl išsklaidytų nacionalinių lėšų ir kartais ne itin darnių ES veiksmų trūksta veiksmingumo ir patiriama finansinių nuostolių. Toks sprendimas sustiprintų priklausymo Europai jausmą ir pagerintų Europos Sąjungos, pagrindinės paramos teikėjos humanitarinės ir vystymosi pagalbos srityje, matomumą.
Jei Europos Komisija nepateiktų teisės akto pasiūlymo, kuriuo būtų siekiama suformuoti Europos civilinės saugos pajėgas, ar Taryba pasirengusi numatyti tvirtesnį bendradarbiavimą pagal Europos Sąjungos sutarties 20 straipsnį po parengiamųjų veiksmų, susijusių su ES greito reagavimo pajėgumais, kad būtų suteikta galimybė veikti toms valstybėms narėms, kurios to nori?
