Parlamentas skuba spręsti krizę pieno rinkoje
Žemės ūkis
2009-10-20 - 18:38
Ūkininkų protestai persirito per visą Europos Sąjungą © Belga_Epa_Kay Nietfeld Strasbūre posėdžiaujantys europarlamentarai skuba spręsti pienininkystės krizės sukeltas problemas. Sunkmečio laikotarpiu sumažėjus pieno produktų paklausai, kai kuriose ES šalyse nuo 2007 m. pieno supirkimo kainos sumažėjo perpus. Sprendimą dėl paramos krizės ištiktame pieno sektoriuje dirbantiems ūkininkams Parlamentas skubos tvarka rengiasi priimti ketvirtadienį, spalio 22 d.
Pieno supirkimo kainų kritimo krizės užpulti ūkininkai savo nepasitenkinimą reiškė rengdami protesto akcijas, traktoriais ir galvijais blokuodami kelius, dalindami pieną ar net jį pildami gatvėse ir laukuose. Kaip pieno gamintojams rengiasi padėti Europos Sąjunga?
Pieno fondas ir didesnė valstybės pagalba
Atsižvelgdamas į krizinę situaciją, rugsėjo 17 d. priėmė rezoliuciją dėl finansinės paramos pieno sektoriui ir ES pieno fondo kūrimo. Labiausiai nukentėjusiems ūkininkams EP siūlo skirti 300 milijonų eurų sumą.
Pirmadienį EP Žemės ūkio komiteto nariai su Europos Sąjungos Žemės ūkio komisare Mariann Fischer Boel aptarė Komisijos siūlomas paramos priemones. Dauguma komiteto narių pirmadienį sveikino Komisijos pasiryžimą skirti 280 mln. eurų sumą.
Europos Komisija taip pat rengiasi pakeisti valstybės pagalbos taisykles ir iki 2010 m. pabaigos ES narėms leisti mokėti ūkininkams iki 15 tūkst. eurų, vietoje dabar nustatytos maksimalios 7,5 tūkst. eurų sumos.
Papildomos priemonės
Žemės ūkio komitetas siūlo leisti naudoti išlyginamojo mokesčio, paprastai ES valstybių mokamo Europos Sąjungai tuo atveju, kai yra viršijamos nacionalinės pieno kvotos, lėšas pieno sektoriaus restruktūrizavimo projektams finansuoti. Komiteto nuomone, rimtų sukrėtimų pieno rinkoje atvejais Europos Komisija turėtų skubiai imtis atsakomųjų priemonių.
Antradienio rytą Parlamentas sutiko nedelsiant padėti sudėtingoje padėtyje atsidūrusiems pieno sektoriaus ūkininkams ir remiantis skubos tvarka naująsias paramos priemones tvirtinti šį ketvirtadienį. Taikant įprastines procedūras, EP sprendimo tektų laukti iki lapkričio mėn.
Mažiausia blogybė?
Albert Dess (Europos liaudies partijos (krikščionių demokratų) frakcija, Vokietija) pirmadienio posėdyje teigiamai įvertino Europos Komisijos siūlomus 280 mln. eurų, tačiau pabrėžė, kad kiekviena valstybė narė turėtų pati spręsti, kaip ji bus paskirstyta.
Luis Manuel Capoulas Santos (Europos Parlamento socialistų ir demokratų pažangiojo aljanso frakcija, Portugalija) paragino atsižvelgti į skirtingą ES šalių konkurencingumo lygį. „ Džiaugiuosi, kad Europos Komisija pamažu suvokė, kad pieno sektoriui būtina papildoma parama“, – sakė jis.
George Lyon (Liberalų ir demokratų aljanso už Europą frakcija, Jungtinė Karalystė) paragino gerai apsvarstyti, ar verta suteikti naujus įgaliojimus Europos Komisijai, kadangi naujosios priemonės gali pakenkti efektyviausiai dirbantiems gamintojams.
„Problemą būtina spręsti skubiai. Kitais metais jau gali būti per vėlu, – sakė Martin Häusling (Žaliųjų frakcija/Europos laisvasis aljansas, Vokietija). – Tai prilygsta tuščio čekio išdavimui Komisijai, kadangi nežinome, kaip bus išleisti šie pinigai“.
James Nicholson (European konservatoriai ir reformistai, Jungtinė Karalystė) manymu, „tai tėra trumpalaikės priemonės, kuriomis bandoma spręsti ilgalaikes problemas“.
20091020STO62801 Dėl paramos pieno gamintojams bus balsuojama skubos tvarka [EN] Skubos tvarka: procedūros paaiškinimas Rezoliucija dėl krizės pieno gamybos sektoriuje ES pieno kvotos
LT
1
PHOTO
20091019PHT62743.jpg
LT
5
LINK
http://europa.eu/rapid/pressReleasesAction.do?reference=IP/08/1489&format=HTML&aged=0&language=LT&guiLanguage=en
-//EP//TEXT IM-PRESS 20091019IPR62722 0 NOT XML V0//LT
-//EP//TEXT RULES-EP 20090714 RULE-142 NOT XML V0//LT
-//EP//TEXT TA P7-TA-2009-0020 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
