Europos Parlamente – nerimas dėl kinų disidento Hu Jia sveikatos
Žmogaus teisės
2010-04-12 - 18:31
2004 m. dar namų arešto sąlygomis gyvenęs Hu Jia buvo įkalintas 2007-ųjų pabaigoje ©BELGA/AFP Gerokai pablogėjus nuo 2007 m. gruodžio kalinamo kinų disidento Hu Jia sveikatai, Kinija išlieka kurčia raginimams išlaisvinti disidentą ir suteikti jam tinkamą medicininę priežiūrą. Europarlamentarai reikalauja Kinijos 2008 m. Sacharovo premijos laureatą skubiai perkelti ligoninę. „Kurstymu nuversti valdžią“ kaltinamam 36-erių metų disidentui įtariamas kepenų vėžys.
Kalėjimo vadovybę atmetė disidento žmonos Zeng Jinyan apeliaciją, kurioje ji prašė suteikti vyrui amnestiją dėl prastėjančios jo sveikatos būklės. Apie AIDS plitimą, gamtos niokojimą ir žmogaus teisių pažeidimus savo tinklaraštyje rašydavusio Hu Jia žmona Zeng Jinyan ir jų mažoji dukrelė priverstos gyventi namų arešto sąlygomis.
EP Žmogaus teisių pakomitečio pirmininkė Heidi Hautala (Žalieji/Europos laisvasis aljansas, Suomija) ragina Kinijos valdžią nedelsiant suteikti leidimą perkelti Hu Jią į ligoninę ir pritaikyti jam amnestiją. Pasak europarlamentarės, disidento sveikatos būklė atitinka visus „medicininei amnestijai“ keliamus reikalavimus, o sunkiai sergantis žmogus privalo turėti teisę į tinkamą medicininę priežiūrą.
H. Hautala reikalauja Kinijos valdžios ir kalėjimų prižiūrėtojų laikytis JT Standartinių minimalių elgesio su kalinamaisiais taisyklių. Be to, ji primena Kinijai, jog, remiantis JT Konvencija prieš kankinimą ir kitokį žiaurų, nežmonišką ar žeminantį elgesį, bet koks sąmoningas didelį fizinį ar psichinį skausmą ir kentėjimą sukeliantis oficialių pareigūnų elgesys gali būti laikomas kankinimu.
Parlamento delegacijos santykiams su Kinija pirmininkas Crescenzio Rivellini (Europos liaudies partija, Italija) reikalauja užtikrinti disidentui tinkamą medicininę pagalbą ir pabrėžia, kad EP tęs paramą kovotojams už žmogaus teises.
Europos Parlamentas ir toliau atidžiai stebės Kinijos valdžios elgesį su įkalintaisiais ir tai, kaip ji vykdo savo tarptautinius įsipareigojimus.
20100412STO72456 Hu Jia: nenutildytas laisvės balsas Pagerbtas Kinijos disidentas Hu Jia
LT
1
PHOTO
20100408PHT72346.jpg
LT
2
LINK
/sides/getDoc.do?language=LT&type=IM-PRESS&reference=20090925FCS61218
-//EP//TEXT IM-PRESS 20081216STO44643 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
