KLAUSIMAS ŽODŽIU SU DEBATAIS O-0070/08
pagal 108 Darbo tvarkos taisyklių straipsnį
pateikė
Miroslav Ouzký
Aplinkos, visuomenės sveikatos ir maisto saugos komiteto vardu
Tarybai
Tema: Tarybos pažanga dėl pagrindų direktyvos dėl dirvožemio apsaugos
2007 m. lapkričio 14 d. Europos Parlamentas pirmuoju svarstymu priėmė nuomonę ( P6_TA(2007)0509 ) dėl pasiūlymo dėl Europos Parlamento ir Tarybos direktyvos, nustatančios dirvožemio apsaugos sistemą ir iš dalies keičiančios Direktyvą 2004/35/EB . (Pranešėja: Cristina Gutiérrez-Cortines). Neaišku, kada Taryba galės patvirtinti bendrąją poziciją ir apie ją pranešti Europos Parlamentui.
– Kokią pažangą padarė Taryba nuo to laiko, kai pirmuoju svarstymu buvo priimta Parlamento nuomonė, ir kada pagal dabartinį planavimą Taryba galės pranešti apie bendrąją poziciją Europos Parlamentui?
OL L 143, 2004.4.30, p. 56.