A7-0052/2009
10.11.2009
*
PRANEŠIMAS
dėl Prancūzijos Respublikos iniciatyvos, siekiant priimti Tarybos sprendimą dėl konvencijos dėl informacijos technologijų naudojimo muitinės tikslais (MIS konvencijos)
(17483/2008 – 17483/2008COR1 – C7‑0037/2009 – 2009/0803(CNS))
Piliečių laisvių, teisingumo ir vidaus reikalų komitetas
Pranešėjas:
Alexander Alvaro
PE 429.552v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................45
PROCEDŪRA...........................................................................................................................47
EUROPOS PARLAMENTO TEISĖKŪROS REZOLIUCIJOS PROJEKTAS
dėl Prancūzijos Respublikos iniciatyvos siekiant priimti Tarybos sprendimą dėl konvencijos dėl informacijos technologijų naudojimo muitinės tikslais (MIS konvencijos)
(17483/2008– C6‑0037/2009 – 2009/0803(CNS) )
(Konsultavimosi procedūra)
Europos Parlamentas ,
– atsižvelgdamas į Prancūzijos Respublikos iniciatyvą (17483/2008),
– atsižvelgdamas į ES sutarties 30 straipsnio 1 dalies a punktą,
– atsižvelgdamas į ES sutarties 39 straipsnio 1 dalį ir 34 straipsnio 2 dalies c punktą, pagal kuriuos Taryba kreipėsi į Parlamentą dėl konsultacijos ( C7‑0037/2009 ),
– atsižvelgdamas į Darbo tvarkos taisyklių 100 ir 55 straipsnius,
– atsižvelgdamas į Piliečių laisvių, teisingumo ir vidaus reikalų komiteto pranešimą( A7‑0052/2009 ),
1. pritaria Prancūzijos Respublikos iniciatyvai su pakeitimais;
2. ragina Tarybą atitinkamai pakeisti dokumento tekstą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Prancūzijos Respublikos iniciatyvą;
5. paveda Pirmininkui perduoti Parlamento poziciją Tarybai ir Komisijai bei Prancūzijos Respublikos vyriausybei.
Pakeitimas
1
Prancūzijos Respublikos iniciatyva
3 konstatuojamoji dalis
Prancūzijos Respublikos siūlomas tekstas
Pakeitimas
(3) Būtina stiprinti muitinės administracijų bendradarbiavimą nustatant procedūras, pagal kurias muitinės administracijos galėtų bendrai veikti ir keistis asmens ir kitais duomenimis, susijusiais su neteisėtos prekybos veikla, naudodamos naują technologiją šiai informacijai valdyti ir perduoti, laikydamosi Europos Tarybos Konvencijos dėl asmenų apsaugos ryšium su asmens duomenų automatizuotu tvarkymu (ETS Nr. 108 ), pasirašytos 1981 m. sausio 28 d. Strasbūre, nuostatų ir atsižvelgdamos į 1987 m. rugsėjo 17 d. Europos Tarybos ministrų komiteto R(87) 15 rekomendacijoje, reglamentuojančioje asmens duomenų naudojimą policijos veikloje, išdėstytus principus.
(3) Būtina stiprinti muitinės administracijų bendradarbiavimą nustatant procedūras, pagal kurias muitinės administracijos galėtų bendrai veikti ir keistis asmens ir kitais duomenimis, susijusiais su neteisėtos prekybos veikla, naudodamos naują technologiją šiai informacijai valdyti ir perduoti, atsižvelgdamos į 2008 m. lapkričio 27 d. Tarybos pamatinį sprendimą 2008/977/TVR dėl asmens duomenų , tvarkomų vykdant policijos ir teisminį bendradarbiavimą baudžiamosiose bylose, apsaugos 1 ir į 1987 m. rugsėjo 17 d. Europos Tarybos ministrų komiteto R(87) 15 rekomendacijoje, reglamentuojančioje asmens duomenų naudojimą policijos veikloje, išdėstytus principus.
1 OL L 350, 2008 12 30, p. 60.
Pagrindimas
Būtina atnaujinti informaciją apie duomenų apsaugos priemones, į kurias šioje srityje reikia atsižvelgti.
Pakeitimas
2
Prancūzijos Respublikos iniciatyva
4 konstatuojamoji dalis
Prancūzijos Respublikos siūlomas tekstas
Pakeitimas
(4) Taip pat būtina užtikrinti, kad būtų kuo labiau papildomi bendradarbiavimo su Europos policijos biuru (Europolu) ir Eurojustu veiksmai sudarant sąlygas šioms agentūroms naudoti Muitinės informacijos sistemoje turimus duomenis.
(4) Taip pat būtina užtikrinti, kad būtų kuo labiau papildomi bendradarbiavimo su Europos policijos biuru (Europolu) ir Eurojustu veiksmai leidžiant tam tikromis sąlygomis teikti šioms agentūroms Muitinės informacijos sistemoje turimus duomenis.
Pagrindimas
Europol et Eurojust ne peuvent avoir un accès direct aux données du système d’information des douanes, ces offices ne peuvent que demander que leur soient communiquées des données, cette demande doit être justifiée. Un tel accès direct et un droit de gestion des données ne sont ni proportionnés ni nécessaires aux enquêtes concernées, aucune mission concrète et exacte n’étant définie et aucune justification à un tel élargissement du SID à Europol et à Eurojust n’étant fournie. Un tel élargissement d'accès à Europol et à Eurojust constitue un détournement de la finalité du SID et présente un risque inacceptable d'interconnexion des systèmes d'information.
Pakeitimas
3
Prancūzijos Respublikos iniciatyva
4 a konstatuojamoji dalis (nauja)
Prancūzijos Respublikos siūlomas tekstas
Pakeitimas
(4a) Galimybė naudotis Muitinės informacine sistema sudaro sąlygas Eurojustui gauti tiksliai pradinei apžvalgai atlikti būtiną informaciją siekiant nustatyti ir pašalinti teisines kliūtis bei gauti geresnių baudžiamojo persekiojimo rezultatų. Galimybė naudotis Muitinės bylų identifikavimo duomenų baze sudaro sąlygas Eurojustui gauti informaciją apie vykdomus ir baigtus tyrimus įvairiose valstybėse narėse ir taip stiprinti paramą valstybių narių teisminėms institucijoms.
Pagrindimas
Būtina Eurojustui suteikti dar tvirtesnį pagrindą dėl prieigos prie MIS.
Pakeitimas
4
Prancūzijos Respublikos iniciatyva
5 a konstatuojamoji dalis (nauja)
Prancūzijos Respublikos siūlomas tekstas
Pakeitimas
(5a) Valstybės narės pripažįsta visapusiškos prieigos prie Muitinės bylų identifikavimo duomenų bazės teikiamą naudą koordinuojant bei stiprinant kovą su tarpvalstybiniu nusikalstamumu. Todėl valstybės narės turėtų įsipareigoti į šią duomenų bazę laiku įvesti kuo išsamesnius duomenis.
Pakeitimas
5
Prancūzijos Respublikos iniciatyva
5 b konstatuojamoji dalis (nauja)
Prancūzijos Respublikos siūlomas tekstas
Pakeitimas
(5b) Iš Muitinės informacinės sistemos gauti duomenys jokiomis aplinkybėmis neturėtų būti perduodami naudotis nacionalinėms trečiųjų šalių valdžios institucijoms.
Pakeitimas
6
Prancūzijos Respublikos iniciatyva
8 konstatuojamoji dalis
Prancūzijos Respublikos siūlomas tekstas
Pakeitimas
(8) Tam tikrų asmenų ar įmonių, kurie nesilaiko ar įtariama, kad nesilaiko nacionalinių įstatymų, veiklos , išteklių ir ketinimų operatyvinės analizės rezultatai turėtų padėti muitinėms imtis tinkamų priemonių konkrečiais atvejais, kad būtų pasiekti nustatyti kovos su sukčiavimu tikslai.
(8) Tam tikrų asmenų ar įmonių, kurie nesilaiko nacionalinių įstatymų, veiklos ir priemonių , kuriomis siekiama greitai įvykdyti šiame sprendime apibrėžtus pažeidimus, arba sudariusių sąlygas juos įvykdyti, operatyvinės analizės rezultatai turėtų padėti muitinėms imtis tinkamų priemonių konkrečiais atvejais, kad būtų pasiekti nustatyti kovos su sukčiavimu tikslai.
Pagrindimas
Negalima leisti įtraukti asmens duomenų, net jei pagal siūlomą sprendimą ši galimybė ir apribota tam tikrais atvejais, remiantis ketinimais. Būtina, kad remiantis surinktais duomenimis būtų galima daryti išvadą, kad pažeidimas, kaip apibrėžta šio pasiūlymo dėl sprendimo 15 straipsnyje, bus įvykdytas, arba konstatuoti, kad jis jau buvo įvykdytas.
Pakeitimas
7
Prancūzijos Respublikos iniciatyva
9 a konstatuojamoji dalis (nauja)
Prancūzijos Respublikos siūlomas tekstas
Pakeitimas
(9a) Šiuo sprendimu valstybėms narėms nedraudžiama taikyti konstitucinių normų, susijusių su visuomenės galimybe susipažinti su oficialiais dokumentais,
Pakeitimas
8
Prancūzijos Respublikos iniciatyva
2 straipsnio 1 punkto a punktas
Prancūzijos Respublikos siūlomas tekstas
Pakeitimas
a) prekių, kurioms taikomos draudimo, apribojimo ar kontrolės priemonės, ypač Europos bendrijos steigimo sutarties 36 ir 223 straipsniuose numatytos priemonės, judėjimą;
a) prekių, kurioms taikomos draudimo, apribojimo ar kontrolės priemonės, ypač Europos bendrijos steigimo sutarties 30 ir 296 straipsniuose numatytos priemonės, judėjimą;
Pakeitimas
9
Prancūzijos Respublikos iniciatyva
2 straipsnio 1 punkto a a punktas (naujas)
Prancūzijos Respublikos siūlomas tekstas
Pakeitimas
aa) grynųjų pinigų judėjimo Bendrijoje kontrolės priemones, kai tokių priemonių imamasi pagal Europos bendrijos steigimo sutarties 58 straipsnį;
Pagrindimas
Būtina atnaujinti sprendimą atsižvelgiant į Europos Parlamento ir Tarybos Reglamento 1889/2005 (EB) nuostatas dėl grynųjų pinigų, įvežamų į Bendriją ar išvežamų iš jos, kontrolės.
Pakeitimas
10
Prancūzijos Respublikos iniciatyva
2 straipsnio 1 punkto b punkto i papunktis
Prancūzijos Respublikos siūlomas tekstas
Pakeitimas
i) Valstybės narės įstatymų ir kitų teisės aktų nuostatas, kurių taikymas prekių, kurioms taikomos draudimo, apribojimo ar kontrolės priemonės, ypač Europos bendrijos steigimo sutarties 36 ir 223 straipsniuose numatytos priemonės, judėjimui, taip pat nesuderintiems akcizams iš dalies arba visiškai priklauso tos valstybės narės muitinės administracijos kompetencijai;
i) Valstybės narės įstatymų ir kitų teisės aktų nuostatas, kurių taikymas prekių, kurioms taikomos draudimo, apribojimo ar kontrolės priemonės, ypač Europos bendrijos steigimo sutarties 30 ir 296 straipsniuose numatytos priemonės, judėjimui, taip pat nesuderintiems akcizams iš dalies arba visiškai priklauso tos valstybės narės muitinės administracijos kompetencijai;
Pakeitimas
11
Prancūzijos Respublikos iniciatyva
2 straipsnio 2 punktas
Prancūzijos Respublikos siūlomas tekstas
Pakeitimas
2) „Asmens duomenys“ – informacija apie asmenį, kurio tapatybė nustatyta arba gali būti nustatyta ;
2) „Asmens duomenys“ – informacija apie fizinį asmenį (duomenų subjektą) , kurio tapatybė nustatyta arba kurią įmanoma nustatyti; fizinis asmuo, kurio tapatybę įmanoma nustatyti, yra toks asmuo, kuris gali būti tiesiogiai arba netiesiogiai identifikuotas, visų pirma pagal jo asmens kodą arba vieną ar kelis veiksnius, būdingus jo fizinei, psichologinei, psichinei, ekonominei, kultūrinei ar socialinei tapatybei ;
Pagrindimas
Būtina pakeisti sąvokos „asmens duomenys“ apibrėžtį pagal Direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo ir pagal 2008 m. lapkričio 27 d. Tarybos pamatinį sprendimą 2008/977/TVR dėl asmens duomenų, tvarkomų vykdant policijos ir teisminį bendradarbiavimą baudžiamosiose bylose, apsaugos.
Pakeitimas
12
Prancūzijos Respublikos iniciatyva
2 straipsnio 3 punktas
Prancūzijos Respublikos siūlomas tekstas
Pakeitimas
3) „Informaciją teikianti valstybė narė“ – valstybė, kuri įtraukia duomenis į Muitinės informacinę sistemą;
3) „Informaciją teikianti valstybė narė“ – valstybė narė , kuri įveda duomenis į Muitinės informacinę sistemą;
(Šis pakeitimas taikomas visam tekstui: žodis „įtraukti“(įskaitant visas galimas gramatines šio žodžio formas) pakeičiamas žodžiu „įvesti“. Jį priėmus reikės atitinkamai pakeisti visą tekstą.)
Pakeitimas
13
Prancūzijos Respublikos iniciatyva
3 straipsnio 1 dalies g a punktas (naujas)
Prancūzijos Respublikos siūlomas tekstas
Pakeitimas
ga) sulaikyti, areštuoti ar konfiskuoti grynieji pinigai.
Pagrindimas
Būtina atnaujinti sprendimą atsižvelgiant į Europos Parlamento ir Tarybos reglamento (EB) Nr. 766/2008, iš dalies keičiančio Tarybos reglamentą (EB) Nr. 515/97 dėl valstybių narių administracinių institucijų tarpusavio pagalbos ir dėl pastarųjų bei Komisijos bendradarbiavimo, siekiant užtikrinti teisingą muitinės ir žemės ūkio teisės aktų taikymą, 1 straipsnio 9 dalies nuostatas.
Pakeitimas
14
Prancūzijos Respublikos iniciatyva
4 straipsnio 2 dalies a punktas
Prancūzijos Respublikos siūlomas tekstas
Pakeitimas
a) pavardė , mergautinė pavardė, vardai , ankstesnės pavardės ir slapyvardžiai;
a) pavardės , mergautinė pavardė, vardai ir slapyvardžiai;
Pagrindimas
Asmens duomenis atskleidžianti informacija, įtrauktina pagal kategorijas, apibrėžtas pasiūlymo dėl sprendimo 3 straipsnyje, turi būti apribota būtinais duomenimis ir nekelti pavojaus privačiam asmenų gyvenimui. Negali būti įtraukiami duomenys, susiję sužmogaus asmenybe ir gyvenimo istorija, priešingu atveju Europa pamažu taps stebėjimo erdve, o Europos piliečių saugumas dėl to nepadidės.
Pakeitimas
15
Prancūzijos Respublikos iniciatyva
4 straipsnio 4 dalies įžanginė dalis
Prancūzijos Respublikos siūlomas tekstas
Pakeitimas
4. Informacijoje apie asmenis pagal 3 straipsnio g punkte nurodytas kategorijas nurodoma ne daugiau kaip:
4. Informacijoje apie asmenis pagal 3 straipsnio 1 dalies g ir g a punktuose nurodytas kategorijas nurodoma ne daugiau kaip:
Pagrindimas
Tai būtinas pakeitimas pagal 3 straipsnio 1 dalies g a punktą (naujas).
Pakeitimas
16
Prancūzijos Respublikos iniciatyva
4 straipsnio 5 dalis
Prancūzijos Respublikos siūlomas tekstas
Pakeitimas
5. Bet kuriuo atveju neįtraukiami duomenys, išvardyti Europos Tarybos Konvencijos dėl asmenų apsaugos ryšium su asmens duomenų automatizuotu tvarkymu, pasirašytos 1981 m . sausio 28 d. Strasbūre (toliau – 1981 m. Strasbūro konvencija) 6 straipsnio pirmajame sakinyje.
5. Bet kuriuo atveju neįvedami duomenys, išvardyti Pamatinio sprendimo 2008/977/TVR 6 straipsnyje .
Pagrindimas
Būtina atnaujinti informaciją apie duomenų apsaugos priemones, į kurias šioje srityje reikia atsižvelgti.
Pakeitimas
17
Prancūzijos Respublikos iniciatyva
5 straipsnio 1 dalis
Prancūzijos Respublikos siūlomas tekstas
Pakeitimas
1. Duomenys pagal 3 straipsnyje nurodytas kategorijas įtraukiami į Muitinės informacinę sistemą tik turint tikslą stebėti ir pranešti, atlikti diskretišką priežiūrą, specialius patikrinimus ir operatyvinę analizę.
1. Duomenys pagal 3 straipsnio 1 dalies a–g punktuose nurodytas kategorijas įvedami į Muitinės informacinę sistemą tik turint tikslą stebėti ir pranešti, atlikti diskretišką priežiūrą, specialius patikrinimus ir strateginę ar operatyvinę analizę.
Pakeitimas
18
Prancūzijos Respublikos iniciatyva
5 straipsnio 1 a dalis (nauja)
Prancūzijos Respublikos siūlomas tekstas
Pakeitimas
1a. 3 straipsnio 1 dalies g a punkte nurodytos kategorijos duomenys į Muitinės informacinę sistemą įvedami tik strateginės ar operatyvinės analizės tikslais.
Pakeitimas
19
Prancūzijos Respublikos iniciatyva
5 straipsnio 2 dalis
Prancūzijos Respublikos siūlomas tekstas
Pakeitimas
2. 1 dalyje nurodytų siūlomų priemonių, būtent - stebėti ir pranešti, atlikti diskretišką priežiūrą, specialius patikrinimus ir operatyvinę analizę, taikymo tikslu asmens duomenys pagal bet kurią iš 3 straipsnyje nurodytų kategorijų gali būti įtraukti į Muitinės informacinę sistemą tik tuo atveju, jeigu, ypač remiantis ankstesne neteisėta veikla, yra tikrų požymių, rodančių, kad konkretus asmuo įvykdė, vykdo ar vykdys sunkius nacionalinių įstatymų pažeidimus.
2. 1 dalyje nurodytų siūlomų priemonių, būtent – stebėti ir pranešti, atlikti diskretišką priežiūrą, specialius patikrinimus ir strateginę ar operatyvinę analizę, taikymo tikslu asmens duomenys pagal bet kurią iš 3 straipsnio 1 dalyje (išskyrus e punktą) nurodytų kategorijų gali būti įvesti į Muitinės informacinę sistemą tik tuo atveju, jeigu, ypač remiantis ankstesne neteisėta veikla, yra faktinių požymių arba svarių priežasčių , rodančių, kad konkretus asmuo įvykdė, vykdo ar vykdys sunkius nacionalinių įstatymų pažeidimus.
Pagrindimas
Žodis „tikras“ gali būti klaidingai suprastas. Eurojusto sprendimo 14 straipsnio 4 dalies b) punkte ir Europolo sprendimo 12 straipsnio 1 dalies b) punkte minimos „faktinės prielaidos“ arba „faktinės prielaidos arba svarios priežastys“, bet ne „tikri požymiai“.
Pakeitimas
20
Prancūzijos Respublikos iniciatyva
6 straipsnio 1 dalies iv punktas
Prancūzijos Respublikos siūlomas tekstas
Pakeitimas
iv) asmenys, kurie lydi konkretų asmenį, ar transporto priemonės keleiviai;
Išbraukta.
Pagrindimas
Asmens duomenis atskleidžianti informacija, įtrauktina pagal kategorijas, apibrėžtas pasiūlymo dėl sprendimo 3 straipsnyje, turi būti apribota būtinais duomenimis ir nekelti pavojaus privačiam asmenų gyvenimui. Įtraukiami asmens duomenys gali būti susiję tik su nustatyto pažeidimo aplinkybėmis, bet ne su faktu, kad žmogus buvo toje pačioje transporto priemonėje kaip įtariamasis asmuo.
Pakeitimas
21
Prancūzijos Respublikos iniciatyva
7 straipsnio 2 dalis
Prancūzijos Respublikos siūlomas tekstas
Pakeitimas
2. Kiekviena valstybė narė siunčia kitoms valstybėms narėms ir 23 straipsnyje nurodytam komitetui sąrašą, kuriame nurodytos kompetentingos jos valdžios institucijos, kurios buvo paskirtos pagal šio straipsnio 1 dalį ir kurios turi teisę tiesiogiai naudotis Muitinės informacine sistema, nurodydamos , kuriais duomenimis ir kokiu tikslu kiekviena valdžios institucija gali jais pasinaudoti.
2. Kiekviena valstybė narė siunčia kitoms valstybėms narėms ir 23 straipsnyje nurodytam komitetui sąrašą, kuriame nurodytos kompetentingos jos valdžios institucijos, kurios buvo paskirtos pagal šio straipsnio 1 dalį ir kurios turi teisę tiesiogiai naudotis Muitinės informacine sistema . Valstybės narės ir 23 straipsnyje nurodytas komitetas informuojami apie kiekvieną šio sąrašo pakeitimą. Sąraše nurodoma, kuriais duomenimis ir kokiu tikslu kiekviena valdžios institucija gali pasinaudoti. Kiekviena valstybė narė užtikrina sąrašo ir bet kokių jo pakeitimų paskelbimą.
Pagrindimas
Paskelbus minėtąjį valdžios institucijų sąrašą būtų lengviau siekti didesnio skaidrumo ir taip būtų sukurta patogi veiksmingos kontrolės priemonė.
Pakeitimas
22
Prancūzijos Respublikos iniciatyva
7 straipsnio 3 dalis
Prancūzijos Respublikos siūlomas tekstas
Pakeitimas
3. Nepaisydamos 1 ir 2 dalies nuostatų, valstybės narės gali bendru sutarimu leisti tarptautinėms ar regioninėms organizacijoms naudotis Muitinės informacine sistema. Toks sutarimas turi būti įformintas Tarybos sprendimu. Priimdamos šį sprendimą, valstybės narės atsižvelgia į bet kokius dvišalius susitarimus ir bet kurią 25 straipsnyje nurodytos jungtinės priežiūros institucijos nuomonę dėl duomenų apsaugos priemonių tinkamumo.
Išbraukta.
Pagrindimas
L’accès général au système d’information des douanes ne peut pas être autorisé à des organisations internationales ou régionales qui ne sont nullement précisées, encore moins à des Etats tiers. La suppression s’impose également en raison de l’absence de toute garantie en matière de protection des données personnelles dans le présent paragraphe. Il existe des précédents en la matière qui exige la plus grande prudence en matière d’accès de tiers, Etats ou organisations internationales, à des systèmes de données de l’Union européenne. Les négociations en cours concernant l'accord SWIFT doivent nous inciter à la plus grande vigilance.
Pakeitimas
23
Prancūzijos Respublikos iniciatyva
8 straipsnio 1 dalis
Prancūzijos Respublikos siūlomas tekstas
Pakeitimas
1. Valstybės narės, tik siekdamos 1 straipsnio 2 dalyje nurodyto tikslo, gali naudotis iš Muitinės informacinės sistemos gautais duomenimis. Tačiau jos gali naudotis jais ir administraciniais ar kitais tikslais iš anksto leidus valstybei narei, kuri įtraukė juos į sistemą, ir laikydamosi jos nustatytų sąlygų. Šis kitas naudojimas turi atitikti valstybės narės, kuri siekia jais naudotis, įstatymus, teisės aktus ir procedūras bei 1987 m. rugsėjo 17 d. Europos Tarybos ministrų komiteto R (87) rekomendacijos, reglamentuojančios asmens duomenų naudojimą policijos veikloje (toliau – Rekomendacija R(87)), 5.5 principą.
1. Valstybės narės, Europolas ir Eurojustas, tik siekdami 1 straipsnio 2 dalyje nurodyto tikslo, gali naudotis iš Muitinės informacinės sistemos gautais duomenimis.
Pagrindimas
Duomenys turėtų būti naudojami tik tiksliai apibrėžtais ir aiškiai apribotais tikslais, kuriuos reglamentuoja teisinė sistema.
Pakeitimas
24
Prancūzijos Respublikos iniciatyva
8 straipsnio 2 dalis
Prancūzijos Respublikos siūlomas tekstas
Pakeitimas
2. Nedarant poveikio šio straipsnio 1 ir 4 dalių , 7 straipsnio 3 dalies ir 11 bei 12 straipsnių taikymui, Muitinės informacinės sistemos duomenis gali naudoti tik kiekvienos valstybės narės nacionalinės valdžios institucijos, kurias paskiria konkreti valstybė narė ir kurios yra kompetentingos pagal tos valstybės narės įstatymus, kitus teisės aktus ir procedūras veikti siekiant 1 straipsnio 2 dalyje nurodyto tikslo.
2. Nedarant poveikio šio straipsnio 1 dalies ir 11 bei 12 straipsnių taikymui, Muitinės informacinės sistemos duomenis gali naudoti tik kiekvienos valstybės narės nacionalinės valdžios institucijos, kurias paskiria konkreti valstybė narė ir kurios yra kompetentingos pagal tos valstybės narės įstatymus, kitus teisės aktus ir procedūras veikti siekiant 1 straipsnio 2 dalyje nurodyto tikslo.
Pagrindimas
Šiuo pakeitimu siekiama suderinti tekstą su 7 straipsnio 3 dalies pakeitimu.
Pakeitimas
25
Prancūzijos Respublikos iniciatyva
8 straipsnio 3 dalis
Prancūzijos Respublikos siūlomas tekstas
Pakeitimas
3. Kiekviena valstybė narė siunčia kitoms valstybėms narėms ir 23 straipsnyje nurodytam komitetui jos pagal šio straipsnio 2 dalį paskirtų kompetentingų institucijų sąrašą.
3. Kiekviena valstybė narė siunčia kitoms valstybėms narėms ir 23 straipsnyje nurodytam komitetui jos pagal šio straipsnio 2 dalį paskirtų kompetentingų institucijų sąrašą.
Valstybės narės ir 23 straipsnyje nurodytas komitetas informuojami apie kiekvieną šio sąrašo pakeitimą. Kiekviena valstybė narė užtikrina sąrašo ir bet kokių jo pakeitimų paskelbimą.
Pagrindimas
Paskelbus minėtąjį valdžios institucijų sąrašą būtų lengviau siekti didesnio skaidrumo ir taip būtų sukurta patogi veiksmingos kontrolės priemonė.
Pakeitimas
26
Prancūzijos Respublikos iniciatyva
8 straipsnio 4 dalis
Prancūzijos Respublikos siūlomas tekstas
Pakeitimas
4. Duomenys, gauti iš Muitinės informacinės sistemos, gavus išankstinį valstybės narės, kuri juos įtraukė į sistemą, leidimą ir laikantis jos nurodytų sąlygų, gali būti perduoti naudotis kitai, paskirtai ne pagal 2 dalį nacionalinei valdžios institucijai, valstybėms, kurios nėra narės, ir tarptautinėms arba regioninėms organizacijoms, kurios pageidauja jais pasinaudoti. Kiekviena valstybė narė imasi specialių priemonių, kad užtikrintų šių duomenų apsaugą juos persiunčiant ar pateikiant ne jos teritorijoje esančioms tarnyboms. Išsami informacija apie šias priemones privalo būti perduota 25 straipsnyje nurodytai jungtinei priežiūros institucijai.
Išbraukta.
Pagrindimas
Šia nuostata numatytų apsaugos priemonių toli gražu nepakanka asmens duomenų apsaugai užtikrinti.
Pakeitimas
27
Prancūzijos Respublikos iniciatyva
11 straipsnis
Prancūzijos Respublikos siūlomas tekstas
Pakeitimas
1. Atsižvelgiant į šio sprendimo IX skyrių, Europos policijos biuras (Europolas) turi teisę, savo įgaliojimų ribose , gauti duomenis, įvestus į Muitinės informacinę sistemą pagal 2, 3, 4, 5 ir 6 straipsnius , tiesiogiai su jais susipažinti ir įvesti duomenis į minėtą sistemą .
Atsižvelgiant į šio sprendimo IX skyrių, Europos policijos biuras (Europolas) turi teisę, neviršydamas savo įgaliojimų, pateikęs tinkamą pagrindimą prašyti pateikti aiškiai nurodytam savo personalo nariui duomenis, įvestus į Muitinės informacinę sistemą pagal 2, 3, 4, 5 ir 6 straipsnius.
2. Jeigu Europolo atlikta paieška sistemoje atskleidžia, kad į Muitinės informacinę sistemą yra įtrauktas perspėjimas, Europolas informuoja perspėjimą pareiškusią valstybę narę ... m. ... ... d. Tarybos sprendime dėl Europos policijos biuro (Europolas) įsteigimo (toliau – sprendimas dėl Europolo) nustatytais kanalais.
Pagal 1 punktą pateikti duomenys pašalinami arba nedelsiant, jei paaiškėja, kad jie nėra naudingi Europolo vykdomam tyrimui, arba pagal 14 straipsnio nuostatas. Europolas praneša jam duomenis perdavusiai kompetentingai valdžios institucijai apie duomenų pašalinimą ir nurodo jų pašalinimo priežastis. Kompetentinga institucija užregistruoja šį pranešimą.
3. Atlikus paiešką Muitinės informacinėje sistemoje gauta informacija naudojama gavus valstybės narės, įvedusios duomenis į sistemą, sutikimą. Jei ta valstybė narė leidžia naudoti šią informaciją, jos tvarkymą reglamentuoja sprendimas dėl Europolo. Europolas gali perduoti šią informaciją trečiosioms šalimis ir trečiosioms institucijoms tik gavęs valstybės narės, įvedusios duomenis į sistemą, sutikimą.
4. Laikydamasis sprendimo dėl Europolo Europolas gali prašyti atitinkamų valstybių narių suteikti kitą informaciją.
5. Europolas turi nedarydamas poveikio 3 ir 4 dalių taikymui, neprijungti Muitinės informacinės sistemos dalių, prie kurių jis turi prieigą, prie Europolo naudojamos ar jame esančios duomenų rinkimo ir tvarkymo kompiuterinės sistemos ir į tokią sistemą neperkelti tose dalyse esančių duomenų, taip pat neparsisiųsti ar kitaip nekopijuoti jokios Muitinės informacinės sistemos dalies;
Prieigą prie duomenų, įtrauktų į Muitinės informacinę sistemą, Europolas gali suteikti tik specialiai įgaliotiems Europolo darbuotojams;
Europolas turi leisti sprendimo dėl Europolo 34 straipsniu įsteigtai jungtinei priežiūros institucijai kontroliuoti Europolo veiklą naudojantis teise gauti į Muitinės informacinę sistemą įvestus duomenis ir susipažinti su tokiais duomenimis.
Pagrindimas
Europol ne peut avoir un accès direct aux données du système d’information des douanes, Europol ne peut que demander que lui soient communiquées des données, cette demande doit être justifiée. Un tel accès direct et un droit de gestion des données ne sont ni proportionnés ni nécessaires aux enquêtes concernées, aucune mission concrète et exacte n’étant définie et aucune justification à un tel élargissement du SID à Europol n’étant fournie. Un tel élargissement d'accès à Europol constitue un détournement de la finalité du SID et présente un risque inacceptable d'interconnexion des systèmes d'information.Par ailleurs, il est inacceptable de profiter de cette proposition pour élargir les compétences d'Europol à accéder à d'autres informations que celles contenues dans le SID.
Pakeitimas
28
Prancūzijos Respublikos iniciatyva
11 straipsnio 5 a dalis (nauja)
Prancūzijos Respublikos siūlomas tekstas
Pakeitimas
5a. Nė viena šio straipsnio nuostata nėra aiškinama kaip turinti įtakos Europolo sprendimo nuostatoms dėl duomenų apsaugos ir atsakomybės už Europolo darbuotojų vykdomą neteisėtą ar neteisingą tokių duomenų tvarkymą, ar pagal tą sprendimą įsteigtos Jungtinės priežiūros institucijos įgaliojimams.
Pakeitimas
29
Prancūzijos Respublikos iniciatyva
12 straipsnio 1 dalis
Prancūzijos Respublikos siūlomas tekstas
Pakeitimas
1. Atsižvelgiant į IX skyrių, Eurojusto nacionaliniai nariai, taip pat jų padėjėjai turi teisę, atsižvelgdami į savo įgaliojimus, gauti duomenis, įvestus į Muitinės informacinę sistemą pagal 2, 3, 4, 5 ir 6 straipsnius, ir su jais susipažinti .
1. Eurojusto nacionaliniai nariai, jų pavaduotojai, padėjėjai ir specialius įgaliojimus turintys darbuotojai turi teisę, atsižvelgdami į savo įgaliojimus ir siekdami vykdyti užduotis, gauti duomenis, įvestus į Muitinės informacinę sistemą pagal 1, 3, 4, 5, 6, 15, 16, 17, 18 ir 19 straipsnius ir gali atlikti šių duomenų paiešką .
Pakeitimas
30
Prancūzijos Respublikos iniciatyva
12 straipsnio 2 dalis
Prancūzijos Respublikos siūlomas tekstas
Pakeitimas
2. Jeigu Eurojusto nacionalinio nario atlikta paieška sistemoje atskleidžia , kad į Muitinės informacinę sistemą yra įtrauktas perspėjimas, jis informuoja perspėjimą pareiškusią valstybę narę. Atlikus paiešką gauta informacija trečiosioms valstybėms ar trečiosioms institucijoms gali būti perduodama tik gavus perspėjimą pareiškusios valstybės narės sutikimą.
2. Jeigu Eurojusto nacionaliniam nariui, jo pavaduotojui, padėjėjui ar specialius įgaliojimus turinčiam darbuotojui atliekant paiešką sistemoje paaiškėja , kad Eurojusto tvarkoma informacija ir įrašas Muitinės informacinėje sistemoje sutampa, jie apie tai informuoja įrašą padariusią valstybę narę.
Pagrindimas
Šia nuostata numatytų apsaugos priemonių toli gražu nepakanka asmens duomenų apsaugai užtikrinti.
Pakeitimas
31
Prancūzijos Respublikos iniciatyva
12 straipsnio 3 dalis
Prancūzijos Respublikos siūlomas tekstas
Pakeitimas
3. Nė viena šio straipsnio nuostata negali būti aiškinama kaip turinti įtakos 200č m. vasario 28 d. Tarybos sprendimo 2002/187/TVR, įkuriančio Eurojustą siekiant sustiprinti kovą su sunkiais nusikaltimais, nuostatoms dėl duomenų apsaugos ir atsakomybės už Eurojusto nacionalinių narių ar jų padėjėjų vykdomą neteisėtą ar neteisingą tokių duomenų tvarkymą, ar pagal tą spendimą įkurto jungtinio priežiūros organo įgaliojimams.
3. Nė viena šio straipsnio nuostata negali būti aiškinama kaip turinti įtakos 2008 m. gruodžio 16 d. Tarybos sprendimo 2009/426/TVR, dėl Eurojusto stiprinimo 1 nuostatoms dėl duomenų apsaugos ir atsakomybės už Eurojusto nacionalinių narių , jų pavaduotojų, padėjėjų ar specialius įgaliojimus turinčių darbuotojų vykdomą neteisėtą ar neteisingą tokių duomenų tvarkymą, ar pagal tą spendimą įkurto jungtinio priežiūros organo įgaliojimams.
1 OL L 138, 2009 6 4, p. 14.
Pakeitimas
32
Prancūzijos Respublikos iniciatyva
12 straipsnio 4 dalis
Prancūzijos Respublikos siūlomas tekstas
Pakeitimas
4. Jokia Muitinės informacinės sistemos dalis, prie kurios turi prieigą nacionaliniai nariai arba jų padėjėjai , negali būti prijungta prie Eurojusto naudojamos ar jame esančios duomenų rinkimui ir tvarkymui skirtos kompiuterinės sistemos, o jokie pirmojoje esantys duomenys negali būti pervedami į pastarąją, taip pat jokia Muitinės informacinės sistemos dalis negali būti parsisiunčiama.
4. Jokia Muitinės informacinės sistemos dalis, prie kurios turi prieigą Eurojusto nacionaliniai nariai , jų pavaduotojai, padėjėjai arba specialius įgaliojimus turintys darbuotojai , negali būti prijungta prie Eurojusto naudojamos ar jame esančios duomenų rinkimui ir tvarkymui skirtos kompiuterinės sistemos, o jokie pirmojoje esantys duomenys negali būti pervedami į pastarąją, taip pat jokia Muitinės informacinės sistemos dalis negali būti parsisiunčiama.
Pakeitimas
33
Prancūzijos Respublikos iniciatyva
12 straipsnio 5 dalis
Prancūzijos Respublikos siūlomas tekstas
Pakeitimas
5. Prieiga prie duomenų, įvestų į Muitinės informacinę sistemą, suteikiama tik Eurojusto nacionaliniams nariams ir jų padėjėjams, o Eurojusto darbuotojams ši teisė nesuteikiama.
5. Prieiga prie duomenų, įvestų į Muitinės informacinę sistemą, suteikiama tik Eurojusto nacionaliniams nariams , jų pavaduotojams, padėjėjams ir specialius įgaliojimus turintiems darbuotojams , o kitiems Eurojusto darbuotojams ši teisė nesuteikiama.
Pakeitimas
34
Prancūzijos Respublikos iniciatyva
13 straipsnio 1 dalis
Prancūzijos Respublikos siūlomas tekstas
Pakeitimas
1. Tik informaciją teikianti valstybė narė arba Europolas turi teisę keisti, papildyti, taisyti ar pašalinti duomenis, kuriuos įtraukė į Muitinės informacinę sistemą.
1. Tik informaciją teikianti valstybė narė turi teisę keisti, papildyti, taisyti ar pašalinti duomenis, kuriuos ji įvedė į Muitinės informacinę sistemą.
Pakeitimas
35
Prancūzijos Respublikos iniciatyva
13 straipsnio 2 dalis
Prancūzijos Respublikos siūlomas tekstas
Pakeitimas
2. Jeigu informaciją teikianti valstybė narė arba Europolas pastebi ar atkreipia dėmesį , kad jų įvesti duomenys yra iš esmės neteisingi arba buvo įvesti ar saugomi prieštaraujant šio sprendimo nuostatoms, jie atitinkamai pakeičia, papildo, ištaiso ar pašalina duomenis ir atitinkamai informuoja apie tai kitas valstybes nares ir Europolą .
2. Jeigu informaciją teikianti valstybė narė pastebi arba jeigu jai pranešama , kad jos įvesti duomenys yra iš esmės neteisingi arba buvo įvesti ar saugomi pažeidžiant šio sprendimo nuostatas, ji atitinkamai pakeičia, papildo, ištaiso ar pašalina duomenis ir atitinkamai informuoja apie tai kitas valstybes nares ir Eurojustą .
Pakeitimas
36
Prancūzijos Respublikos iniciatyva
13 straipsnio 3 dalis
Prancūzijos Respublikos siūlomas tekstas
Pakeitimas
3. Jeigu viena iš valstybių narių arba Europolas turi įrodymų, iš kurių galima spręsti, kad kurie nors duomenys yra iš esmės neteisingi arba buvo įvesti į informacinę sistemą ar joje saugomi prieštaraujant šio sprendimo nuostatoms , ji kuo greičiau atitinkamai informuoja informaciją teikiančią valstybę narę arba Europolą . Pastarieji patikrina atitinkamus duomenis ir, jei būtina, nedelsdami juos pataiso arba panaikina. Informaciją teikianti valstybė narė arba Europolas informuoja kitas valstybes nares ir Europolą apie bet kokį atliktą pataisymą ar pašalinimą.
3. Jeigu viena iš valstybių narių , Europolas arba Eurojustas turi įrodymų, iš kurių galima spręsti, kad kurie nors duomenys yra iš esmės neteisingi arba buvo įvesti į informacinę sistemą ar joje saugomi pažeidžiant šio sprendimo nuostatas , jie kuo greičiau apie tai praneša informaciją teikiančiai valstybei narei . Pastaroji patikrina atitinkamus duomenis ir, jei būtina, nedelsdama juos pataiso arba panaikina. Informaciją teikianti valstybė narė informuoja kitas valstybes nares ir Eurojustą apie bet kokį atliktą duomenų pataisymą ar pašalinimą.
Pakeitimas
37
Prancūzijos Respublikos iniciatyva
13 straipsnio 4 dalis
Prancūzijos Respublikos siūlomas tekstas
Pakeitimas
4. Jeigu, įtraukdami duomenis į Muitinės informacinę sistemą, valstybė narė arba Europolas pastebi, kad jų pranešimas prieštarauja ankstesniam pranešimui turiniu ar siūloma priemone, jie nedelsdami informuoja valstybę narę arba Europolą, kurie parengė ankstesnį pranešimą. Tuomet abi valstybės narės arba valstybė narė ir Europolas stengiasi išspręsti šį klausimą. Nesutarimų atvejais galioja pirmasis informacijos įvedimas , tačiau naujos informacijos dalys, kurios jai neprieštarauja, į sistemą įtraukiamos .
4. Jeigu, įvesdama duomenis į Muitinės informacinę sistemą, valstybė narė pastebi, kad jos pranešimas prieštarauja ankstesniam pranešimui turiniu ar siūloma priemone, ji nedelsdama informuoja valstybę narę , kuri parengė ankstesnį pranešimą. Tuomet abi valstybės narės stengiasi išspręsti šį klausimą. Nesutarimų atvejais galioja pirmoji pateikta informacija , tačiau naujos informacijos dalys, kurios jai neprieštarauja, įvedamos į sistemą.
Pakeitimas
38
Prancūzijos Respublikos iniciatyva
13 straipsnio 5 dalis
Prancūzijos Respublikos siūlomas tekstas
Pakeitimas
5. Atsižvelgiant į šio sprendimo nuostatas, tais atvejais, kai valstybės narės teismas ar kita tos valstybės narės kompetentinga institucija priima galutinį sprendimą dėl Muitinės informacinės sistemos duomenų pakeitimo, papildymo, ištaisymo ar pašalinimo, valstybės narės ir Europolas imasi bendrų priemonių, kad šis sprendimas būtų įgyvendintas. Tais atvejais, kai teismų ar kitų kompetentingų institucijų sprendimai, įskaitant 22 straipsnio 4 dalyje nurodytus sprendimus, susijusius su ištaisymu ar pašalinimu, prieštarauja vieni kitiems, valstybė narė arba Europolas , kurie įtraukė atitinkamus duomenis, pašalina juos iš sistemos.
5. Atsižvelgiant į šio sprendimo nuostatas, tais atvejais, kai valstybės narės teismas ar kita tos valstybės narės kompetentinga institucija priima galutinį sprendimą dėl Muitinės informacinės sistemos duomenų pakeitimo, papildymo, ištaisymo ar pašalinimo, valstybės narės bendrai imasi priemonių, kad šis sprendimas būtų įgyvendintas. Tais atvejais, kai teismų ar kitų kompetentingų institucijų sprendimai, įskaitant 22 straipsnio 4 dalyje nurodytus sprendimus, susijusius su ištaisymu ar pašalinimu, prieštarauja vieni kitiems, valstybė narė, kuri įvedė atitinkamus duomenis, pašalina juos iš sistemos.
Pakeitimas
39
Prancūzijos Respublikos iniciatyva
14 straipsnio 1 dalis
Prancūzijos Respublikos siūlomas tekstas
Pakeitimas
1. Į Muitinės informacinę sistemą įtraukti duomenys saugomi tik laikotarpį, būtiną tikslui, kuriam jie buvo įtraukti , pasiekti. Informaciją teikianti valstybė narė arba Europolas, jei duomenis yra įtraukusi ši agentūra, bent kartą per metus peržiūri, ar būtina juos išsaugoti.
1. Į Muitinės informacinę sistemą įvesti duomenys saugomi tik laikotarpį, būtiną tikslui, kuriam jie buvo įvesti , pasiekti. Informaciją teikianti valstybė narė bent kartą per metus peržiūri, ar būtina juos išsaugoti.
Pakeitimas
40
Prancūzijos Respublikos iniciatyva
14 straipsnio 2 dalis
Prancūzijos Respublikos siūlomas tekstas
Pakeitimas
2. Informaciją teikianti valstybė narė arba Europolas, jei duomenis yra įtraukusi ši agentūra, peržiūros laikotarpiu gali nuspręsti išsaugoti duomenis iki kitos peržiūros, jei būtina juos išsaugoti tikslams, dėl kurių jie buvo įtraukti . Nedarant poveikio 22 straipsnio taikymui, jei nėra sprendimo išsaugoti duomenis, jie automatiškai perkeliami į tą Muitinės informacinės sistemos dalį, naudojimasis kuria yra apribotas pagal šio straipsnio 4 dalį.
2. Informaciją teikianti valstybė narė peržiūros laikotarpiu gali nuspręsti išsaugoti duomenis iki kitos peržiūros, jei būtina juos išsaugoti tikslams, dėl kurių jie buvo įvesti . Nedarant poveikio 22 straipsnio taikymui, jei nėra sprendimo išsaugoti duomenis, jie automatiškai perkeliami į tą Muitinės informacinės sistemos dalį, naudojimasis kuria yra apribotas pagal šio straipsnio 4 dalį.
Pakeitimas
41
Prancūzijos Respublikos iniciatyva
14 straipsnio 3 dalis
Prancūzijos Respublikos siūlomas tekstas
Pakeitimas
3. Muitinės informacinė sistema, įspėdama prieš vieną mėnesį, automatiškai praneša informaciją teikiančiai valstybei narei arba Europolui, jei duomenis yra įtraukusi ši agentūra, apie numatytą duomenų perkėlimą iš Muitinės informacinės sistemos pagal 2 dalį.
3. Muitinės informacinė sistema, įspėdama prieš vieną mėnesį, automatiškai praneša informaciją teikiančiai valstybei narei apie numatytą duomenų perkėlimą iš Muitinės informacinės sistemos pagal 2 dalį.
Pakeitimas
42
Prancūzijos Respublikos iniciatyva
14 straipsnio 4 dalis
Prancūzijos Respublikos siūlomas tekstas
Pakeitimas
4. Pagal 2 dalį perkelti duomenys toliau saugomi Muitinės informacinėje sistemoje vienerius metus bet, nedarant poveikio 22 straipsnio taikymui, jais gali naudotis tik 23 straipsnyje nurodyto komiteto atstovas arba 24 straipsnio 1 dalyje ir 25 straipsnio 1 dalyje nurodytos priežiūros institucijos. Tuo laikotarpiu jie gali naudotis duomenimis tik turėdami tikslą patikrinti jų teisingumą ir teisėtumą; po to duomenys turi būti pašalinti .
4. Pagal 2 dalį perkelti duomenys toliau saugomi Muitinės informacinėje sistemoje vienerius metus , bet, nedarant poveikio 22 straipsnio taikymui, jais gali naudotis tik 23 straipsnyje nurodyto komiteto atstovas arba 22 a ir 25 a straipsniuose nurodytos priežiūros institucijos. Tuo laikotarpiu jie gali naudotis duomenimis tik turėdami tikslą patikrinti jų teisingumą ir teisėtumą; po to duomenys pašalinami .
Pakeitimas
43
Prancūzijos Respublikos iniciatyva
15 straipsnio 1 dalis
Prancūzijos Respublikos siūlomas tekstas
Pakeitimas
1. Muitinės informacinės sistemos specialiojoje duomenų bazėje (toliau – muitinės bylų identifikavimo duomenų bazė) be 3 straipsnyje nurodytų duomenų laikomi duomenys, pateikiami pagal šį skyrių. Nedarant poveikio šio skyriaus ir VII bei VIII skyrių nuostatų taikymui, visos šio sprendimo nuostatos taip pat taikomos muitinės bylų identifikavimo duomenų bazei.
1. Muitinės informacinės sistemos specialiojoje duomenų bazėje (toliau – muitinės bylų identifikavimo duomenų bazė) be 3 straipsnyje nurodytų duomenų laikomi duomenys, pateikiami pagal šį skyrių. Nedarant poveikio šio skyriaus ir VII bei VIII skyrių nuostatų taikymui, visos šio sprendimo nuostatos taip pat taikomos muitinės bylų identifikavimo duomenų bazei. 21 straipsnio 3 dalyje numatyta išimtis netaikoma.
Pakeitimas
44
Prancūzijos Respublikos iniciatyva
15 straipsnio 2 dalis
Prancūzijos Respublikos siūlomas tekstas
Pakeitimas
2. Muitinės bylų identifikavimo duomenų bazės tikslas yra įgalinti atsakingas už muitinės tyrimų vykdymą nacionalines institucijas, paskirtas vadovaujantis 7 straipsniu, pradedant tirti ar tiriant vieno ar daugiau asmenų ar verslo subjektų veiklą, nustatyti kitų valstybių narių kompetentingas institucijas, kurios atlieka ar atliko tyrimus tų asmenų ar verslo subjektų atžvilgiu, ir turint informaciją, ar egzistuoja tyrimų bylos, pasiekti tikslą, nurodytą 1 straipsnio 2 dalyje.
2. Muitinės bylų identifikavimo duomenų bazės tikslas yra įgalinti atsakingas už muitinės tyrimų vykdymą nacionalines institucijas, paskirtas vadovaujantis 7 straipsniu, pradedant tirti ar tiriant vieno ar daugiau asmenų ar verslo subjektų veiklą, taip pat Europolą ir Eurojustą, nustatyti kitų valstybių narių kompetentingas institucijas, kurios atlieka ar atliko tyrimus tų asmenų ar verslo subjektų atžvilgiu, ir turint informaciją, ar egzistuoja tyrimų bylos, pasiekti tikslą, nurodytą 1 straipsnio 2 dalyje.
Pakeitimas
45
Prancūzijos Respublikos iniciatyva
15 straipsnio 3 dalies įžanginė dalis
Prancūzijos Respublikos siūlomas tekstas
Pakeitimas
3. Siekiant muitinės bylų identifikavimo duomenų bazės tikslų, kiekviena valstybė narė siunčia kitoms valstybėms narėms ir 23 straipsnyje nurodytam komitetui esminių jos nacionalinės teisės pažeidimų sąrašą.
3. Siekiant muitinės bylų identifikavimo duomenų bazės tikslų, kiekviena valstybė narė siunčia kitoms valstybėms narėms , Europolui, Eurojustui ir 23 straipsnyje nurodytam komitetui esminių jos nacionalinės teisės pažeidimų sąrašą.
Į sąrašą įtraukiami tik tie pažeidimai, už kurių įvykdymą baudžiama:
Į sąrašą įtraukiami tik tie pažeidimai, už kurių įvykdymą baudžiama:
Pakeitimas
46
Prancūzijos Respublikos iniciatyva
15 straipsnio 3 dalies b punktas
Prancūzijos Respublikos siūlomas tekstas
Pakeitimas
b) ne mažesne nei 15 000 EUR bauda.
b) ne mažesne nei 25 000 EUR bauda.
Pagrindimas
Šioje dalyje apibrėžtų tipų pažeidimai apima daug nedidelių nusižengimų, taigi leidžiama įtraukti daug asmeninio pobūdžio duomenų, nors jie nėra nei šiems tyrimams būtini, nei atitinka jų masto.
Pakeitimas
47
Prancūzijos Respublikos iniciatyva
16 straipsnio 1 dalies įžanginė dalis
Prancūzijos Respublikos siūlomas tekstas
Pakeitimas
1. Siekdamos 15 straipsnio 2 dalyje nurodytų tikslų, kompetentingos institucijos įveda duomenis iš tyrimų bylų į muitinės bylų identifikavimo duomenų bazę. Duomenys apima tik šias kategorijas:
1. Duomenys iš tyrimų bylų į muitinės bylų identifikavimo duomenų bazę bus įvedami tik 15 straipsnio 2 dalyje nurodytais tikslais . Duomenys apima tik šias kategorijas: :
Pakeitimas
48
Prancūzijos Respublikos iniciatyva
16 straipsnio 1 dalies a punkto iii papunktis
Prancūzijos Respublikos siūlomas tekstas
Pakeitimas
iii) buvo administracinės ar baudžiamosios sankcijos už tokį pažeidimą objektu;
iii) buvo administracinės ar teisminės sankcijos už tokį pažeidimą objektu;
Pakeitimas
49
Prancūzijos Respublikos iniciatyva
17 straipsnis
Prancūzijos Respublikos siūlomas tekstas
Pakeitimas
Valstybė narė neprivalo įvesti informacijos pagal 16 straipsnį jokiu konkrečiu atveju jei ir tol, kol tai pažeistų atitinkamos valstybės narės viešąją tvarką ar kitus esminius interesus, visų pirma susijusius su duomenų apsauga .
Valstybė narė neprivalo įvesti informacijos pagal 16 straipsnį jokiu konkrečiu atveju jei ir tol, kol tai pažeistų atitinkamos valstybės narės viešąją tvarką ar kitus esminius interesus, ypač jei tai keltų tiesioginę ir rimtą grėsmę tos valstybės narės, kitos valstybės narės ar trečiosios šalies visuomenės saugumui; jei tai kelia grėsmę kitiems lygiavertės svarbos esminiams interesams; jei šie įrašai galėtų rimtai pažeisti asmenų teises ar trukdytų vykdomam tyrimui.
Pakeitimas
50
Prancūzijos Respublikos iniciatyva
18 straipsnio 2 dalies b punktas
Prancūzijos Respublikos siūlomas tekstas
Pakeitimas
b) verslo subjektų atveju: verslo subjekto pavadinimą ir (arba) įmonės pavadinimą, kurį ji naudoja vykdydama savo veiklą, ir (arba) PVM mokėtojo kodą, ir (arba) akcizų mokėtojo numerį , ir (arba) adresą .
b) verslo subjektų atveju: verslo subjekto pavadinimą ir (arba) įmonės pavadinimą, kurį ji naudoja vykdydama savo veiklą, ir (arba) adresą, ir (arba) PVM mokėtojo kodą, ir (arba) akcizų mokėtojo numerį.
Pakeitimas
51
Prancūzijos Respublikos iniciatyva
19 straipsnio 1 dalies b punktas
Prancūzijos Respublikos siūlomas tekstas
Pakeitimas
b) duomenys, susiję su tyrimų bylomis, kuriais remiantis nustatytas pažeidimo faktas, tačiau apkaltinamasis nuosprendis dar nebuvo paskelbtas arba nepaskirta bauda, saugomi ne ilgiau nei šešerius metus;
b) duomenys, susiję su tyrimų bylomis, kuriais remiantis nustatytas pažeidimo faktas, tačiau apkaltinamasis nuosprendis dar nebuvo paskelbtas arba nepaskirta bauda, saugomi ne ilgiau nei trejus metus;
Pagrindimas
Saugojimo terminai yra nepaprastai ilgi ir neatitinka siūlomų priemonių, susijusių su asmenų ir duomenų apsaugos užtikrinimu.
Pakeitimas
52
Prancūzijos Respublikos iniciatyva
20 straipsnis
Prancūzijos Respublikos siūlomas tekstas
Pakeitimas
1. Kiekviena valstybė narė, iš Muitinės informacinės sistemos ketinanti gauti arba įtraukti į ją asmens duomenis, ne vėliau kaip ..., priima nacionalinius teisės aktus, pakankamus, kad būtų pasiektas bent jau toks asmens duomenų apsaugos lygis, kuris atitiktų 1981 m. Strasbūro konvencijos principus.
Pamatinis sprendimas 2008/977/TVR taikomas duomenų, kuriais keičiamasi pagal šį sprendimą, apsaugai, išskyrus atvejus, kai šiame sprendime numatyta kitaip.
2. Valstybė narė gali gauti asmens duomenis iš Muitinės informacinės sistemos arba įtraukti juos į ją, tik jei 1 dalyje numatyta šių duomenų apsaugos tvarka įsigalioja tos valstybės narės teritorijoje. Pagal 24 straipsnį valstybė narė taip pat turi būti anksčiau paskyrusi nacionalinę priežiūros instituciją ar institucijas.
3. Siekiant užtikrinti tinkamą šio sprendimo duomenų apsaugos nuostatų taikymą, Muitinės informacinė sistema kiekvienoje valstybėje narėje laikoma nacionaline duomenų rinkmena, kuriai taikomos 1 dalyje nurodytos nuostatos ir bet kurios kitos griežtesnės šio sprendimo nuostatos.
Pakeitimas
53
Prancūzijos Respublikos iniciatyva
21 straipsnio 1 dalis
Prancūzijos Respublikos siūlomas tekstas
Pakeitimas
1. Atsižvelgdama į 8 straipsnio 1 dalį, kiekviena valstybė narė užtikrina, kad pagal jos įstatymus, kitus teisės aktus ir procedūras Muitinės informacinės sistemos asmens duomenis naudoti kitais tikslais, nei 1 straipsnio 2 dalyje nurodyti tikslai, yra neteisėta.
Išbraukta.
Pakeitimas
54
Prancūzijos Respublikos iniciatyva
21 straipsnio 3 dalis
Prancūzijos Respublikos siūlomas tekstas
Pakeitimas
3. Atsižvelgiant į 8 straipsnio 1 dalį, kitų valstybių narių įtraukti asmens duomenys negali būti nukopijuoti iš Muitinės informacinės sistemos į kitas nacionalines duomenų rinkmenas, išskyrus rizikos valdymo sistemose laikomas kopijas, naudojamas orientuoti muitinius tikrinimus nacionaliniu lygiu, ar kopijas laikomas operatyvinės analizės sistemoje, naudojamas koordinuoti veiksmus.
3. Atsižvelgiant į 8 straipsnio 1 dalį, kitų valstybių narių įvesti asmens duomenys nekopijuojami iš Muitinės informacinės sistemos į kitas nacionalines duomenų rinkmenas, išskyrus rizikos valdymo sistemose laikomas kopijas, naudojamas orientuoti muitinius tikrinimus nacionaliniu lygiu, ar kopijas laikomas operatyvinės analizės sistemoje, naudojamas koordinuoti veiksmus. Tokios kopijos daromos, kiek/ būtina specialių bylų ar tyrimų atvejais.
Pakeitimas
55
Prancūzijos Respublikos iniciatyva
21 straipsnio 4 dalis
Prancūzijos Respublikos siūlomas tekstas
Pakeitimas
4. Abiem išimtiniais 3 dalyje nurodytais atvejais, tik kiekvienos valstybės narės nacionalinių institucijų paskirti analitikai turi teisę tvarkyti iš Muitinės informacinės sistemos gautus asmens duomenis rizikos valdymo sistemoje, naudojamoje orientuoti nacionalinių institucijų atliekamus muitinius tikrinimus arba operatyvinės analizės sistemoje, naudojamoje koordinuoti veiksmus.
4. Abiem išimtiniais 3 dalyje nurodytais atvejais tik kiekvienos valstybės narės nacionalinių institucijų įgalioti analitikai turi teisę tvarkyti iš Muitinės informacinės sistemos gautus asmens duomenis rizikos valdymo sistemoje, naudojamoje orientuoti nacionalinių institucijų atliekamus muitinius tikrinimus arba operatyvinės analizės sistemoje, naudojamoje koordinuoti veiksmus.
Pakeitimas
56
Prancūzijos Respublikos iniciatyva
21 straipsnio 7 dalis
Prancūzijos Respublikos siūlomas tekstas
Pakeitimas
7. Iš Muitinės informacinės sistemos gautų asmens duomenų kopija saugoma ne ilgiau negu būtina, kad būtų pasiektas tikslas, dėl kurio ši kopija buvo padaryta. Duomenų kopiją pasidariusi Muitinės informacinės sistemos partnerė bent kartą per metus iš naujo apsvarsto būtinybę saugoti duomenų kopiją. Saugojimo laikotarpis negali būti ilgesnis nei dešimt metų. Asmens duomenys, kurie nėra būtini tolesnei analizei, nedelsiant sunaikinami arba iš jų pašalinami asmenį identifikuojantys požymiai.
7. Iš Muitinės informacinės sistemos gautų asmens duomenų kopija saugoma ne ilgiau negu būtina, kad būtų pasiektas tikslas, dėl kurio ši kopija buvo padaryta. Duomenų kopiją pasidariusi Muitinės informacinei sistemai priklausanti valstybė narė bent kartą per metus iš naujo apsvarsto būtinybę saugoti duomenų kopiją. Saugojimo laikotarpis negali būti ilgesnis nei dešimt metų. Asmens duomenys, kurie nėra būtini tolesnei operatyvinei analizei, nedelsiant ištrinami arba iš jų pašalinami asmenį identifikuojantys požymiai.
Pakeitimas
57
Prancūzijos Respublikos iniciatyva
22 straipsnio 1 dalis
Prancūzijos Respublikos siūlomas tekstas
Pakeitimas
1 . Asmenų teisės, susijusios su asmens duomenimis Muitinės informacinėje sistemoje, ypač teisė susipažinti su jais, įgyvendinamos remiantis valstybės narės, kurioje šios teisės taikomos, įstatymais, kitais teisės aktais ir procedūromis.
Asmenų teisėmis, susijusiomis su asmens duomenimis Muitinės informacinėje sistemoje, ypač teise susipažinti su jais, juos taisyti, trinti ar užblokuoti, naudojamasi remiantis Pamatinį sprendimą 2008/977/TVR įgyvendinančios valstybės narės, kurioje šios teisės taikomos, įstatymais, kitais teisės aktais ir procedūromis. Atsisakoma suteikti prieigą, jei tai būtina ir proporcinga siekiant išvengti kenkti nacionaliniu lygmeniu vykdomiems tyrimams arba slapto sekimo, stebėjimo ir informavimo laikotarpiu. Vertinant galimybę taikyti išimtį, atsižvelgiama į atitinkamo asmens teisėtus interesus.
Jei tai nustatyta atitinkamos valstybės narės įstatymuose, kituose teisės aktuose ir procedūrose, 23 straipsnyje numatyta nacionalinė priežiūros institucija nusprendžia, ar informacija turi būti perduota ir pagal kokias procedūras.
Nepateikusi atitinkamų duomenų valstybė narė gali perduoti duomenis, tik jeigu ji yra pirmiau suteikusi galimybę informaciją teikiančiai valstybei narei pateikti savo požiūrį.
Pakeitimas
58
Prancūzijos Respublikos iniciatyva
22 straipsnio 2 dalis
Prancūzijos Respublikos siūlomas tekstas
Pakeitimas
2. Valstybė narė, kuriai pateiktas prašymas susipažinti su asmens duomenimis, atsisako suteikti teisę su jais susipažinti, jeigu tai gali pakenkti 5 straipsnio 1 dalyje numatytame pranešime nurodytos teisinės priemonės taikymui, arba norėdama apsaugoti kitų asmenų teises ir laisves. Galimybė susipažinti su duomenimis bet kuriuo atveju nesuteikiama tuo metu, kai atliekama diskretiška priežiūra ar stebėjimas ir rengiamas pranešimas, taip pat taip pat tol, kol atliekama duomenų operatyvinė analizė arba vykdomas administracinis ar baudžiamasis tyrimas.
Išbraukta.
Pakeitimas
59
Prancūzijos Respublikos iniciatyva
22 straipsnio 3 dalis
Prancūzijos Respublikos siūlomas tekstas
Pakeitimas
3. Pagal atitinkamos valstybės narės įstatymus, kitus teisės aktus ir procedūras kiekvienoje valstybėje narėje gali būti pataisyti ar pašalinti su asmeniu susiję asmens duomenys, jeigu šie duomenys yra faktiškai neteisingi arba buvo įtraukti ar yra saugojami Muitinės informacinėje sistemoje prieštaraujant šio sprendimo 1 straipsnio 2 dalyje nustatytam tikslui ar 1981 m. Strasbūro konvencijos 5 straipsnio nuostatoms.
Išbraukta.
Pakeitimas
60
Prancūzijos Respublikos iniciatyva
22 straipsnio 4 dalies pirmos pastraipos c a punktas (naujas)
Prancūzijos Respublikos siūlomas tekstas
Pakeitimas
ca) užblokuoti asmens duomenys;
Pakeitimas
61
Prancūzijos Respublikos iniciatyva
22 straipsnio 4 dalies antra pastraipa
Prancūzijos Respublikos siūlomas tekstas
Pakeitimas
Suinteresuotos valstybės narės tarpusavyje įsipareigoja įgyvendinti galutinius teismo ar kitos kompetentingos institucijos sprendimus, priimtus pagal a - c punktų nuostatas.
Suinteresuotos valstybės narės tarpusavyje įsipareigoja įgyvendinti galutinius teismo ar kitos kompetentingos institucijos sprendimus, priimtus pagal a–c punktų nuostatas , nedarant poveikio 29 straipsnio taikymui .
Pakeitimas
62
Prancūzijos Respublikos iniciatyva
22 straipsnio 5 dalis
Prancūzijos Respublikos siūlomas tekstas
Pakeitimas
5. Šiame straipsnyje ir 13 straipsnio 5 dalyje nuorodos į „galutinį sprendimą“ nereiškia jokio kurios nors valstybės narės įsipareigojimo apskųsti teismo ar kitos kompetentingos institucijos priimtą sprendimą.
Išbraukta.
Pakeitimas
63
Prancūzijos Respublikos iniciatyva
22 a straipsnis (naujas)
Prancūzijos Respublikos siūlomas tekstas
Pakeitimas
22a straipsnis
Kiekviena valstybė narė paskiria už asmens duomenų apsaugą atsakingą nacionalinę priežiūros instituciją ar institucijas, kurios atliktų nepriklausomą į Muitinės informacinę sistemą įvestų duomenų priežiūrą pagal Pamatinį sprendimą 2008/977/TVR.
Pakeitimas
64
Prancūzijos Respublikos iniciatyva
23 straipsnio 3 dalis
Prancūzijos Respublikos siūlomas tekstas
Pakeitimas
3. Remdamasis Europos Sąjungos sutarties VI antraštine dalimi, Komitetas kasmet atsiskaito Tarybai už Muitinės informacinės sistemos veiksmingumą ir efektyvumą, prireikus pateikdamas rekomendacijas.
3. Remdamasis Europos Sąjungos sutarties VI antraštine dalimi, Komitetas kasmet atsiskaito Tarybai už Muitinės informacinės sistemos veiksmingumą ir efektyvumą, prireikus pateikdamas rekomendacijas. Ši ataskaita siunčiama Europos Parlamentui susipažinti.
Pakeitimas
65
Prancūzijos Respublikos iniciatyva
24 straipsnis
Prancūzijos Respublikos siūlomas tekstas
Pakeitimas
1. Kiekviena valstybė narė paskiria už asmens duomenų apsaugą atsakingą nacionalinę priežiūros instituciją ar institucijas, kurios atliktų nepriklausomą į Muitinės informacinę sistemą įtrauktų duomenų priežiūrą.
Išbraukta.
Remdamosi savo atitinkamais nacionaliniais įstatymais, priežiūros institucijos atlieka nepriklausomą priežiūrą ir patikrinimus, kad užtikrintų, jog Muitinės informacinėje sistemoje saugomų duomenų tvarkymas ir naudojimas nepažeidžia suinteresuoto asmens teisių. Tuo tikslu priežiūros institucijos turi teisę naudotis Muitinės informacine sistema.
2. Kiekvienas asmuo gali paprašyti bet kurios nacionalinės priežiūros institucijos patikrinti su juo susijusius asmens duomenis, esančius Muitinės informacinėje sistemoje, ir tai, kaip šie duomenys yra naudojami ar buvo panaudoti. Šią teisę reglamentuoja valstybės narės, kurioje pateiktas prašymas, įstatymai, kiti teisės aktai ir procedūros. Jeigu duomenis įtraukė kita valstybė narė, patikrinimas atliekamas glaudžiai bendradarbiaujant su tos valstybės narės nacionaline priežiūros institucija.
Pakeitimas
66
Prancūzijos Respublikos iniciatyva
25 straipsnis
Prancūzijos Respublikos siūlomas tekstas
Pakeitimas
1. Įkuriama jungtinė priežiūros institucija. Ją sudaro po du visų valstybių narių atstovus pakviestus iš kiekvienos tų valstybių narių nepriklausomos nacionalinės priežiūros institucijos ar institucijų.
Išbraukta.
2. Jungtinė priežiūros institucija vykdo savo funkcijas, vadovaudamasi šio sprendimo ir 1981 m. Strasbūro konvencijos nuostatomis bei atsižvelgdama į Rekomendaciją R (87) 15.
3. Jungtinė priežiūros institucija yra įgaliota prižiūrėti Muitinės informacinės sistemos veikimą, tirti bet kuriuos taikymo ar aiškinimo sunkumus, kurie gali atsirasti sistemai veikiant, tirti problemas, kurios gali atsirasti valstybių narių nacionalinėms priežiūros institucijoms atliekant nepriklausomą priežiūrą arba asmenims naudojantis savo teisėmis, leidžiančiomis pasinaudoti šia sistema, ir rengti siūlymus, kuriais siekiama rasti bendrus problemų sprendimus.
4. Vykdydama savo pareigas, jungtinė priežiūros institucija turi teisę naudotis Muitinės informacine sistema.
5. Jungtinės priežiūros institucijos parengtos ataskaitos siunčiamos valdžios institucijoms, kurioms nacionalinės priežiūros institucijos teikia savo ataskaitas.
Pakeitimas
67
Prancūzijos Respublikos iniciatyva
25 a straipsnis (naujas)
Prancūzijos Respublikos siūlomas tekstas
Pakeitimas
25a straipsnis
1. Europos duomenų apsaugos priežiūros pareigūnas vykdo Komisijos veiklos, susijusios su Muitinės informacine sistema, priežiūrą. Atitinkamai taikomos 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo 1 46 ir 47 straipsniuose nurodytos pareigos ir įgaliojimai.
2. Nacionalinės priežiūros institucijos ir Europos duomenų apsaugos priežiūros pareigūnas, veikdami pagal savo atitinkamą kompetenciją, aktyviai bendradarbiauja vykdydami savo įsipareigojimus ir užtikrina suderintą Muitinės informacinės sistemos priežiūrą.
3. Nacionalinės priežiūros institucijos ir Europos duomenų apsaugos priežiūros pareigūnas šiuo tikslu bent kartą per metus surengia susitikimą. Šių susitikimų išlaidomis ir aptarnavimu pasirūpina Europos duomenų apsaugos priežiūros pareigūnas. Europos Parlamentui, Tarybai ir Komisijai kas dvejus metus pateikiama veiklos ataskaita.
OL L 8, 2001 1 12, p. 1.
Pakeitimas
68
Prancūzijos Respublikos iniciatyva
26 straipsnio 1 dalies a punktas
Prancūzijos Respublikos siūlomas tekstas
Pakeitimas
a) Muitinės informacinės sistemos terminalams savo valstybėse taiko valstybių narių kompetentingos institucijos;
a) Muitinės informacinės sistemos terminalams savo valstybėse narėse taiko valstybių narių kompetentingos institucijos , taip pat Europolas ir Eurojustas ;
Pakeitimas
69
Prancūzijos Respublikos iniciatyva
26 straipsnio 2 dalies įžanginė dalis
Prancūzijos Respublikos siūlomas tekstas
Pakeitimas
2. Kompetentingos institucijos ir 16 straipsnyje nurodytas komitetas pirmiausia imasi priemonių, kad:
2. Kompetentingos institucijos , Europolas, Eurojustas ir 16 straipsnyje nurodytas komitetas pirmiausia imasi priemonių, kad:
Pakeitimas
70
Prancūzijos Respublikos iniciatyva
26 straipsnio 2 dalies d a punktas (naujas)
Prancūzijos Respublikos siūlomas tekstas
Pakeitimas
da) užtikrintų, jog asmenims, kuriems leista naudotis Muitinės informacine sistema, būtų suteikta prieiga tik prie tų duomenų, kuriems taikomas jų prieigos leidimas, ir tik nurodant asmeninę ir vienintelę naudotojo tapatybę, taip pat taikant konfidencialią prieigos formą (prieigos prie duomenų kontrolė);
Pagrindimas
Kadangi aptariami duomenys yra asmeniniai, taigi slapti, būtina užtikrinti, kad prieiga prie Muitinės informacijos sistemos būtų skaidri ir atitiktų panašių informacijos sistemų nuostatus.
Pakeitimas
71
Prancūzijos Respublikos iniciatyva
26 straipsnio 2 dalies e punktas
Prancūzijos Respublikos siūlomas tekstas
Pakeitimas
e) užtikrintų, jog įgalioti asmenys galėtų naudotis tik tais Muitinės informacinės sistemos duomenimis, kurie susiję su jų įgaliojimais;
Išbraukta.
Pagrindimas
Kadangi aptariami duomenys yra asmeniniai, taigi slapti, būtina užtikrinti, kad prieiga prie Muitinės informacijos sistemos būtų skaidri ir atitiktų panašių informacijos sistemų nuostatus.
Pakeitimas
72
Prancūzijos Respublikos iniciatyva
26 straipsnio 2 dalies e a punktas (naujas)
Prancūzijos Respublikos siūlomas tekstas
Pakeitimas
(ea) užtikrinti, kad visos institucijos, turinčios prieigos prie Muitinės informacine sistemos teisę, parengtų aprašus, kuriuose būtų nurodytos asmenų, kuriems leista naudotis duomenimis, juos įvesti, taisyti, ištrinti ir jų ieškoti, funkcijos bei pareigos, ir pareikalavus nedelsdamos pateiktų šiuos aprašus 22a straipsnyje nurodytoms nacionalinėms priežiūros institucijoms (personalo aprašai);
Pagrindimas
Kadangi aptariami duomenys yra asmeniniai, taigi slapti, būtina užtikrinti, kad prieiga prie Muitinės informacijos sistemos būtų skaidri ir atitiktų panašių informacijos sistemų nuostatus.
Pakeitimas
73
Prancūzijos Respublikos iniciatyva
26 straipsnio 2 dalies h a punktas (naujas)
Prancūzijos Respublikos siūlomas tekstas
Pakeitimas
(ha) stebėti šioje dalyje nurodytų saugumo priemonių veiksmingumą ir imtis būtinų su vidaus stebėsena susijusių organizacinių priemonių, siekiant užtikrinti šio sprendimo reikalavimų laikymąsi (savikontrolė).
Pagrindimas
Kadangi aptariami duomenys yra asmeniniai, taigi slapti, būtina užtikrinti, kad prieiga prie Muitinės informacijos sistemos būtų skaidri ir atitiktų panašių informacijos sistemų nuostatus.
Pakeitimas
74
Prancūzijos Respublikos iniciatyva
28 straipsnio 1 dalis
Prancūzijos Respublikos siūlomas tekstas
Pakeitimas
1. Kiekviena valstybė narė atsako už duomenų , kuriuos ji įtraukė į Muitinės informacinę sistemą, teisingumą, tikslumą ir teisėtumą. Kiekviena valstybė narė taip pat privalo laikytis 1981 m. Strasbūro konvencijos 5 straipsnio nuostatų.
1. Kiekviena valstybė narė užtikrina , kad duomenys, kuriuos ji įvedė į Muitinės informacinę sistemą pagal Pamatinio sprendimo 2008/977/TVR 3 straipsnį , 4 straipsnio 1 dalį ir 8 straipsnį, būtų tikslūs, naujausi, išsamūs, patikimi ir kad jie būtų įvesti teisėtai.
Pakeitimas
75
Prancūzijos Respublikos iniciatyva
28 straipsnio 2 dalis
Prancūzijos Respublikos siūlomas tekstas
Pakeitimas
2. Kiekviena valstybė narė pagal savo įstatymus, kitus teisės aktus ir procedūras atsako už žalą, kuri buvo padaryta asmeniui dėl Muitinės informacinės sistemos naudojimo atitinkamoje valstybėje narėje . Ši nuostata taikoma ir tais atvejais, kai informaciją teikianti valstybė padaro žalos įtraukdama neteisingus duomenis arba įtraukdama duomenis , prieštaraujančius šiam sprendimui .
2. Kiekviena valstybė narė pagal savo nacionalinę teisę atsako už žalą, padarytą asmeniui dėl Muitinės informacinės sistemos naudojimo. Ši nuostata taip pat taikoma žalai, kurią padaro valstybė narė įvesdama neteisingus duomenis arba neteisėtai įvesdama ar saugodama duomenis.
Pakeitimas
76
Prancūzijos Respublikos iniciatyva
28 straipsnio 3 dalis
Prancūzijos Respublikos siūlomas tekstas
Pakeitimas
3. Jei valstybė narė, kuriai dėl neteisingų duomenų pareikštas ieškinys, nėra juos pateikusi valstybė narė, abi valstybės narės tariasi dėl to, ar duomenis pateikusi partnerė padengia žalą kitai partnerei, ir, jei padengia, tai kurią piniginės sumos, išmokėtos kaip kompensacija, dalį. Pinigų sumos, dėl kurių susitarta, padengiamos remiantis prašymais .
3. Jei gaunančioji valstybė narė sumoka kompensaciją už žalą, padarytą naudojant neteisingus duomenis, kuriuos į Muitinės informacinę sistemą įvedė kita valstybė narė, neteisingus duomenis įvedusi valstybė narė kompensuoja gaunančiosios valstybės narės už žalą sumokėtą sumą atsižvelgdama į galimas gaunančiosios valstybės narės padarytas klaidas .
Pakeitimas
77
Prancūzijos Respublikos iniciatyva
28 straipsnio 3 a dalis (nauja)
Prancūzijos Respublikos siūlomas tekstas
Pakeitimas
3a. Europolas ir Eurojustas prisiima atsakomybę pagal savo struktūrines taisykles.
Pakeitimas
78
Prancūzijos Respublikos iniciatyva
29 straipsnio 2 dalis
Prancūzijos Respublikos siūlomas tekstas
Pakeitimas
2. Kitas išlaidas, patirtas įgyvendinant šį sprendimą, padengia valstybės narės. Kiekvienos valstybės narės dalis nustatoma atsižvelgiant į jos bendrojo vidaus produkto ir bendros valstybių narių bendrųjų vidaus produktų sumos santykį per metus, einančius prieš tuos metus, kuriais patirtos išlaidos.
2. Nacionalinių darbo vietų arba terminalų techninės priežiūros išlaidas, patirtas įgyvendinant šį sprendimą, padengia valstybės narės.
Šioje dalyje terminas „bendrasis nacionalinis produktas“ reiškia bendrąjį nacionalinį produktą, nustatytą remiantis 1989 m. vasario 13 d. Tarybos direktyva 89/130/EEC, Euratomas dėl bendrojo nacionalinio produkto rinkos kainomis įvertinimo suderinimo arba pagal bet kurį kitą jį pataisantį ar pakeičiantį Bendrijos teisės aktą.
Pakeitimas
79
Prancūzijos Respublikos iniciatyva
31 straipsnis
Prancūzijos Respublikos siūlomas tekstas
Pakeitimas
Valstybės narės priima įstatymus ir kitus teisės aktus, kurie įsigalioję įgyvendina šią direktyvą nuo ... .
Valstybės narės priima įstatymus ir kitus teisės aktus, kurie įsigalioję įgyvendina šią direktyvą nuo 2011 m. liepos 1 d .
Pakeitimas
80
Prancūzijos Respublikos iniciatyva
32 straipsnis
Prancūzijos Respublikos siūlomas tekstas
Pakeitimas
Šis sprendimas nuo ... * pakeičia Konvenciją dėl informacijos technologijų naudojimo muitinės tikslais, taip pat Protokolas dėl pajamų plovimo sąvokos taikymo srities Konvencijoje dėl informacijos technologijų naudojimo muitinės tikslais ir transporto priemonių registracijos numerių įtraukimo į konvenciją, parengtas vadovaujantis Europos Sąjungos sutarties K.3 straipsniu ir Protokolas dėl muitinės bylų identifikavimo duomenų bazės sukūrimo, keičiantis Konvenciją dėl informacijos technologijų naudojimo muitinės tikslais, sudarytas vadovaujantis Europos Sąjungos sutarties 34 straipsniu.
Šis sprendimas nuo 2011 m. liepos 1 d. pakeičia Konvenciją dėl informacijos technologijų naudojimo muitinės tikslais, taip pat Protokolas dėl pajamų plovimo sąvokos taikymo srities Konvencijoje dėl informacijos technologijų naudojimo muitinės tikslais ir transporto priemonių registracijos numerių įtraukimo į konvenciją, parengtas vadovaujantis Europos Sąjungos sutarties K.3 straipsniu ir Protokolas dėl muitinės bylų identifikavimo duomenų bazės sukūrimo, keičiantis Konvenciją dėl informacijos technologijų naudojimo muitinės tikslais, sudarytas vadovaujantis Europos Sąjungos sutarties 34 straipsniu.
Pakeitimas
81
Prancūzijos Respublikos iniciatyva
32 straipsnio 1 a dalis (nauja)
Prancūzijos Respublikos siūlomas tekstas
Pakeitimas
Todėl pirmoje pastraipoje minima konvencija ir protokolai nustoja galioti nuo šio sprendimo taikymo pradžios datos.
Pakeitimas
82
Prancūzijos Respublikos iniciatyva
33 straipsnis
Prancūzijos Respublikos siūlomas tekstas
Pakeitimas
Jei šiame sprendime nenustatyta kitaip, nuo ... panaikinamos visos Konvencijos dėl informacijos technologijų naudojimo muitinės tikslais ir jos atitinkamų protokolų dėl pajamų plovimo sąvokos taikymo srities ir dėl muitinės bylų identifikavimo duomenų bazės sukūrimo taikymo priemonės.
Jei šiame sprendime nenustatyta kitaip, nuo 2011 m. liepos 1 d. panaikinamos visos Konvencijos dėl informacijos technologijų naudojimo muitinės tikslais ir jos atitinkamų protokolų dėl pajamų plovimo sąvokos taikymo srities ir dėl muitinės bylų identifikavimo duomenų bazės sukūrimo taikymo priemonės.
Pakeitimas
83
Prancūzijos Respublikos iniciatyva
34 straipsnis
Prancūzijos Respublikos siūlomas tekstas
Pakeitimas
Bet kurį valstybių narių ginčą dėl šio sprendimo aiškinimo ar taikymo pradiniame etape Europos Sąjungos sutarties VI antraštinėje dalyje nustatyta tvarka turi ištirti Taryba, kad būtų priimtas sprendimas.
Išbraukta.
Jeigu per šešis mėnesius sprendimas nepriimamas, viena ginčo šalis gali perduoti šį klausimą Europos Bendrijų Teisingumo Teismui.
Pakeitimas
84
Prancūzijos Respublikos iniciatyva
35 straipsnio 2 dalis
Prancūzijos Respublikos siūlomas tekstas
Pakeitimas
2. Jis taikomas nuo ... .
2. Jis taikomas nuo 2011 m. liepos 1 d.
AIŠKINAMOJI DALIS
Prancūzijos Respublika pristatė iniciatyvą siekiant priimti Tarybos sprendimą dėl konvencijos dėl informacijos technologijų naudojimo muitinės tikslais. Teigiama, kad šios iniciatyvos tikslas – 1995 m. liepos 26 d. Konvenciją dėl informacijos technologijų naudojimo muitinės tikslais (MIS konvencija) pakeisti Tarybos sprendimu ir ją suderinti su 2008 m. liepos 9 d. Reglamentu Nr. 766/2008, iš dalies keičiančiu Tarybos reglamentą (EB) Nr. 515/97 dėl valstybių narių administracinių institucijų tarpusavio pagalbos ir dėl pastarųjų bei Komisijos bendradarbiavimo, siekiant užtikrinti teisingą muitinės ir žemės ūkio teisės aktų taikymą.
Pranešėjas supranta valstybių narių norą sukurti veiksmingą kovos su bet kokio pobūdžio neteisėta prekyba sistemą, bet apgailestauja, kad valstybės narės sprendimą dėl šių priemonių turi priimti skubotai prieš ratifikuojant Lisabonos sutartį. Taip sudaromas įspūdis, kad Europos Sąjungos Taryba sąmoningai nori priimti esminius sprendimus, kol dar nėra prielaidų Europos Parlamentui pradėti bendro sprendimo procedūrą.
Pranešėjas pripažįsta, kad, palyginti su pirminiu variantu, tekste padaryta svarbių pakeitimų, ir ypač vertina Tarybos pastangas atnaujinti duomenų apsaugos priemones. Vis dėlto jis mano, kad paskutiniame šio teksto variante Taryba dar nepakankamai atsižvelgia į Europos duomenų apsaugos priežiūros pareigūno ir Muitinės jungtinės priežiūros institucijos rekomendacijas.
Konkrečiai, pranešėjo nuomone, nėra pakankamai išaiškinti šie punktai:
· visiškai įtikinamas ir išsamus pagrindimas, kodėl reikia atnaujinti esamą muitinės sistemą,
· paaiškinimas, kodėl reikia suteikti prieigą Europolui ir Eurojustui,
· valstybių narių informavimo ir priežiūros prievolės,
· aiškus tikslų, kuriais galima rinkti ir naudotis duomenis, apribojimas, inter alia , atsižvelgiant į ketinimus suteikti Europolui ir Eurojustui prieigos prie šių duomenų teisę,
· esamų Šengeno informacinės sistemos ir Vizų informacinės sistemos nuostatų atitikimas,
· surinktų duomenų rinkinių tolesnis naudojimas tarptautiniu lygmeniu,
· Europos Parlamento ir kitų dalyvių indėlis,
· nuostatos dėl sprendimo persvarstymo, kurio gali reikėti.
Kadangi aptariami duomenys yra asmeniniai, taigi slapti, būtina užtikrinti, kad prieiga prie Muitinės informacijos sistemos būtų skaidri, atitiktų panašių informacijos sistemų nuostatus ir būtų suderinama su trijų ramsčių sistema, taip pat su galima beramste sistema.
8 straipsnyje pateikiama nuoroda į galimą duomenų naudojimą „administraciniais ar kitais tikslais“ neatitinka duomenų rinkimo tikslų apribojimo principo ir prieštarauja iki šiol nuolat Europos Parlamento reikštai nuomonei, kad duomenys turėtų būti naudojami tik tiksliai apibrėžtais ir aiškiai apribotais tikslais, kuriuos reglamentuoja teisinė sistema.
Dėl panašių priežasčių, ypač dėl nepakankamo veiksmingo atstovavimo Europos piliečių interesams (šiuo atveju kalbant apie prašymus suteikti ir pašalinti informaciją), pranešėjas labai pataria neleisti ne valstybių narių ar tarptautinėms organizacijoms naudotis pagal šią sprendimo iniciatyvą surinktais duomenimis.
Galiausiai taip pat itin svarbu, kad šis sprendimas ir su juo susijusios valstybių narių priemonės būtų nuolat peržiūrimi.
PROCEDŪRA
Pavadinimas
Informacinių technologijų naudojimas muitų srityje
Nuorodos
17483/2008 – C6-0037/2009 – 2009/0803(CNS)
Konsultacijos su EP data
26.1.2009
Atsakingas komitetas
Paskelbimo plenariniame posėdyje data
LIBE
5.2.2009
Nuomonę teikiantis (-ys) komitetas (-ai)
Paskelbimo plenariniame posėdyje data
CONT
5.2.2009
IMCO
5.2.2009
Nuomonė nepareikšta
Nutarimo data
CONT
1.10.2009
IMCO
28.9.2009
Pranešėjas(-ai)
Paskyrimo data
Alexander Alvaro
22.7.2009
Svarstymas komitete
29.9.2009
6.10.2009
5.11.2009
Priėmimo data
5.11.2009
Galutinio balsavimo rezultatai
+:
–:
0:
35
2
7
Posėdyje per galutinį balsavimą dalyvavę nariai
Jan Philipp Albrecht, Sonia Alfano, Vilija Blinkevičiūtė, Louis Bontes, Emine Bozkurt, Simon Busuttil, Philip Claeys, Carlos Coelho, Rosario Crocetta, Agustín Díaz de Mera García Consuegra, Cornelia Ernst, Tanja Fajon, Monika Flašíková Beňová, Nathalie Griesbeck, Sylvie Guillaume, Jeanine Hennis-Plasschaert, Salvatore Iacolino, Claude Moraes, Antigoni Papadopoulou, Georgios Papanikolaou, Carmen Romero López, Judith Sargentini, Csaba Sógor, Renate Sommer, Rui Tavares, Wim van de Camp, Axel Voss, Renate Weber, Tatjana Ždanoka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Alexander Alvaro, Edit Bauer, Anna Maria Corazza Bildt, Ana Gomes, Nadja Hirsch, Ramón Jáuregui Atondo, Wolfgang Kreissl-Dörfler, Petru Constantin Luhan, Antonio Masip Hidalgo, Mariya Nedelcheva, Raül Romeva i Rueda, Bogusław Sonik, Michèle Striffler, Kyriacos Triantaphyllides, Cecilia Wikström
