ES ir AKR šalių partnerystė: migrantai ir bananai
Delegacijos
2010-04-08 - 11:54
L. Michel susitiko su reperiais Issa ir Beyatl, kurie būdami 16-mečiai rizikuodama gyvybe medine valtimi per šešias dienas pasiekė Europos krantus. Kovo pabaigoje surengtoje AKR šalių ir ES jungtinės parlamentinės asamblėjos sesijoje su kolegomis iš Afrikos, Karibų jūros ir Ramiojo vandenyno regiono šalių europarlamentarai aptarė padėtį Haityje ir Pietų Sudane, nagrinėjo migracijos ir laisvos prekybos problemas. Kartu su Zambijos atstovu Charles Milupi asamblėjai vadovaujančio belgų europarlamentaro Louis Michel paprašėme įvertinti šiuos AKR ir ES partnerystei svarbius klausimus.
Dukart per metus rengiamose Afrikos, Karibų jūros ir Ramiojo vandenyno regiono (AKR) šalių ir ES asamblėjos sesijose 78 europarlamentarai susitinka su 78 AKR valstybių deputatais. 19-oji sesija kovo pabaigoje vyko Ispanijos Tenerifės saloje, kurios krantus dažnai bando pasiekti geresnio gyvenimo Europoje viltis puoselėjantys migrantai.
Kanarų salos tampa durimis į Europą daugeliui iš į pietus nuo Sacharos besidriekiančios Afrikos kilusių žmonių: Tenerifėje susitikote su iš Senegalo kilusiais repo atlikėjais „Famille Bou Bess“. Ar su kolegomis iš AKR šalių aptarėte laikinos migracijos teikiamas galimybes?
Simboliška, kad plenarinė Asamblėjos sesija surengta šalia Afrikos krantų ir pakeliui į Karibus esančiose Kanarų salose. Daugelio jas bet kokiomis priemonėmis bandančių pasiekti geresnio gyvenimo viltis puoselėjusių afrikiečių likimas susiklosto tragiškai.
Diskusijose su partneriais iš AKR šalių nebuvo tabu: bandėme įveikti Afrikoje paplitusią nuomonę, jog Europa yra imigrantų Eldoradas. Deja, nelegalūs atvykėliai dažnai neįsivaizduoja, kas jų laukia – pavojinga kelionė, prastos darbo sąlygos ir nesąžiningas užmokestis, kartais ir ksenofobija. Migrantai nevengia namie likusiai šeimai pagražinti savo gyvenimo Europoje sąlygas. Apie tokį gyvenimą turime kalbėti be pagrąžinimų.
Visuomet buvau laikinos migracijos šalininkas. Ji sudaro galimybę padirbėjus svečioje šalyje grįžti namo žinant, kad lengvai gavę naują vizą ir leidimą dirbti galėsite ir vėl išvykti. Deja, dauguma migrantų atvyksta teisėtai, tačiau pasibaigus vizos galiojimui lieka gyventi nelegaliai. Esu įsitikinęs, kad turėdami teisėto grįžimo garantijas, jie nedvejodami grįžtų į savo kilmės šalį.
Kanarų salos ir AKR šalys – stambios bananų augintojos. Ar joms nesmogs ES su Lotynų Amerikos valstybėmis neseniai pasirašytas susitarimas?
Džiaugiuosi susitarimu dėl bananų importo, užbaigusiu 15 metų trukusį „bananų karą“. Žinau, kad yra besibaiminančių „bananų susitarimo“, tačiau noriu patikinti, kad įgyvendinamos AKR šalims prisitaikyti padėsiančios priemonės, pritaikytos prie kiekvienos valstybės poreikių ir paremtos išsamiomis ES padedant parengtomis žemės ūkio ir vystymosi strategijomis. AKR šalių produkcija ir toliau pasieks Europos rinką be muitų ir kvotų.
20100406STO72097 Pranešimas spaudai [EN] AKR ir ES jungtinė parlamentinė asamblėja Haičio atstatymas: interviu su Louis Michel ES prekyba su besivystančiomis šalimis: kas raško vaisius? Europos Parlamento rezoliucija dėl padėties Afrikos Kyšulyje Famille Bou Bess
LT
1
PHOTO
20100329PHT71468.jpg
LT
3
LINK
/parliament/expert/staticDisplay.do?id=60&language=lt
LT
5
LINK
/sides/getDoc.do?language=LT&type=IM-PRESS&reference=20090326STO52725
LT
7
LINK
http://www.myspace.com/familleboubess
-//EP//TEXT IM-PRESS 20100330IPR71947 0 NOT XML V0//LT
-//EP//TEXT IM-PRESS 20100115STO67362 0 NOT XML V0//LT
-//EP//TEXT TA P6-TA-2009-0026 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
