Trečiadienį sesijoje : Berlyno deklaracija, vadovų susitikimo išvados, „Airbus“
Institucijos
2007-03-15 - 16:32
H.-G. Pöttering: „Europai reikia naujo starto“
Trečiadienį deputatai diskutavo dėl Berlyno deklaracijos, kuri kovo 25 d. bus pasirašyta Romos sutarties 50-mečio proga. EP nariai viliasi sulaukti į ateitį nukreipto Europos verto dokumento. Sesijoje taip pat aptartos Europos Vadovų Tarybos susitikimo išvados bei Europos aeronautikos kūrimo ateities perspektyvos. EP pirmininkas Hans-Gert Pöttering įspėjo Lenkijos europarlamentarą Macejų Gertichą dėl jo antisemitinės ir ksenofobinės publikacijos.
Parlamento vadovas apgailestavo dėl šio „rimto pamatinių žmogaus teisių ir žmogaus orumo pažeidimo “, nesuderinamo su Parlamento veikla. H.-G. Pöttering užtikrino, kad Europos Parlamentas neprisidėjo prie leidinio „Civilizacijų karas Europoje“ publikavimo.
EP nariai tikisi į ateitį nukreiptos deklaracijos
EP frakcijų lyderiai patikėjo Parlamento pirmininkui atstovauti instituciją diskusijose dėl Berlyno deklaracijos, kuri bus paskelbta kovo 25 d. Pasak EP vadovo, deklaraciją sudarys keturios dalys. Pirmojoje bus aptarti ES pasiekimai, antrojoje – pamatiniai bendrijos skaidrumo ir subsidiarumo principai.
Trečioji dalis apims pagrindines ES vertybes, tuo tarpu paskutinė dalis akcentuos ateities iššūkius. Tarp jų – energetikos politika ir klimato kaita, bendra užsienio ir saugumo politika, saugumas ir piliečių teisės, socialiniai ir ekonominiai klausimai.
H.-G. Pöttering priminė, jog Parlamentas „ir toliau visapusiškai palaiko Konstitucinę sutartį“, o Berlyno deklaracija nebus vien tik tarpvyriausybinis, bet ir Parlamentą ir Komisiją įtrauksiantis dokumentas. „Europai reikia naujo starto“, – sakė EP pirmininkas, linkėdamas ES drąsos ir pasiryžimo spręsti XXI amžiaus iššūkius.
Vadovų Tarybos susitikimas buvo sėkmingas, mano deputatai
Europarlamentarai teigiamai atsiliepė apie papildomos energijos darbui sugebėjusią rasti ES, priimančią drąsius sprendimus. Pristatydamas kovo 8-9 d. vykusio Europos Vadovų Tarybos susitikimo rezultatus, Komisijos narys Guenteris Verheugenas teigė, kad ateities iššūkius išspręs tik vieninga Europa, kuri jau įrodė savo gebėjimą veikti.
Belgijos krikščionių demokratų atstovė Marianne Thyssen ragino neužmigti ant laurų, kadangi „žmonės privalo suspėti į Lisabonos traukinį“. Kviesdamas ES institucijas bendram darbui, vokiečių socialdemokratas Martin Schulz priminė, jog pastarojo meto ES vadovų susitikimai neatnešdavo konkrečių pasiekimų. Teigiamai vertindamas ES vadovų sprendimą įsipareigoti 20 proc. sumažinti CO2 išmetimą, jis teigė, jog būtina eiti dar toliau.
Pasak Italijos žaliųjų atstovės Monikos Frassoni, „vienašališkas emisijų mažinimas nepadės apriboti globalaus atšilimo ties 2 laipsnių riba“. „Jei po kalbų neseks darbai, tai tebus ES veidmainystė“, – sakė Europos liaudies partijos ir Europos demokratų frakcijos narė iš Prancūzijos Françoise Grossetête.
Europos aeronautikos kūrimo ateitis
Platesnės diskusijos dėl ES aeronautikos ateities vakar nuolat sugrįždavo prie sunkumų, su kuriais šiuo metu susiduria „Airbus“ bendrovė. Dalis parlamentarų kritikavo prastą įmonės valdymą, turintį neigiamas pasekmes darbuotojams bei ragino peržiūrėti restruktūrizacijos programą, apsvarstant finansinės paramos bendrovei galimybę. Kiti deputatai siūlė „Airbus“ gaminti kokybiškus orlaivius, užuot dalijus pažadus Europos vyriausybėms.
20070308STO03946 EP pirmininkas įspėjo deputatą iš Lenkijos ES sėkmė neturi užgožti piliečių lūkesčių, teigia europarlamentarai H.-G. Pötteringo kalba Europos Vadovų Tarybos susitikime Europos Vadovų Tarybos susitikimo išvados
LT
1
PHOTO
20070315PHT04245.jpg
LT
4
LINK
/president/speeches/lt/files/sp0007.htm
LT
5
LINK
http://www.consilium.europa.eu/ueDocs/newsWord/LT/ec/93143.doc
-//EP//TEXT IM-PRESS 20070314IPR04113 0 NOT XML V0//LT
-//EP//TEXT IM-PRESS 20070309IPR04013 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
