Arabiškoji komitetų savaitė Europos Parlamente Arabiškoji komitetų savaitė Europos Parlamente
Šios Europos Parlamento komitetų posėdžiams skirtos savaitės metu ypatingas dėmesys skiriamas arabų šalims. Europos Parlamentas pasiners į arabiškos kultūros šurmulį: jo koridorius papuoš tapybos, fotografijos ir skulptūros darbai bei kaligrafijos raštai. EP lankysis Irako atstovų tarybos nariai bei Arabų lygos generalinis sekretorius Amr Moussa.
EP komitetų posėdžiuose dalyvaus ES Žemės ūkio komisarė Mariann Fischer Boel, euro grupės pirmininkas Jean-Claude, užsienio reikalų koordinatorius Javier Solana, plėtros komisaras Olli Rehn, užsienio ryšių komisarė Benita Ferrero-Waldner bei vartotojų apsaugą kuruojanti Komisijos narė Meglena Kuneva.
Ekonomikos reikalų komitetas diskutuos dėl finansų krizės, o užimtumo komitetas balsuos dėl darbo laiko direktyvos pakeitimų. Piliečių laisvių komitetas spręs dėl galimų sankcijų nelegalius imigrantus samdantiems darbdaviams bei ES „mėlynosios kortelės“ kvalifikuotiems imigrantams išdavimo.
Aplinkosaugos komiteto dėmesio centre – pesticidų panaudojimas, o vidaus rinkos komiteto darbotvarkėje – žaislų saugumas. Pramonės komitetas diskutuos dėl siūlomų kainų lubų SMS žinutėms, siunčiamoms lankantis svečiose ES šalyse.
20081103INS41190 Lapkričio 3-9 d. Europos Parlamente [EN] ES „mėlynoji korta“ Arabiškoji savaitė