Klimato kaita: prasideda nauja pramoninė revoliucija
Aplinka
2007-06-14 - 17:42
Karl-Heinz Florenz
Gegužės mėnesį pradėjęs dirbti Laikinasis EP klimato kaitos komitetas kartu su kitomis ES institucijomis vystys visaapimančią kovos su klimato kaita strategiją. Komiteto pranešėjas – vokiečių krikščionis demokratas Karl-Heinz Florenz – teigia, jog šis komitetas nebeturi daug laiko. Pasak jo, nereikia pasiduoti niūrioms beviltiškumo nuotaikoms, tačiau norint kažką pakeisti, mums prireiks naujos industrinės revoliucijos.
Su Karl-Heinz Florenz šnekėjome apie EP Klimato kaitos komiteto prioritetus bei Europos laukiančius iššūkius.
Žiūrint pranešėjo akimis, kokie uždaviniai laukia laikinojo klimato kaitos komiteto? Kaip komiteto darbas siesis su aplinkosaugos ir transporto komitetų veikla?
Parlamente žinios yra pasiskirsčiusios tarp įvairių komitetų. Laikinasis komitetas bandysis sutelkti šias žinias ir turimą patirtį. Nereikia matyti, kad mūsų darbas trukdys kitų komitetų veiklai. Jie ir toliau išliks įstatymų leidybos komitetais.
Mūsų komitetas kreips dėmesį į tarpdisciplininius, horizontalius klausimus, o ne technines detales. Neturime daug laiko. Komitetas dirbs vienerius, daugų daugiausiai – pusantrų metų. Laikas spaudžia ir todėl, kad klimato kaita nesustoja.
Svarbu, kad mes sukurtumėm „vizitinę Europos kortelę“, kurią galėtumėme „įteikti“ amerikiečiams, indams ir kinams.
Kuo greičiau tą padarysime, tuo geriau: Europos įmonės galės vykdyti tyrimus, taikyti naujas technologijas, gaminti filtrus, eksploatuoti ekologiškas anglimi kūrenamas elektrines ir automobilius. Jei Europos automobilių pramonė negamins mažiausiai teršiančių automobilių pasaulyje, ji nunyks – ateities automobilius gamins kiti. Kinijos ir Indijos gyventojai neturės pasirinkimo – jie privalės vairuoti ekologiškas mašinas, jei nenorės mirti dėl taršos.
Kioto susitarimas dėl klimato kaitos galioja iki 2012 m. Kas bus toliau, kaip turėtų atrodyti idealus tolimesnis susitarimas?
Galbūt jis neturėtų būti vadinamas pokiotiniu susitarimu, šiame pavadinime slypi daug jautrių vietų. Pakankamai aišku, jog pramonė tikisi sužinoti aiškius galutinius reikalavimus tolimesniam etapui: jei planuojate statyti elektrinę, turite planuoti iš anksto.
Politikai privalo nustatyti griežtus, bet įgyvendinamas uždavinius. Esama daug pavyzdžių, kuomet pradžioje dėl naujo teisės akto aplinkosaugos srityje ES tvyrojo beviltiškumo nuotaikos, tačiau vėliau pasirodė, kad viskas išėjo į naudą, o įstatymas net padidino europinių prekių eksportą.
Tarp pavyzdžių – direktyvos dėl automobilių perdirbimo bei elektronikos atliekų. Nebematome miškuose paliktų senų automobilių ir šaldytuvų, o Kinija mūsų įstatymus naudoja kaip pavyzdį. Tai –didelė sėkmė.
Ar galime sakyti, kad verslo interesai ir aplinkosauga ne visuomet kertasi? Ar Europa neturės brangiai sumokėti už ambicingą klimato kaitos stabdymo politiką?
Žinomai, kai kuriose srityse kova su klimato kaita kainuos. Tačiau tarkime šildymo srityje laimės visi. Juk namų ūkiai išmeta trečdalį viso anglies dvideginio.
Norint sustabdyti ar apriboti klimato atšilimą, neturėtume ieškoti kelių stiprių pečių, kurie temptų visą naštą. Ieškokime tūkstančių: pasidalinus našta, jis bus lengvesnė.
Žiūrėkime ne į vieną didelį kaminą, bet į kiekvieną namuką. Namie, savo nedideliame ūkyje, pasitaręs su ekspertais sugebėjau sumažinti metines CO2 emisijas 72 tonomis. Tą gali padaryti kiekvienas namų ūkis. Teigiamas dalykas yra tai, kad investuotos lėšos niekur nedings – „neišlėks į orą“ kaip šildymui išleisti pinigai.
Turime suvokti tai kaip galimybę. Mano regione gaminama labai plona, beveik nepastebima 0,3 milimetrų storio plėvelė. Prilipinus ją prie stiklo, su saulės spinduliais į kambarį nebepatenka karštis. Pietų šalyse tai leis atsisakyti oro kondicionierių. Nepakanka kartoti žmonėms, kad jie išjungtų kondicionierius – reikia įrodyti, kodėl jie nereikalingi.
Nauja pramoninė revoliucija – jau ne už kalnų. Galbūt kiekviena šeima jau nutrukus turės nedidelę vėjo turbiną? Turėtumėme remti būtent tokius žingsnius. Turime tiek daug galimybių – tereikia jomis pasinaudoti. Pasinaudoti tam, kad naujoji karta nesakytų, jog mes visiškai prašovėme pro šalį.
20070611STO07715 Interviu su Klimato kaitos komiteto pirmininku G. Sacconi EP rezoliucija dėl laikinojo komiteto įkūrimo [EN] EP rezoliucija dėl klimato kaitos Klimato kaitos komiteto puslapis Kioto protokolas
LT
1
PHOTO
20070614PHT07810.jpg
LT
5
LINK
/activities/expert/committees/presentation.do?committee=2489&rewritten&language=LT
LT
6
LINK
http://unfccc.int/
-//EP//TEXT IM-PRESS 20070521STO06817 0 NOT XML V0//LT
-//EP//TEXT TA P6-TA-2007-0151 0 NOT XML V0//LT
-//EP//TEXT TA P6-TA-2007-0038 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
