P6_TA(2006)0409
Europolo darbuotojams mokami baziniai atlyginimai ir išmokos *
A6-0278/2006
Europos Parlamento teisėkūros rezoliucija dėl Austrijos Respublikos iniciatyvos dėl Tarybos sprendimo, patikslinančio Europolo darbuotojams mokamus bazinius atlyginimus ir išmokas (5417/2006 – C6-0072/2006 – 2006/0803(CNS) )
(Konsultavimosi procedūra)
Europos Parlamentas
, –
atsižvelgdamas į Austrijos Respublikos iniciatyvą (5417/2006) Dar neskelbta OL.
,
–
atsižvelgdamas į 1998 m. gruodžio 3 d. Tarybos akto, nustatančio Europolo darbuotojų tarnybos nuostatus (toliau – Tarnybos nuostatai), 44 straipsnį,
–
atsižvelgdamas į ES sutarties 39 straipsnio 1 dalį, pagal kurią Taryba kreipėsi į Parlamentą dėl konsultacijos ( C6-0072/2006 ),
–
atsižvelgdamas į Komisijos komunikatą Europos Parlamentui ir Tarybai "Demokratinė Europolo kontrolė" ( COM(2002)0095 ),
–
atsižvelgdamas į savo 2002 m. gegužės 30 d. rekomendaciją Tarybai dėl Europolo vystymosi ateityje ir savaiminio jo įsiliejimo į institucinę Europos Sąjungos sistemą OL C 187 E, 2003 8 7, p. 144.
,
–
atsižvelgdamas į savo 2003 m. balandžio 10 d. rekomendaciją Tarybai dėl Europolo vystymosi ateityje OL C 64 E, 2004 3 12, p. 588.
,
–
atsižvelgdamas į savo 2005 m. liepos 7 d. poziciją dėl Liuksemburgo Didžiosios Hercogystės iniciatyvos siekiant priimti Tarybos sprendimą, patikslinantį Europolo darbuotojams mokamus bazinius atlyginimus ir išmokas OL C 157 E, 2006 7 6, p. 450.
,
–
atsižvelgdamas į savo Darbo tvarkos taisyklių 93 ir 51 straipsnį,
–
atsižvelgdamas į Piliečių laisvių, teisingumo ir vidaus reikalų komiteto pranešimą ( A6-0278/2006 )
A.
kadangi į Parlamentą nebuvo kreiptasi dėl konsultacijos ar jam nebuvo pranešta apie jokias veikimo ar organizacines priemones, susijusias su Europolu, ar apie Europolo dabartinę veiklą ir būsimas programas reaguojant į ES ir valstybių narių poreikius; kadangi dėl tokio informacijos trūkumo Parlamentui neįmanoma įvertinti pasiūlyto sprendimo aktualumo ir adekvatumo; kadangi siekiant padidinti skaidrumą ir priežiūrą Europolą būtina skubiai pertvarkyti į ES agentūrą, o blokuodama progresą šioje srityje Taryba netinkamai atlieka savo pareigas,
1.
atmeta Austrijos Respublikos iniciatyvą;
2.
ragina Austrijos Respubliką atšaukti savo iniciatyvą;
3.
paveda Pirmininkui perduoti Parlamento poziciją Tarybai, Komisijai bei Austrijos Respublikos vyriausybei.
