Klausimas, į kurį atsakoma žodžiu, Nr. O-0203/2010
Komisijai
Darbo tvarkos taisyklių 115 straipsnis
Louis Michel
,
Charles Goerens
,
Antonyia Parvanova
,
Frédérique Ries
,
Olle Schmidt
ALDE frakcijos vardu
Maria Da Graça Carvalho
,
Nessa Childers
,
Marc Tarabella
,
Bart Staes
,
Marina Yannakoudakis
Tema: Vakcinos nuo tuberkuliozės iniciatyva. Praktinis 2020 m. Europos strategijos įgyvendinimas norint iki 2015 m. pasiekti Tūkstantmečio vystymosi tikslus
ES ir jos valstybės narės, vadovaudamosi Penktąja, Šeštąja ir Septintąja pamatinėmis programomis, itin daug investavo į mokslinius tyrimus ir naujoves, skirtus vakcinoms nuo tuberkuliozės kurti.
Vakcinos nuo tuberkuliozės iniciatyva yra partnerystė, subūrusi daugiau negu 40 Europos mokslinių tyrimų centrų. Įgyvendinus pagal šią iniciatyvą numatytą darbą, būtų galima skubiai užtikrinti reikmes, su kuriomis susiduriama visame pasaulyje.
Išties, iki laiko, kai turės būti pasiekti Tūkstantmečio vystymosi tikslai, liko penkeri metai, o tuberkuliozės paplitimas pasaulyje toliau kelia susirūpinimą. Tik įgyvendinus vakcinacijos programą ir surengus didelio masto vakcinacijos kampaniją bus galima užtikrinti teigiamą poveikį.
Šiuo tikslu svarbu užtikrinti didesnį tarptautinį finansavimą, kuris būtų grindžiamas esamais metodais. Kadangi viešojo finansavimo nebepakanka reikmėms, su kuriomis susiduriama besivystančiose šalyse, patenkinti ir šiose šalyse kylančioms problemoms spręsti, būtina kuo greičiau pradėti ieškoti alternatyvių ir naujoviškų finansavimo priemonių.
Ar būtų įmanoma užtikrinti, kad naudojant esamą Vakcinos nuo tuberkuliozės iniciatyvos modelį (kuris parengtas Komisijos prašymu) mūsų mokslinių tyrimų ir veiklos darbo rezultatais galėtų pasinaudoti viso pasaulio ligoniai, sergantys tuberkulioze, o šis projektas sudarytų dalį praktinio 2020 m. ES strategijos įgyvendinimo? Savo ruožtu, taip būtų sustiprinta ES vaidmuo ir lyderės pozicijos šiose šalyse.
