KLAUSIMAS ŽODŽIU H-0750/07
Vyriausybės valandai 2007 Spalio mėnesio sesijoje
pagal 109 Darbo tvarkos taisyklių straipsnį
pateikė
Justas Vincas Paleckis
Komisijai
Tema: Dėl trečiojo energetikos paketo
2007 m. rugsėjo 19 d. Europos Komisija paskelbė trečiąjį energetikos paketą, kuriame siūloma liberalizuoti ES energijos rinką bei atskirti energijos gamybą, perdavimą ir pardavimą.
Lietuva pagal stojimo į ES sutartį yra įsipareigojusi iki 2009 m. uždaryti Ignalinos atominę elektrinę. Norėdama išvengti elektros energijos stygiaus Lietuva kartu su kaimyninėmis valstybėmis planuoja iki 2015 m. pastatyti naują atominę jėgainę. Numatyta, kad statybose kartu su valstybinėmis įmonėmis dalyvaus privataus kapitalo bendrovė, kuri valdo ir elektros perdavimo tinklus. Vienose rankose gali atsidurti ir elektros energijos gamyba, ir perdavimas, ir pardavimas.
Ar, Komisijos nuomone, tai nepažeistų ES konkurencijos teisės bei naujojo energetikos paketo reikalavimų?
