Klausimas, į kurį atsakoma žodžiu, Nr. O-000057/2012
Komisijai
Darbo tvarkos taisyklių 115 straipsnis
George Lyon
,
Nathalie Griesbeck
ALDE frakcijos vardu Tema: Šmalenbergo viruso protrūkis
Nuo 2011 m. rudens Šmalenbergo viruso protrūkis išplito Europoje. Pranešta apie susirgimo atvejus Vokietijoje, Nyderlanduose, Belgijoje, Prancūzijoje, Italijoje, Liuksemburge ir Jungtinėje Karalystėje. Virusas sukelia įvairius avių, ožkų ir galvijų išsigimimus ir yra priešlaikinio gimdymo priežastis.
Kadangi panašu, kad šią ligą platina mašalai, tikėtina, kad ji plis ir toliau, nes pavasarį temperatūra ima kilti ir prasideda ėriavimosi bei veršiavimosi sezonai.
Ar Komisija galėtų nurodyti, kokių priemonių imasi siekdama suvaldyti šį protrūkį ir kokie jos planai, jei kiltų visuomenės sveikatos problemų?
Ar gali Komisija paaiškinti, kokių veiksmų jau ėmėsi, kad užtikrintų geresnį duomenų rinkimo koordinavimą valstybėse narėse, kaip rekomendavo Europos maisto saugos tarnyba savo parengiamojoje techninėje ataskaitoje, paskelbtoje 2012 m. pradžioje?
