Aiškesnis apsaugos nuo saulės gaminių ženklinimas
Institucijos
2009-07-28 - 09:02
Kūdikius ir vaikus reikia ypač saugoti nuo tiesioginių saulės spindulių ©BELGA_ILLUSTRA_S. Olsson Nuo šios vasaros kremų, losjonų ir aliejų nuo saulės gamintojų ES prašo laikytis naujos šių produktų ženklinimo tvarkos. Tikimasi, kad tai padės sumažinti saulės nudegimo ir odos vėžio atvejų skaičių. Bet kuriuo atveju, būtina prisiminti, kad šie gaminiai tėra tik viena iš daugelio būtinų apsaugos nuo ultravioletinių spindulių priemonių.
Europoje kasmet diagnozuojami 3,2 mln. vėžio atvejų. Odos vėžį daugeliui, visų pirmą šviesią odą turinčių, žmonių gali sukelti ultravioletinė (UV) spinduliuotė, ypač pavojingiausi žemę pasiekiantys ilgieji UVB ir trumpieji UVA spinduliai. UVB spinduliuotė yra nudegimo, o UVA spinduliuotė – ankstyvo odos senėjimo priežastis, galinti susilpninti žmogaus imuninę sistemą.
Paprastesnis ženklinimas
ES patvirtino naujas nuo saulės saugančių gaminių ženklinimo rekomendacijas. Greta įprasto apsaugos nuo saulės veiksnio (SPF), kuris parodo apsaugos filtro stiprumą, nuo šiol turėtų būti rašomos ir standartinės kiekvienam suprantamos formuluotės „minimali apsauga“ (6, 10 SPF) „vidutinė apsauga“ (15, 20, 25 SPF), „didelė apsauga“ (30, 50 SPF) ir „labai didelė apsauga“ (50+ SPF).
Kadangi nuo saulės poveikio apsaugo tik kombinuotos nuo UVB ir nuo UVA spindulių saugančios priemonės, gamintojų prašoma žymėti minimalų apsaugos nuo UVA spinduliuotės SPF laipsnį, gaminį pažymint UVA logotipu. Gaminiai, saugantys tik nuo UVB spinduliuotės sukeliamo nudegimo, gali sukelti apgaulingą saugumo pojūtį.
Apsaugos nuo saulės produktų gamintojai nebeturės teisės teigti, jog jų gaminys „visiškai nepraleidžia saulės spindulių“ arba „užtikrina 100 % apsaugą“, kadangi tokios apsaugos priemonės neegzistuoja.
Geriausia papildoma apsauga – saikas
Lygų ir sveiką įdegį įmanoma pasiekti tik palaipsniui, saugantis nuo žalingo saulės poveikio – nuo ultravioletinių spindulių nesame visiškai apsaugoti net debesuotą dieną ar būdami vandenyje. Būnant saulėje reikėtų naudoti pakankamą kremo, losjono ar aliejaus nuo saulės kiekį. Išsitepti ar pasipurkšti apsaugos nuo saulės priemonėmis vertėtų bent keliolika minučių iki deginimosi, vėliau procedūrą kartojant kas dvi valandas.
Ant produkto nurodytą apsaugos lygį galima pasiekti tik naudojant 2 mg/cm² priemonės. Tai reiškia, kad suaugusio asmens kūnui apsaugoti nuo saulės reikia net 36 gramų (6 arbatinių šaukštelių) kremo. Apsauga nesumažės, jei išsimaudžius ar nusišluosčius pakartotinai užsitepsite tokį patį kiekį.
Kosmetinės apsaugos nuo priemonės – tik vienas iš daugelio būdų apsisaugoti nuo saulės poveikio. Būtina stengtis vilkėti nuo saulės saugančius drabužius, dėvėti galvos apdangalą ir saulės akinius, o didžiausio saulės aktyvumo valandomis, 11-15 val., vertėtų vengti saulės spindulių. Nepamirškite nuo tiesioginių saulės spindulių akyliau saugoti kūdikius ir vaikus.
Tinkama apsauga nuo saulės
Naudokite tik priemones su apskritimu apibrėžtu užrašu „UVA“
Venkite ilgo buvimo saulėje didžiausio jos aktyvumo valandomis
Vilkėkite nuo saulės gerai saugančius drabužius
Naudokite pakankamą apsaugos nuo saulės priemonės kiekį
Pakartotinai tepkitės prabėgus porai valandų ar po maudynių
20090708STO57789 Šią vasarą mėgaukitės saule saikingai Apsauga nuo saulės: ką turėtų žinoti vartotojai?
LT
1
PHOTO
20090709PHT57866.jpg
LT
2
LINK
http://europa.eu/rapid/pressReleasesAction.do?reference=IP/09/1057&format=HTML&aged=0&language=LT&guiLanguage=en
LT
3
LINK
http://ec.europa.eu/consumers/citizen/my_holidays/sunscreens_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
