P7_TA-PROV(2011)0353
Europos Sąjungos ir Norvegijos Karalystės susitarimas dėl papildomų prekybos žemės ūkio produktais lengvatų ***
A7-0276/2011
2011 m. rugsėjo 13 d. Europos Parlamento teisėkūros rezoliucija dėl Tarybos sprendimo dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų, pasiekto pagal Europos ekonominės erdvės susitarimo 19 straipsnį, sudarymo projekto (14206/2010 – C7-0101/2011 – 2010/0243(NLE))
(Pritarimo procedūra)
Europos Parlamentas
, –
atsižvelgdamas į Tarybos sprendimo projektą (14206/2010),
–
atsižvelgdamas į Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų, pasiektą pagal Europos ekonominės erdvės susitarimo 19 straipsnį, projektą (14372/2010),
–
atsižvelgdamas į Tarybos prašymą dėl pritarimo, pateiktą pagal Sutarties dėl Europos Sąjungos veikimo 207 straipsnio 4 dalies pirmą pastraipą ir 218 straipsnio 6 dalies antros pastraipos a punkto v papunktį ( C7–0101/2011 ),
–
atsižvelgdamas į Darbo tvarkos taisyklių 81 straipsnį ir 90 straipsnio 8 dalį,
–
atsižvelgdamas į Tarptautinės prekybos komiteto rekomendaciją ir Žemės ūkio ir kaimo plėtros komiteto nuomonę ( A7–0276/2011 ),
1.
pritaria susitarimo sudarymui;
2.
paveda Pirmininkui perduoti Parlamento poziciją Tarybai, Komisijai ir valstybių narių bei Norvegijos Karalystės parlamentams ir vyriausybėms.
