Centro dešinieji – ES rinkimų nugalėtojai
2009 m. rinkimai
Institucijos
2009-06-08 - 17:52
BBC žurnalistas Jonathan Charles komentuoja rinkimų rezultatus, 2009 m. birželio 8 d. Birželio 4–7 d. visoje ES vykusiuose rinkimuose europiečiai sprendė, kas jiems atstovaus Europos Parlamente 2009–2014 m. Didžiausios europiečių paramos susilaikė Europos liaudies partijai priklausančios centro dešiniųjų politinės jėgos. Dalies elektorato paramos netekę socialdemokratai išliks antrąja politine jėga, liberalai greičiausiai išlaikys, o žalieji sustiprins savo pozicijas.
Kadangi Europos Parlamento narių skaičius sumažės nuo 785 iki 736, tiksliausiai pakitusį politinį ES žemėlapį nusako procentinė gautų mandatų išraiška.
Skelbiamuose duomenyse išrinkti kandidatai priskiriami EP frakcijoms, kurioms jų partijos priklausė ankstesnės kadencijos metu, nebent atitinkama partija oficialiai pranešė apie ketinimą keisti frakciją.
Pristatome pirminius TNS pateiktus rezultatus. Galutinis europarlamentarų pasiskirstymas pagal frakcijas paaiškės tik liepos 14 d., EP susirinkus į pirmąjį plenarinį posėdį.
Naujausi duomenys
Europos liaudies partija (EPP) išliks didžiausia Europos Parlamento frakcija. Europos liaudies partijos ir Europos demokratų frakcija (EPP–ED) turėjo 288 mandatus (36,7%). Atmetus britų konservatorių, šįkart neketinančių jungtis prie EPP, turėtus mandatus, ši frakcija turėjo 261 vietas (33,3% mandatų), o šįkart gaus apie 265 vietas (36%).
Priešingai nei konservatoriai ir krikdemai, socialdemokratai praras dalį EP turėtų pozicijų. Socialistų frakcijai (PES) atstovaus apie 162 europarlamentarus (22% visų EP narių). Praėjusioje kadencijoje ji turėjo 217 narių (27,6%).
Liberalų ir demokratų aljanso (ALDE) atstovų skaičius mažės nuo 100 iki 80: atsižvelgus į EP narių skaičiaus mažėjimą tai reiškia, kad trečia pagal dydį frakcija vietoje 12,7% turės 10,9% mandatų.
Didesnės nei įprasta europiečių paramos šįkart sulaukė žaliųjų partijos. Žaliųjų frakcija/Europos laisvasis aljansas turėjo 43 europarlamentarus (5,5%), o dabar jai priklausys maždaug 51 atstovas (6,9%).
Toliau rikiuojasi Sąjunga už tautų Europą (UEN), nuo 44 narių (5,6%) sumažėsianti iki 35 (4,8%). Europos vieningieji kairieji /Šiaurės žalieji kairieji (GUE/NGL) vietoje 41 mandato (5,2%) turės 33 (4,5%).
Nepriklausomybės /demokratijos frakcijai vietoje 22 atstovų (2,8%) atstovautų 19 europarlamentarų (2,6%). Remiantis dabartiniais duomenis, šiai politinei jėgai gali nepakakti mandatų frakcijai suformuoti: tam šios kadencijos metu reikia turėti bent 25 narius iš 7 skirtingų ES valstybių).
Maždaug 91 naujai išrinktas europarlamentaras (t.y. 12,4% visų EP narių) nepriklauso nei vienai iš ankstesnės kadencijos frakcijų. Dalis jų gali jungtis prie egzistuojančių politinių jėgų, kurti naujas ar likti nepriklausomais nariais . 2004–2009 m. dirbusiame Parlamente buvo 30 (3,8%) jokiai frakcijai nepriklausančių europarlamentarų.
Nustatyti į Europos Parlamentą išrinktų vyrų ir moterų skaičiaus neįmanoma iki nebus galutinai suskaičiuoti pirmumo balsai.
Lietuvos rinkėjų balsai
Preliminariais Lietuvos Vyriausiosios rinkimų komisijos (VRK) duomenimis, iš 12 Lietuvai skirtų mandatų 4 atiteks Tėvynės sąjungai-Lietuvos krikščionims demokratams (TS-LKD), po 2 gaus Lietuvos socialdemokratų partija ir „Tvarka ir teisingumas“. Po 1 mandatą pasidalins Darbo partija, Lietuvos lenkų rinkimų akcija ir Liberalų sąjūdis. Likusios partijos neperžengė 5 proc. barjero.
Birželio 8 d. duomenimis, EPP frakciją gali papildyti 4 Lietuvos europarlamentarai, PES – 3, o ALDE ir UEN – po 2.
Tolimesni žingsniai
Į biurus Briuselyje naujai išrinkti europarlamentarai pradės rinktis birželio 29 d. Čia pirmąsias dvi savaites vyks frakcijų posėdžiai, o liepos 14 d. Strasbūre bus surengtas pirmasis plenarinis posėdis, kurio metu bus išrinktas naujas Europos Parlamento pirmininkas.
20090608STO56947 Naujausi rinkimų rezultatai Rinkėjų aktyvumas Pasiskirstymas pagal frakcijas Svarbiausi ateities klausimai 7 Europos Parlamento frakcijos
LT
1
PHOTO
20090608PHT56969.jpg
LT
2
LINK
http://www.elections2009-results.eu/lt/index_lt.html
LT
3
LINK
http://www.elections2009-results.eu/lt/turnout_lt.html
LT
4
LINK
http://www.elections2009-results.eu/lt/seats_by_group_lt.html
LT
5
LINK
/news/expert/toutes_les_perspectives/default/default_lt.htm
-//EP//TEXT IM-PRESS 20090520FCS56231 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
