KLAUSIMAS ŽODŽIU SU DEBATAIS O-0054/10
pagal 115 Darbo tvarkos taisyklių straipsnį
pateikė
Pervenche Berès
Užimtumo ir socialinių reikalų komiteto vardu
Komisijai
Tema: Užimtumas ir socialinis lygmuo Europoje 2020 m.
Tikslai: susitarti dėl svarbiausių ES lygmens tikslų yra vienas iš pagrindinių strategijos „Europa 2020 m.“ uždavinių. Turint mintyje tai, kad pavasarį vykusio Europos Vadovų Tarybos susitikimo metu nebuvo susitarta dėl kiekybinių visų Komisijos pasiūlytų tikslų rodiklių, kokių iniciatyvų ėmėsi Komisija, siekdama, kad būtų lengviau susitarta dėl kiekybinių ES tikslų švietimo ir skurdo mažinimo srityse? Kokios iniciatyvos vykdomos siekiant, kad valstybės narės galėtų lengviau perkelti į nacionalinę teisę svarbiausius tikslus, dėl kurių buvo susitarta? Valdymas: ir Komisija, ir Taryba pabrėžė, koks svarbus Europos Parlamento vaidmuo rengiant strategiją „Europa 2020 m.“, ir įsipareigojo užtikrinti, kad Parlamentas būtų labiau įtraukiamas siekiant susitarti dėl naujosios strategijos gairių ir įgyvendinimo. Ar Komisija gali paaiškinti, kada ir kokių, jos nuomone, konkrečių veiksmų galima tikėtis šiuo atžvilgiu?
