KLAUSIMAS ŽODŽIU H-0226/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Laima Liucija Andrikienė
Komisijai
Tema: Pagalbos prekybai programų finansavimas
2005 m. ES įsipareigojo skirti 2 mlrd. EUR įvairioms programoms, susijusioms su pagalba prekybai. Kaip Tarptautinės prekybos komiteto nuomonės dėl Vystymosi komiteto pranešimo „Pažanga įgyvendinant Tūkstantmečio vystymosi tikslus. Laikotarpio vidurio peržiūra besirengiant 2010 m. rugsėjo mėn. JT aukščiausiojo lygio susitikimui“ referentė norėčiau iš Komisijos gauti informacijos apie tai, ar šis tikslas pasiektas, taip pat norėčiau sužinoti, kuriose konkrečiose biudžeto eilutėse nurodytos lėšos naudojamos minėtosioms programoms finansuoti.
Be to, ar Komisija galėtų pateikti informaciją apie bendrą sumą, kuri skirta Tūkstantmečio vystymosi tikslams pasiekti? Kokia yra tikroji lėšų sutelkimo procedūra siekiant padėti tiems, kuriems labiausiai reikia? Ar Komisija galėtų pateikti projektų, kurie buvo įgyvendinti siekiant padidinti besivystančių šalių prekybos pajėgumus, pavyzdžių?
