Klausimas Nr. H-000252/2011
Komisijai
2011 m. liepos mėn. sesija
Darbo tvarkos taisyklių 116 straipsnis
Nadezhda Neynsky
(PPE) Tema: Belenės atominės elektrinės finansavimas naudojant valstybės pagalbą
Pagal ES aiškinamąją branduolinę programą atominių elektrinių statybos projektų ES negalima finansuoti naudojant valstybės pagalbą ir turi būti randami kiti finansavimo būdai, pvz., finansavimas iš privačių operatorių lėšų arba iš kapitalo rinkų. Planuojamos Bulgarijos valstybės garantijos Belenės projektui priskiriamos valstybės pagalbos kategorijai.
Taigi ar Komisija pritartų Belenės projekto finansavimui, kuris vienaip ar kitaip priklauso nuo valstybės garantijų?
Ar Bulgarijos vyriausybė pagal skubią procedūrą konsultavosi su Komisijos Konkurencijos GD dėl to, ar toks finansavimas galėtų būti patvirtintas, ir, jei taip, tai kokią stadiją pasiekė šios konsultacijos?
Ar Belenės elektrinės statybai 2008 m. jau skirti 300 milijonų Bulgarijos levų yra valstybės pagalba? Ar šiuo klausimu yra pradėta procedūra ir, jei taip, kada bus paskelbtas atitinkamas sprendimas?
