8.12.2010 B7-0695/2010 PASIŪLYMAS DĖL REZOLIUCIJOS pateiktas siekiant užbaigti diskusijas dėl Tarybos ir Komisijos pareiškimų
pagal Darbo tvarkos taisyklių 110 straipsnio 2 dalį
dėl Afrikos ir ES strateginės partnerystės ateities po trečiojo Afrikos ir ES aukščiausiojo lygio susitikimo
Miguel Angel Martínez Martínez
,
Norbert Neuser
,
Enrique Guerrero Salom
,
Michael Cashman
,
Zita Gurmai
S&D frakcijos vardu
PE450.525v01-00 B7‑0695/2010 Europos Parlamento rezoliucija dėl Afrikos ir ES strateginės partnerystės ateities po trečiojo Afrikos ir ES aukščiausiojo lygio susitikimo
Europos Parlamentas ,
– atsižvelgdamas į valstybių ir vyriausybių vadovų 2010 m. lapkričio 30 d. pareiškimą Tripolyje,
– atsižvelgdamas į 2010 m. lapkričio 27 d. deklaraciją prieš aukščiausio lygio Visos Afrikos Parlamento ir Europos Parlamento susitikimą,
– atsižvelgdamas į Sutarties dėl Europos Sąjungos veikimo 208–211 straipsnius,
– atsižvelgdamas į Darbo tvarkos taisyklių 110 straipsnio 2 dalį,
A. kadangi partnerystė tarp Afrikos ir Europos Sąjungos yra grindžiama abipusio intereso išryškinti bendrą potencialą,
B. kadangi Europos Sąjunga teikia daugiau nei pusę vystymosi pagalbos ir lieka didžiausia Afrikos prekybos partnerė,
C. kadangi Afrika įvairina savo partnerystę, ypač su didelėmis Azijos ir Lotynų Amerikos šalimis,
1. džiaugiasi, kad priimtas „Strateginis veiksmų planas“ 2010–2013 m. ir su juo susijusios partnerystės programos, ir tikisi, kad jis suteiks pridėtinės vertės Kotonu susitarimui ir Viduržemio jūros šalių sąjungai ir kad jis yra konkreti tvirtos valios užtikrinti glaudžius ryšius tarp žemynų išraiška;
2. tikisi, kad buvo pasimokyta iš sunkumų, kurie iškilo, kai buvo taikomas pirmasis „Veiksmų planas“ 2008–2010 m.;
3. tikisi, kad principiniai ketinimai išdėstyti baigiamojoje valstybių ir vyriausybių vadovų deklaracijoje bus įgyvendinti;
4. atkreipia dėmesį, kad Europos Sąjungos valstybės atnaujino įsipareigojimą iki 2015 m. 0,7 % savo BNP skirti pagalbai;
5. visų pirma užtikrinti, kad TVT pasiekimas būtų visų partnerystės veiklų rezultatų pagrindas;
6. atkreipia dėmesį į likusius nesutarimus dėl ekonominės partnerystės susitarimų, kuriuos pasiūlė Europos Komisija, nors tai netrukdys ekonominės partnerystės tarp Afrikos ir Europos Sąjungos plėtrai;
7. kviečia visas Afrikos ir Europos Sąjungos įmones pasinaudoti galimybėmis, kurias sukūrė strateginio veiksmų plano partnerystės programos;
8. atkreipia dėmesį, kad valstybių ir vyriausybių vadovų deklaracijoje skelbiama: „vieningi [...] dėl žmogaus teisių apsaugos abiejuose žemynuose“; primygtinai reikalauja, kad šios teisės būtų grindžiamos visuotinumo principu, kurį visų pirma turi atitikti veiksmai, numatyti programoje „Demokratino valdymo ir žmogaus teisių partnerystė";
9. primygtinai reikalauja, kad visi veiksmai, kurių imamasi pagal įvairias partnerystes programas, būtų be bet kokios diskriminacijos dėl lyties, rasės ar etninės kilmės, religijos ar tikėjimo, negalios, amžiaus, seksualinės orientacijos ir nediskriminuotų žmonių, gyvenančių su ŽIV / AIDS;
10. ragina tiek Visos Afrikos Parlamentą, tiek visas Afrikos Sąjungos valstybes nares ratifikuoti Afrikos Sąjungos demokratijos, rinkimų ir valdymo chartiją;
11. pastebi, kad nebuvo atstovaujamas Sudanas, kurio valdžios institucijos nelaiko savęs įpareigotos laikytis Tripolio valstybių ir vyriausybių vadovų deklaracijos, ir pageidauja, kad vadovaujantis minėta deklaracija, būtų vykdomos visos 2005 m. taikos susitarimo dalys, įskaitant 2011 m. sausio mėn. suplanuotą referendumą, kuris turėtų suteikti galimybę pietų Sudano gyventojams taikiai pasirinkti savo likimą;
12. apgailestauja, kad nepavyko priimti bendros pozicijos dėl klimato kaitos, kadangi Afrikos atstovų nuomone ankstesnių aukščiausio lygio susitikimų metu duoti pažadai nebuvo ištesėti;
13. nori, kad ateityje būtų priimtos bendros pozicijos dėl didžiųjų pasaulinių problemų, ypač įvairiuose JT organuose ir pasaulio finansinėse organizacijose;
14. apgailestauja, kad kai kurie valstybių ir vyriausybių vadovai iš svarbiausių Europos Sąjungos valstybių narių negalėjo dalyvauti ES ir Afrikos aukščiausiojo lygio susitikime;
15. apgailestauja, kad prie bendros Afrikos ir Europos Sąjungos strategijos nėra numatytas ir finansavimo planas ir dar kartą prašo įtraukti EPF į biudžetą, kad būtų užtikrinta įvairių Europos finansinių priemonių, naudojamų įvairių partnerystės programų įgyvendinimui, vystymo perspektyvos parlamentinė priežiūra;
16. pageidauja, kad ministerijų padaliniai aktyviau dalyvautų įgyvendinant strategiją;
17. prašo, kad Visos Afrikos Parlamentas ir Europos Parlamentas galėtų pasinaudoti savo priežiūros funkcija prižiūrint strateginio veiksmų plano įgyvendinimą;
18. tikisi, kad visų Afrikos ir Europos Sąjungos valstybių nacionaliniai parlamentai išnagrinės ir aptars strateginį planą;
19. paveda Pirmininkui perduoti šią rezoliuciją Sąjungos vyriausiajai įgaliotinei bendrai užsienio ir saugumo politikai, Afrikos Sąjungos institucijoms, Afrikos Sąjungos ir Europos Sąjungos valstybių narių vyriausybėms ir parlamentams.
