Kas jie, Europos Parlamento frakcijų lyderiai?
Institucijos
2009-07-17 - 13:21
Susipažinkite su EP frakcijų lyderiais: Joseph Daul (EPP), Martin Schulz (S&D), Guy Verhofstadt (ALDE), Rebecca Harms ir Daniel Cohn-Bendit (Žalieji/EFA), Michał Kamiński (ECR), Lothar Bisky (GUE/NGL), Francesco Speroni ir Nigel Farage (EFD) Kokie politikai vadovaus naujai išrinkto Europos Parlamento frakcijoms? Supažindiname su per pastarąsias savaites frakcijų vadovais išrinktomis personalijomis, turėsiančiomis didelę įtaką Europos Parlamento veiklai.
Šiuo metu Europos Parlamente dirba septynios politinės frakcijos. Didžiausios jų – Europos liaudies partija (krikščionys demokratai) ir Pažangusis socialistų ir demokratų aljansas.
Frakcijos vaidina svarbų vaidmenį Europos Parlamento gyvenime: jos derina pozicijas prieš balsavimus svarbiausiais klausimais, derasi dėl svarbiausių postų bei teikia paramą ir reikiamas ekspertų žinias savo nariams.
Pirmininkų sueiga, į kurios sudėtį įeina Parlamento frakcijų lyderiai ir EP pirmininkas, sprendžia, kokius klausimus įtraukti į plenarinių posėdžių darbotvarkę.
20090710FCS58034
Europos liaudies partija (krikščionys demokratai) (EPP)
Joseph Daul (EPP) Joseph Daul gimė po II pasaulinio karo pabaigos prabėgus dvejiems metams šešių vaikų susilaukusioje šeimoje. Žemės ūkio studijas baigęs 20-metis jaunuolis perėmė vadovavimą šeimos ūkiui, kurį šiuo metu prižiūri viena iš dviejų Joseph Daul atžalų. Jaunasis prancūzas įsitraukė į ūkininkų sąjungos ir kaimo jaunimo judėjimus, o vėliau Prancūzijos ir Europos ūkininkų asociaciją. Būdamas galvijų augintoju vadovavo Prancūzijos jautienos gamintojų asociacijai. 1999 m. pirmąkart į EP išrinktas J. Daul 2002 m. tapo Žemės ūkio komiteto pirmininku. 2007 m. Europos liaudies partijos ir Europos demokratų frakcijos pirmininku išrinktas politikas 2009 m. perrinktas EPP frakcijos, iš kurios pasitraukė birtų konservatoriai, vadovu. Joseph Daul laisvai kalba prancūziškai, vokiškai ir gimtąja elzasiečių kalba. Rinkimų rezultatai Europos Parlamento frakcijos 2004-2009 m. kadencijos frakcijos ir jų pirmininkai Derybinė įtaka ir politinė galia: jungimasis į frakcijas ir postų dalybos
Socialistų ir demokratų pažangusis aljansas (PASD)
Martin Schulz (S&D) Martin Schulz (53 m.) gimė 1955 m. Vokietijos Hehlrath miestelyje šalia Belgijos ir Olandijos sienos. 18-kos į socialdemokratų partiją įstojęs jaunuolis po metų pradėjo dirbti knygų pardavėju, o 1982 m. atidarė savo knygyną.
Devintame ir dešimtame dešimtmetyje Martin Schulz įsitraukė į vietinę ir regioninę politiką. 1994 m. į Europos Parlamentą išrinktas politikas dirbo Žmogaus teisių ir Piliečių laisvių komitetuose, vėliau užėmė vadovaujančius Socialistų frakcijoje.
2003 m. liepą Silvio Berlusconi Europos Parlamentui pristatant Italijos pirmininkavimo programą apie kaltinimus korupcija užsiminęs M. Schulz sulaukė Italijos premjero siūlymo nusifilmuoti filme, kuriame jis galėtų atlikti prižiūrėtoju tapusio koncentracijos stovyklos kalinio rolę.
2004 m. Socialistų frakcijos pirmininku išrinktas politikas po 2009 m. rinkimų tapo Socialistų ir demokratų pažangiojo aljanso vadovu.
Liberalų ir demokratų aljansas už Europą (ALDE)
Guy Verhofstadt (ALDE) Belgijos politikas Guy Verhofstadt gimė 1953 m. Flandrijos regiono Dendermondės miestelyje. Teisės mokslus Gente krimtęs jaunuolis dalyvavo Flamandų liberalių studentų sąjungos veikloje.
29-erių sulaukęs G. Verhofstadt tapo Laisvės ir pažangos partijos pirmininku, 1985 m. buvo išrinktas į Belgijos Atstovų rūmus ir užėmė ministro pirmininko pavaduotojo ir biudžeto ministro pareigas.
Dėl ekonominio liberalizmo laikymosi jaunasis politikas buvo pramintas „Vaikiu“ ir „Tečer kūdikio veidu“. Vis dėlto, priešingai nei geležinė Britanijos ledi, šis Belgijos politikas yra euroentuziastas ir federalinės Europos šalininkas.
1999 m. liepą G. Verhofstadt tapo Belgijos premjeru, 2007 m. buvo išrinktas senatoriumi, o 2009-aisiais pirmąkart užima europarlamentaro pareigas.
Žaliųjų frakcija/ Europos laisvasis aljansas (Žalieji/EFA)
Daniel Cohn-Bendit ir Rebecca Harms (Žalieji/EFA) Ši frakcija turi du pirmininkus. Rebecca Harms (53 m.) Vokietijos žaliuosius vedė į 2004 m. ir 2009 m. Europos rinkimus. Anksčiau europarlamentarų padėjėja dribusi kraštovaizdžio planavimo specialybę įgijusi moteris tėvynėje pagarsėjo kova prieš atominę energetiką ir pilietiniu nepaklusnumu prieš gimtajame Žemosios Saksonijos regione planuotą įrengti branduolinių atliekų saugyklą. Dirbdama Europos Parlamente politikė didžiausią dėmesį taip pat skyrė energetikos politikai.
Prancūzijoje vokiečio ir prancūzės šeimoje gimusį Danielį Cohn-Benditą (64 m.) abiejose šalyse išgarsino 1968 m. studentų protestai. Prancūzijos pilietybės neturėjęs jaunuolis 1968 m. rudenį buvo priverstas palikti šią šalį.
Žymia politinės kairės asmenybe Vakarų Vokietijoje tapęs politikas susidraugavo su vėliau užsienio reikalų ministru tapsiančiu Joschka Fischeriu. Į Žaliųjų partiją 1984 m. įstojusį Danielį Cohn-Benditą į Europos Parlamentą nuo 1994-ųjų išrenka tai Prancūzijos, tai Vokietijos piliečiai.
Europos konservatoriai ir reformistai (ECR)
Michał Kamiński (ECR) 1972 m. kovą Varšuvoje gimęs Michał Kamiński į politiką įsitraukė sulaukęs penkiolikos, kuomet prisijungė prie katalikiško opocizijos judėjimo
Į Europos Parlamentą 2004-aisiais pirmąkart išrinktas Lenkijos „Teisės ir teisingumo“ partijos narys dirbo Vidaus rinkos komitete ir buvo Sąjungos už tautų Europą frakcijos pirmininko pavaduotojas.
2007 m. liepą europarlamentaro mandato atsisakęs buvęs žurnalistas grįžo į Lenkijos prezidento kanceliariją, kur užėmė valstybės sekretoriaus pareigas ir dirbo Lecho Kačynskio (Lech Kaczynski) atstovu spaudai.
Po 2009 m. rinkimų į Europos Parlamentą sugrįžęs politikas tapo vienu iš naujos Europos konservatorių ir reformistų frakcijos kūrėjų. Dviejų mergaičių tėvą vienas iš frakcijos kolegų pavadino „euroskeptiku, laisvosios rinkos ir transatlantinių santykių šalininku“, besižavinčiu popiežiumi Jonu Pauliumi II, Margarita Tečer ir Ronaldu Reiganu.
Europos vieningųjų kairiųjų jungtinė frakcija/Šiaurės šalių žalieji kairieji (GUE/NGL)
Lothar Bisky (GUE/NGL) 1941 m. Zolbriuke (dabar Korzybie, Lenkija) gimęs Lothar Bisky užaugo Vakarų Vokietijoje, tačiau sulaukęs aštuoniolikos išvyko į Rytų Vokietiją, kur įstojo į valdančiąją Vieningają socialistų partiją (SED).
Universitetą baigęs Lothar Bisky dirbo akademinį darbą kino, žiniasklaidos ir komunikacijų srityje. Po Berlyno sienos griūties jis buvo išrinktas į Rytų Vokietijos parlamentą, o 1993 m. tapo SED pakeitusios Demokratinio socializmo partijos (PDS) pirmininku. Po 2007 m. susijungimo ši partija įsiliejo į „Die Linke“ (vok. „Kairė“) gretas.
Nuo 2007 m. Lothar Bisky vadovauja Europos kairiųjų partijai. Trijų sūnų tėvas į Europos Parlamentą pirmąkart išrinktas 2009 m. birželį.
Laisvės ir demokratijos Europa (EFD)
Francesco Speroni ir Nigel Farage (EFD) Laisvės ir demokratijos frakcija turi du pirmininkus. Prieš tapdamas profesionaliu politiku londonietis Nigel Farage (45 m.) buvo brokeris. Nuo ankstyvos jaunystės iki Margaret Thatcher atsistatydinimo jis aktyviai veikė Konservatorių partijos gretose.
1993 m. šis politikas tapo vienu iš Jungtinės Karalystės Nepriklausomybės partijos (UKIP) kūrėjų, o nuo 2006 m. užima jos vadovo pareigas. Ši politinė jėga pasisako už šalies išstojimą iš Europos Sąjungos ir palaiko politiškai neintegruotos Europos idėją.
Nigel Farage į Europos Parlamentą išrinktas 1999, 2004 ir 2009 m. Šis euroskeptiškų pažiūrų europarlamentaras nuo 2006 m. iki 2009 m. pirmininkavo Europos Parlamente veikusiai Nepriklausomybės/ demokratijos frakcijai.
Iš Lombardijos kilęs Enrico Speroni (62 m.) 2009 m. į Europos Parlamentą išrinktas jau ketvirtą kartą. Prieš pastaruosius rinkimus jis užėmė Teisės reikalų komiteto pirmininko postą.
Devintajame dešimtmetyje šis „Šiaurės lygai“ (it. „Lega Nord“) priklausantis politikas dirbo vietiniame, regioniniame ir nacionaliniame parlamentuose, o 1994 m. pirmojoje Silvio Berlusconi vyriausybėje užėmė institucinių reformų ministro postą. Politikas kritikuoja tolimesnės ES plėtros ir Turkijos narystės galimybę. Politikos mokslų ir teisės diplomą turintis europarlamentaras yra mokęsis dirbti ir skrydžių inžinieriaus darbą.
LT
1
PHOTO
20090716PHT58433.jpg
LT
2
PHOTO
20090716PHT58431.jpg
LT
3
LINK
http://www.elections2009-results.eu/lt/index_lt.html
LT
4
LINK
/members/expert/politicalBodies.do?language=LT
LT
7
PHOTO
20090716PHT58429.jpg
LT
8
PHOTO
20090716PHT58427.jpg
LT
9
PHOTO
20090716PHT58425.jpg
LT
10
PHOTO
20090716PHT58423.jpg
LT
11
PHOTO
20090716PHT58421.jpg
LT
12
PHOTO
20090716PHT58419.jpg
-//EP//TEXT IM-PRESS 20090520FCS56231 0 NOT XML V0//LT
-//EP//TEXT IM-PRESS 20090612STO57094 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
