P6_TA(2006)0212
Tam tikrų užkrečiamųjų spongiforminių encefalopatijų prevencijos, kontrolės ir likvidavimo taisyklės ***I
A6-0161/2006
Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles ( KOM(2004)0775 – C6-0223/2004 – 2004/0270B(COD) )
(Bendro sprendimo procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( KOM(2004)0775 ) Dar neskelbta OL.
,
–
atsižvelgdamas į EB sutarties 251 straipsnio 2 dalį ir 152 straipsnio 4 dalį, pagal kuriuos Komisija jam pateikė pasiūlymą ( C6-0223/2004 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Aplinkos, visuomenės sveikatos ir maisto saugos komiteto pranešimą ir Žemės ūkio ir kaimo plėtros komiteto nuomonę ( A6-0161/2006 ),
1.
pritaria Komisijos pasiūlymui su pakeitimais;
2.
ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3.
paveda Pirmininkui perduoti Parlamento poziciją Tarybai ir Komisijai.
P6_TC1-COD(2004)0270B
Europos Parlamento pozicija priimta per pirmąjį svarstymą 2006 m. gegužės 17 d. siekiant priimti Europos Parlamento ir Tarybos reglamentą (EB) Nr. .../2006, iš dalies keičiantį Reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles
(Tekstas svarbus EEE)
EUROPOS PARLAMENTAS IR TARYBA,
atsižvelgdami į Europos bendrijos steigimo sutartį, ypač į jos 152 straipsnio 4 dalies b punktą,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę OL C 234, 2005 9 22, p. 26.
,
pasikonsultavę su Regionų komitetu,
laikydamiesi Sutarties 251 straipsnyje numatytos tvarkos 2006 m. gegužės 17 d. Europos Parlamento pozicija (dar nepaskelbta
Oficialiajame leidinyje
) ir … … … Tarybos sprendimas ... .
,
kadangi: (1)
Reglamentu (EB) Nr. 999/2001 OL L 147, 2001 5 31, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1041/2006 (OL L 187, 2006 7 8, p. 10).
siekiama Bendrijoje sukurti užkrečiamųjų spongiforminių encefalopatijų (USE) teisinę bazę.
2)
2005 m. birželio 8 d. Europos Parlamento ir Tarybos reglamentu (EB) Nr. 932/2005, iš dalies pakeičiančiu Reglamentą (EB) Nr. 999/2001 dėl pereinamojo laikotarpio priemonių pratęsimo OL L 163, 2005 6 23, p. 1.
, pereinamųjų priemonių, numatytų Reglamente (EB) Nr. 999/2001, taikymo laikotarpis buvo pratęstas iki 2007 m. liepos 1 d.
(3)
Tarptautinio epizootijų biuro bendrojoje sesijoje, vykusioje 2003 m. gegužės mėn., buvo priimtas reglamentas, skirtas dabartiniams šalių klasifikacijos pagal jų galvijų spongiforminės encefalopatijos (GSE) riziką kriterijams supaprastinti. Pasiūlymas buvo priimtas 2005 m. gegužės mėn. bendrojoje sesijoje. Reglamento (EB) Nr. 999/2001 straipsniai turi būti pritaikyti taip, kad atspindėtų naują kategorijų sistemą, dėl kurios sutarta tarptautiniu lygiu.
(4)
Dėl naujų pasiekimų mėginių ėmimo ir analizės srityje reikės visokeriopai pakeisti Reglamento (EB) Nr. 999/2001 X priedą. Todėl būtina padaryti šiuo metu Reglamente (EB) Nr. 999/2001 vartojamos sąvokos "greitieji tyrimo metodai" apibrėžimo tam tikrus techninius pakeitimus, kad būtų supaprastintas paskesnis šio priedo struktūros pakeitimas.
(5)
Bendrijos teisės aktų aiškumo dėlei reikėtų paaiškinti, kad pateikiamos sąvokos "mechaniškai atskiriama mėsa" apibrėžimas, numatytas kituose maisto saugą reglamentuojančiuose Bendrijos teisės aktuose, Reglamente (EB) Nr. 999/2001 turėtų būti taikomas atsižvelgiant į USE likvidavimo priemones.
6)
2003 m. kovo 6−7 d. pareiškęs savo nuomonę, Mokslo iniciatyvinis komitetas (SSC) rekomendavo USE stebėsenos programą pradėti vykdyti tarp elninių. Reglamentas (EB) Nr. 999/2001 nustato GSE ir skrepi ligos stebėsenos programą. Todėl tame reglamente numatytą stebėsenos sistemą reikėtų taikyti ir kitų USE tyrimui, sudarius galimybę priimti paskesnes priemones dėl šios sistemos įgyvendinimo paskesniame etape.
(7)
Suderinta veisimo programa, skirta atrinkti USE atsparias avis, kaip pereinamoji priemonė buvo taikoma 2003 m. vasario 13 d. Komisijos sprendimu 2003/100/EB, nustatančiu minimalius atsparumui užkrečiamoms avių spongiforminėms encefalopatijoms didinti skirtų veisimo programų sukūrimo reikalavimus OL L 41, 2003 2 14, p. 41.
. Reglamentą (EB) Nr. 999/2001 reikėtų iš dalies pakeisti, nustatant tos programos nuolatinę teisinę bazę ir galimybę keisti tokias programas taip, kad jose būtų atsižvelgiama į įvertintus mokslo rezultatus ir į visus programų įgyvendinimo padarinius.
(8)
Reglamentu (EB) Nr. 999/2001 draudžiama tam tikrus gyvūnus šerti tam tikrais perdirbtais gyvūniniais baltymais, sudarant galimybę taikyti leidžiančias nukrypti nuostatas. Dėl gyvūnų šėrimo draudimų naujų pokyčių gali prireikti padaryti to reglamento IV priedo pakeitimus. Būtina padaryti atitinkamo straipsnio tam tikrus techninius pakeitimus, kad paskesniame etape būtų palengvintas to priedo struktūros pakeitimas.
9)
2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis sveikatos taisykles gyvūninės kilmės šalutiniams produktams, neskirtiems vartoti žmonėms OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 208/2006 (OL L 36, 2006 2 8, p. 25).
, nustato tam tikrų pavojingų medžiagų ir USE užkrėstų gyvūnų pašalinimo taisykles. Gyvūninės kilmės produktų tranzito per Bendrijos teritoriją taisyklės dabar jau patvirtintos. Bendrijos teisės aktų nuoseklumo dėlei Reglamente (EB) Nr. 999/2001 esančias taisykles dėl tokių medžiagų ir gyvūnų sunaikinimo reikėtų atitinkamai pakeisti nuoroda į Reglamentą (EB) Nr. 1774/2002 ir nuorodą į Reglamente (EB) Nr. 999/2001 esančias tranzito taisykles reikėtų išbraukti.
(10)
Be to, dėl naujų pokyčių, susijusių su tam tikromis pavojingomis medžiagomis, reikėjo Reglamento (EBQ) Nr. 999/2001 V priedą nuodugniai pakeisti. Siekiant paskesniame etape palengvinti to priedo pakeitimą, būtina padaryti atitinkamų straipsnių dabartinių formuluočių tam tikrus techninius pakeitimus.
(11)
Nors apsvaiginimas injekuojant dujų į kaukolės ertmę Bendrijoje uždraustas, dujų galima injekuoti, apsvaiginus. Todėl būtina iš dalies pakeisti to Reglamento (EB) Nr. 999/2001 atitinkamas nuostatas dėl skerdimo būdų, kad būtų uždrausta apsvaiginimo tikslu į kaukolės ertmę injekuoti dujų.
(12)
Komisijos reglamente (EB) Nr. 1915/2003, iš dalies pakeičiančiame Reglamentą (EB) Nr. 999/2001, OL L 283, 2003 10 31, p. 29.
pateikiamos naujos nuostatos dėl avių ir ožkų skrepi ligos likvidavimo. Todėl būtina atitinkamai uždrausti avių ir ožkų judėjimą iš ūkių, kuriuose skrepi liga oficialiai įtariama.
(13)
Vykstant mokslo žinių plėtrai, reikėtų šiuo Reglamentu (EB) Nr. 999/2001 leisti galvijų, avių ir ožkų, jų spermos, embrionų ir kiaušinėlių pateikimo į rinką ir eksporto taisykles taikyti kitoms gyvūnų rūšims.
14)
1998 m. birželio 26 d. Mokslo iniciatyvinio komiteto nuomonėje nurodoma, kad reikėtų atsižvelgti į tam tikrus apribojimus, taikomus dikalcio fosfato gamybai skirtos žaliavos šaltinių paieškai. Dikalcio fosfatą reikėtų atitinkamai išbraukti iš produktų, kurių pateikimas į rinką pagal Reglamentą (EB) Nr. 999/2001 nėra ribojamas, sąrašo. Reikėtų paaiškinti, kodėl pienui ir pieno produktams apribojimai netaikomi.
(15)
Remiantis mokslo žinių plėtra bei rizikos klasifikavimo pokyčiams ir nepaisant galimybės patvirtinti apsaugos priemones, Reglamente (EB) Nr. 999/2001 turėtų būti leidžiama pagal komitologijos procedūrą priimti konkretesnius reikalavimus, taikomus eksportuojamų gyvūninės kilmės produktų, kilusių valstybėse narėse ar trečiosiose šalyse, kuriose USE rizika kontroliuojama ar nenustatyta.
(16)
Reglamentą (EB) Nr. 999/2001 reikėtų atitinkamai pakeisti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 999/2001 iš dalies keičiamas taip:
1)
Įterpiama tokia ši konstatuojamoji dalis:
(8a) Šerti ne atrajotojus tam tikrais gyvūninės kilmės perdirbtais baltymais, pagamintais iš ne atrajotojų, turėtų būti leidžiama atsižvelgiant į draudimą šerti gyvūnus perdirbtais tų pačių rūšių gyvūnais ar jų dalimis, kaip nustatyta 2002 m. spalio 3 d. Europos Parlamento ir Tarybos reglamente (EB) Nr. 1774/2002, nustatančiame sveikatos taisykles gyvūninės kilmės šalutiniams produktams, neskirtiems vartoti žmonėms*, ir į kontrolės aspektus, ypač susijusius su išskyrimu tam tikroms rūšims būdingų baltymų, gautų iš perdirbtų gyvūnų, kaip nurodyta Komunikate apie USE programą, kurią Komisiją patvirtinto 2005 m. liepos 15 d.
______________________________
* OL L 273, 2002 10 10, p. 1. Reglamentas, pakeistas Komisijos reglamentu (EB) Nr. 208/2006 (OL L 36, 2006 2 8, p. 25).
2)
Įterpiamos šios konstatuojamosios dalys:
(11a) Europos Parlamentas 2004 m. spalio 28 d. rezoliucijoje* išreiškė nerimą dėl atrajotojų šėrimo gyvūninės kilmės baltymais, kurie nėra natūrali suaugusio galvijo pašaro dalis. Kilus krizių dėl GSE ir snukio ir nagų ligos vis dažniau manoma, kad geriausias būdas apsaugoti žmonių ir gyvūnų sveikatą – laikyti ir šerti gyvūnus atsižvelgiant į atskirų veislių ypatybes. Pagal prevencijos principą ir laikantis atrajotojų natūralių šėrimo ir gyvenimo sąlygų svarbu ir toliau drausti atrajotojus šerti gyvūninės kilmės baltymais, kurie įprastomis sąlygomis nėra natūralus jų pašaras.
11b) Mechaniškai atskiriama mėsa gaunama mechaninėmis priemonėmis nuėmus mėsą nuo kaulų taip, kad raumens skaidulų struktūra suardoma arba pakeičiama. Mėsoje gali būti kaulų ir antkaulių (kaulo dengiamoji plėvė) dalelių. Todėl mechaniškai atskiriama mėsa neprilygsta įprastai mėsai. Todėl reikėtų persvarstyti jos naudojimą žmonių maistui.
___________________________
* OL C 174 E, 2005 7 14, p. 178.
3)
3 straipsnio 1 dalis iš dalies keičiama taip:
a)
1 punktas keičiamas taip:
l)
greitieji tyrimo metodai: X priede išvardyti atrankos metodai, kurių tyrimo rezultatai gaunami per 24 valandas;
b)
pridedami šie punktai:
n)
mechaniškai atskiriama mėsa arba MAM – produktas, gautas mechaninėmis priemonėmis nuėmus mėsą nuo kaulų, kai suardoma arba pakeičiama raumens skaidulų struktūra.
o)
pasyvi priežiūra: pranešimas apie visus gyvūnus, įtariamus užsikrėtus USE, ir, kur USE tikimybės negalima atmesti atlikus klinikinius tyrimus, laboratorinis šių gyvūnų tyrimas.
p)
aktyvi priežiūra: tyrimas gyvūnų, apie kuriuos nepranešta, kad jie įtariami užsikrėtę USE, pvz., skubiai paskersti gyvūnai, gyvūnai, kurių ante mortem apžiūros metu pastebėta sutrikimų, nugaišę gyvuliai, sveiki paskersti gyvūnai ir dėl USE paskersti gyvūnai, ypač siekiant nustatyti USE raidą ir paplitimą šalyje arba regione.
4)
5 straipsnis iš dalies keičiamas taip:
a)
1 dalis pakeičiama šia dalimi: 1.
Valstybės narės, trečiosios šalies arba regiono (toliau – "šalys ar regionai) GSE padėtis apibrėžiama priskiriant vienai iš trijų kategorijų:
–
nedidelė GSE rizika, kaip apibrėžta II priede,
–
kontroliuojama GSE rizika, kaip apibrėžta II priede,
–
nenustatyta GSE rizika, kaip apibrėžta II priede.
Šalių ir regionų GSE padėtį galima apibrėžti tik vadovaujantis II priedo A skyriuje išvardytais kriterijais. Šie kriterijai apima rizikos analizės rezultatais, kuri grindžiama visais faktoriais, galinčiais, kaip nurodyta II priedo B skyriuje, per tam tikrą laiką daryti įtaką galvijų spongiforminės encefalopatijos pasireiškimui, ir tų faktorių raida, taip pat išsamias aktyvios ir pasyvios priežiūros priemones atsižvelgiant į šalies ar regiono rizikos kategoriją.
Valstybės narės ir trečiosios šalys, norinčios išlikti trečiųjų šalių, turinčių leidimą eksportuoti gyvus gyvulius arba šiame reglamente išvardytus produktus į Bendriją, sąraše, pateikia Komisijai prašymą nustatyti GSE padėtį jose ir atitinkamą informaciją apie II priedo A skyriuje nurodytus kriterijus, II priedo B skyriuje apibrėžtus galimus rizikos faktorius ir jų raidą.";
b)
4 dalis pakeičiama taip: 4.
Valstybės narės ir trečiosios šalys, kurios neįteikė prašymo pagal šio straipsnio 1 dalies trečią pastraipą, jei iš jų teritorijos vežami gyvi gyvūnai ar gyvūninės kilmės produktai, laikosi importo reikalavimų, taikomų nenustatytos GSE rizikos šalims, iki jos įteikia tokį prašymą ir priimamas galutinis sprendimas dėl jų GSE statuso.
5)
6 straipsnis iš dalies keičiamas taip:
a)
1 dalis pakeičiama taip: 1.
Laikydamasi III priedo, kiekviena valstybė narė kasmet vykdo USE stebėsenos programą, pagrįstą aktyvia ir pasyvia priežiūra. Programos metu vykdoma atranka taikant greituosius tyrimo metodus, jei tokia programa nustatyta atitinkamoms gyvulių veislėms.
Atsižvelgiant į 24 straipsnio 2 dalyje nustatytą tvarką, patvirtinami greitieji tyrimo metodai, išvardyti X priede.
b)
įterpiamos šios dalys:
1a. 1 dalyje nurodyta metinė stebėsenos programa apima bent šias subpopuliacijas:
a)
visus daugiau nei 24 mėnesių galvijus, pristatytus skubiai paskersti, arba galvijus, kurių ante mortem apžiūros metu pastebėta sutrikimų,
b)
visus daugiau nei 30 mėnesių galvijus, paskerstus normaliomis sąlygomis ir skirtus žmonėms vartoti,
c)
visus daugiau nei 24 mėnesių galvijus, kurie nebuvo paskersti vartoti žmonių maistui ir kurie nugaišo arba buvo paskersti ūkyje, nugaišo vežami arba skerdykloje (nugaišusius gyvulius).
Valstybės narės gali nuspręsti nukrypti nuo c punkto nuostatų ir netaikyti jų atokiems regionams, kuriuose gyvulių tankumas yra mažas ir kur nėra organizuotai surenkami nugaišę gyvuliai. Valstybės narės, kurios naudojasi šia galimybe, praneša apie tai Komisijai ir pateikia atitinkamų regionų sąrašą bei pagrindžia taikomas išimtis. Išimties negalima taikyti daugiau negu 10 proc. valstybės narės galvijų populiacijos.
"1b. Pasitarus su atitinkamu moksliniu komitetu 1 a (a) ir (c) dalyse nustatytas amžius gali būti pakoreguotas atsižvelgiant į mokslinę pažangą ir vadovaujantis 24 straipsnio 2 dalyje numatyta tvarka.
Esant
valstybės narės prašymui, kuri, remdamasi nustatytais kriterijais, apibrėžtais taikant 24 straipsnio 2 dalyje nustatytą tvarką, gali įrodyti, kad šalies epidemiologinė padėtis gerėja, kasmetės stebėsenos programos gali būti dar kartą svarstomos.
Atitinkama valstybė narė, atsižvelgdama į vispusišką rizikos analizę, pateikia įrodymą savo gebėjimo nustatyti naudojamų priemonių efektyvumą ir užtikrinti žmonių ir gyvūnų sveikatos apsaugą. Pirmiausia valstybė narė turi įrodyti, kad:
a)
remiantis nuolat atnaujinamais patikrinimų rezultatais, akivaizdžiai mažėja arba nuolat laikosi nedidelis GSE atvejų skaičius;
b)
valstybė narė įgyvendino ir mažiausia šešerius metus laikėsi visą GSE atvejų tikrinimo schemos (Bendrijos teisės aktai dėl gyvūnų stebėjimo ir atpažinimo bei GSE stebėjimo);
c)
kad bent šešerius metus ji įgyvendino ir vykdė Bendrijos teisės aktus dėl draudimo fermose auginamus gyvūnus šerti gyvūninės kilmės baltymais.
c)
pridedama 5 straipsnio dalis: 5.
Šio straipsnio įgyvendinimo taisyklės priimamos 24 straipsnio 2 dalyje nustatyta tvarka.
6)
Įterpiamas šis straipsnis:
6a straipsnis
Veisimo programos
1.
Valstybės narės gali pradėti vykdyti veisimo programas, skirtas jų avių populiacijose USE atsparių gyvūnų atrankai. Vykdant šias programas, taikoma tam tikrų USE atsparių bandų atpažinimo sistema ir jos gali būti pratęsiamos, kad, remiantis mokslinių tyrimų duomenimis, įrodančiais kitų gyvūnų rūšių tam tikrų genotipų atsparumą USE, būtų tiriamos tos rūšys.
2.
Programų, numatytų šio straipsnio 1 dalyje, konkrečios taisyklės patvirtinamos 24 straipsnio 2 dalyje nurodyta tvarka.
3.
Valstybės narės, kurios pradeda vykdyti veisimo programas, nuolat pateikia Komisijai pranešimus siekdamos, kad programos būtų moksliškai įvertintos, ypač būtų atsižvelgta į jų poveikį USE plitimui, taip pat genetinei įvairovei ir kintamumui, senų, retų arba prie tam tikro regiono gerai prisitaikiusių avių veislių auginimui. Mokslinių tyrimų rezultatai ir bendros veisimo programų išvados turi būti nuolat įvertinamos ir, prireikus, tos programos turi būti atitinkamai koreguojamos.
7)
7 straipsnis yra iš dalies keičiamas taip:
a)
1–4 dalys yra keičiamos taip: 1.
Atrajotojų šėrimas gyvūninės kilmės baltymu yra draudžiamas.
2.
Atsižvelgiant į IV priedą, 1 pastraipoje nurodyto draudimo taikymo sritis išplečiama, įtraukiant gyvūnus, kurie nėra atrajotojai ir kuriems netaikomi šėrimo draudimai, ir gyvūninės kilmės produktus.
3.
1 ir 2 straipsnio dalys taikomos neribojant IV priede išdėstytų nuostatų, nustatančių nukrypimus nuo šiose dalyse išvardytų draudimų.
Komisija gali nuspręsti, laikydamasi 24 straipsnio 2 dalyje nurodytos tvarkos ir moksliškai pagrįstu jaunų atrajotojų mitybos poreikių įvertinimu, taip pat atsižvelgdama į šio straipsnio įgyvendinimo taisykles, nurodytas 5 dalyje, ir vadovaudamasi šio nukrypimo kontrolės aspektų įvertinimu, leisti šerti jaunus gyvūnus, priklausančius atrajotojų rūšims, iš žuvų kilusiais baltymais.
4.
Valstybėms narės arba jų regionams, kuriuose nenustatyta GSE rizika, neleidžiama eksportuoti arba saugoti fermose auginamiems gyvūnams skirto pašaro, turinčio žinduolių kilmės baltymų, arba žinduoliams skirto pašaro, turinčio perdirbtų žinduolių kilmės baltymų, išskyrus pašarus šunims, katėms ir kailiniams gyvūnams.
Trečiosioms
šalims arba jų regionams, kuriuose nenustatyta GSE rizika, neleidžiama eksportuoti į Bendriją fermose auginamiems gyvūnams skirtų pašarų, turinčių perdirbtų žinduolių kilmės baltymų arba žinduoliams skirtų pašarų, turinčių perdirbtų žinduolių kilmės baltymų, išskyrus pašarus šunims, katėms ir kailiniams gyvūnams.
Valstybei narei ar trečiajai šaliai pateikus prašymą, vadovaujantis 24 straipsnio 2 dalyje numatyta tvarka gali būti priimtas sprendimas suteikti individualias šioje dalyje numatytų apribojimų išimtis. Kiekvienoje išimtyje turi būti atsižvelgiama į 3 dalies nuostatas.
b)
įterpiama šis dalis:
4a. Remiantis palankiu rizikos įvertinimu, kuriame atsižvelgiama bent į užkrato kiekį ir galimą jo šaltinį bei galutinę siuntos paskirties vietą, 24 straipsnio 2 dalyje nurodyta tvarka gali būti priimtas sprendimas nustatyti leistino nuokrypio lygį nedideliam gyvūninės kilmės baltymo, esančio pašaruose, kiekiui, atsiradusiam dėl atsitiktinio ir techniškai neišvengiamo užteršimo.
c)
5 dalis pakeičiama taip: 5.
Šio straipsnio įgyvendinimo taisyklės, o ypač – taisyklės dėl užteršimo prevencijos ir dėl pavyzdžių ėmimo bei tyrimų, reikalingų patikrinti atitikimą šiam straipsniui, metodų, priimamos vadovaujantis 24 straipsnio 2 dalyje numatyta tvarka. Nustatant šias taisykles, remiamasi Komisijos pranešimu, kuriuo informuojama apie gyvūninės kilmės pašarų kilmę, apdirbimą, kontrolę ir atsekamumą.
8)
8 straipsnio 1–5 dalys pakeičiamos taip:
1.
Atsižvelgiant į šio reglamento V priedą ir Reglamentą (EB) Nr. 1774/2002, nurodytoji pavojinga medžiaga pašalinama ir sunaikinama. Ji neimportuojama į Bendriją. Specifinių pavojingų medžiagų, minimų V priede, sąrašas apima bent jau 12 mėnesių amžiaus galvijų smegenis, stuburo smegenis, akis ir tonziles, bei galvijų, kurių amžių reikia nustatyti vadovaujantis 24 straipsnio 2 dalyje numatyta tvarka, nugarkaulius. Atsižvelgiant į skirtingas rizikos kategorijas, numatytas 5 straipsnio 1 dalies pirmoje pastraipoje, bei 6 straipsnio 1a dalies ir 1b dalies b punkto reikalavimus, specifinių pavojingų medžiagų sąrašas V priede turėtų būti atitinkamai pakeistas.
2.
Šio s
traipsnio 1 dalis netaikoma gyvūnų audiniams, jei šie buvo tiriami alternatyviu tyrimo metodu, tam tikslui patvirtintu 24 straipsnio 2 dalyje nurodyta tvarka, jeigu šis metodas, nurodytas X priede esančiame sąraše, taikomas laikantis V priede numatytų sąlygų, ir to tyrimo rezultatai buvo neigiami.
Valstybės narės, leidžiančios taikyti alternatyvų tyrimo metodą pagal šią dalį, privalo apie tai pranešti kitoms valstybėms narėms ir Komisijai.
3.
Valstybėse narėse arba jų regionuose, kuriuose yra kontroliuojama arba nenustatyta GSE rizika, galvijus, ožkas ir avis, kurių mėsa skirta žmonių ir gyvūnų maistui, draudžiama užmušti slopinant jų centrinės nervų sistemos veiklą, pailginto virbo formos prietaisą įkišant į kaukolės ertmę arba į kaukolės ertmę įleidžiant dujų.
4.
V priede numatyti duomenys, susiję su amžiaus nustatymu, gali būti koreguojami. Darant tokius pataisymus remiamasi naujausiais mokslinių tyrimų rezultatais dėl statistinės USE tikimybės tam tikroje Bendrijos galvijų, avių ir ožkų amžiaus grupėje.
5.
Konkrečiais atvejais 24 straipsnio 2 dalyje nustatyta tvarka gali būti priimamos šio straipsnio 1–4 dalių išimtys, atsižvelgiant į 7 straipsnio 1 dalyje nustatyto draudimo šerti taikymo pradžią arba, kontroliuojamą GSE riziką keliančių trečiosios šalies arba jos regiono atžvilgiu, – draudimo šerti atrajotojus gyvūninės kilmės baltymu taikymo pradžią, siekiant apriboti individualius reikalavimus pašalinti ir sunaikinti pavojingą medžiagą, gautą iš gyvūnų, atsivestų prieš draudimo įsigaliojimą tose šalyse ar regionuose.
9)
9 straipsnio 1 ir 2 dalys pakeičiamos taip:
1.
Gyvūninės kilmės produktai, išvardyti VI priede, gaminami naudojant gamybos procesus, patvirtintus 24 straipsnio 2 dalyje nurodyta tvarka.
2.
Galvijų, avių ir ožkų kaulai iš regionų, kur egzistuoja kontroliuojama arba nenustatyta GSE rizika negali būti naudojami mechaniškai atskirtos mėsos (MAM) gamybai. Iki 2008 m. liepos 1 d., valstybės narės Komisijai pateikia pranešimą apie jų teritorijoje taikomą MAM panaudojimo ir gamybos metodą. Šiame pranešime turi būti pareiškimas, ar valstybė narė ketina tęsti MAM gamybą.
Po to Komisija Europos Parlamentui ir Tarybai pristato pranešimą apie būsimą MAM poreikį ir panaudojimą Europos Bendrijoje, taip pat apie vartotojų informavimo politiką.
10)
12 straipsnis iš dalies keičiamas taip:
a)
Straipsnio 1 dalis keičiama taip: 1.
Kiekvieno gyvūno, įtariamo užsikrėtus USE, judėjimas oficialiai apribojamas, kol nebus žinomi kompetentingos institucijos atliekamo klinikinio ir epidemiologinio tyrimo rezultatai, arba gyvūnas nužudomas, kad oficialiai kontroliuojamoje laboratorijoje būtų atlikta analizė.
Jei valstybėje narėje esančiame ūkyje oficialiai įtariama, kad galvijai užsikrėtę USE, visų kitų galvijų, laikomų tame pačiame ūkyje, judėjimas oficialiai apribojamas, kol nebus gauti to tyrimo rezultatai. Jei valstybėje narėje esančiame ūkyje oficialiai įtariama, kad avys ar ožkos užsikrėtusios USE, visų kitų avių ar ožkų, laikomų tame pačiame ūkyje, judėjimas oficialiai apribojamas, kol nebus gauti to tyrimo rezultatai.
Tačiau jei kompetentinga institucija gauna įrodymų, kad ūkis, kuriame įtarus USE buvo laikomas gyvūnas, nėra tas ūkis, kuriame gyvūnas galėjo užsikrėsti USE, ji gali nuspręsti oficialiai apriboti tik gyvūno, įtariamo užsikrėtus, judėjimą.
Jeigu atrodo, kad tai būtina, kompetentinga institucija, atsižvelgdama į turimą epidemiologinę informaciją, taip pat gali nuspręsti įvesti kontrolę kituose ūkiuose arba tik ūkyje, kuriame buvo užsikrėsta.
24 straipsnio 2 dalyje nurodyta tvarka ir nukrypstant nuo šioje pastraipoje numatytų oficialių judėjimo apribojimų, valstybės narės gyvūnų judėjimas gali būti oficialiai neribojamas, jei ta valstybė narė taiko lygiavertę apsaugą užtikrinančias priemones, pagrįstas tinkamu galimos rizikos žmonių ar gyvūnų sveikatai įvertinimu.
b)
3 dalis pakeičiama taip:
3.
atsižvelgiant į Reglamentą (EB) Nr. 1774/2002 ir atliekant oficialią kontrolę, kol bus patvirtinta neigiama diagnozė, įtariamo gyvūno visos kūno
dalys saugomos arba sunaikinamos.
11)
13 straipsnio 1 dalis iš dalies keičiama taip:
a)
a
punkto pirmoji pastraipa pakeičiama taip:
a)
atsižvelgiant į Reglamentą (EB) Nr. 1774/2002, visos gyvūno kūno dalys visiškai sunaikinamos, išskyrus medžiagą, skirtą aprašams parengti, atsižvelgiant
į šio reglamento III priedo B skyrių.
b)
c punkto pirmoji pastraipa pakeičiama taip:
c)
visi gyvūnai ir gyvūninės kilmės produktai, nurodyti šio reglamento VII priedo 2 punkte, kurie, atlikus b punkte nurodytą tyrimą, pasirodo esą pavojingi, užmušami ir visiškai sunaikinami, atsižvelgiant į Reglamentą (EB) Nr. 1774/2002.
c)
po pirmosios pastraipos įterpiama ši pastraipa:
Esant valstybės narės prašymui ir remiantis teigiamu rizikos įvertinimu, ypač atsižvelgiant į valstybėje narėje vykdomas kontrolės priemones, vadovaujantis 24 straipsnio 2 dalyje nurodyta tvarka gali būti priimtas sprendimas leisti šioje dalyje minimus galvijus naudoti iki jų produktyvaus gyvenimo pabaigos.
12)
15 straipsnio 3 dalis pakeičiama taip:
3.
Vadovaujantis 24 straipsnio 2 dalyje nurodyta tvarka:
a)
1 ir 2 dalių nuostatos gali būti taikomos kitoms gyvūnų rūšims, ir
b)
gali būti priimamos šio straipsnio įgyvendinimo taisyklės.
13)
16 straipsnis iš dalies keičiamas taip:
a)
1 dalies b punktas pakeičiamas taip:
b)
pienas ir pieno produktai, kailis ir oda, želatina ir kolagenas, gauti iš kailio ir odos.
b)
2 ir 3 dalys pakeičiamos taip: 2.
Gyvūninės kilmės produktai, importuojami iš kontroliuojamą arbą nenustatytą GSE riziką keliančios trečiosios šalies, turi būti gaunami iš sveikų galvijų, ožkų ir avių, kurių centrinės nervų sistemos audinys nebuvo sudraskytas arba kurie nebuvo užmušti į kaukolės ertmę injekavus dujų, kaip nurodyta 8 straipsnio 3 dalyje.
3.
Gyvūninės kilmės maisto produktai, kurie turi galvijų kilmės medžiagų ir kurie kilę iš šalies ar regiono, kuriame GSE rizika nenustatyta, negali būti pateikiami į rinką, nebent jie pagaminti iš gyvūnų:
a)
gimusių praėjus aštuoneriems metams po datos, kai buvo efektyviai įgyvendintas draudimas šerti atrajotojus gyvūninės žinduolių kilmės baltymu; ir
b)
gimusių, užaugusių ir laikytų bandoje, kurioms riklausantys gyvuliai mažiausiai septynerius metus nesirgo GSE ir tai patvirtinta dokumentais.
Be to, atrajotojų kilmės maisto produktai negali būti siunčiami iš valstybės narės arba jos regiono, kuriame nenustatyta GSE rizika, į kitą valstybę narę arba importuojami iš trečiosios šalies, kurioje yra nenustatyta GSE rizika.
Šis draudimas netaikomas gyvūninės kilmės produktams, išvardytiems VIII priedo C skyriuje ir atitinkantiems VIII priedo C skyriaus reikalavimus.
Prie jų turi būti pridedamas oficialaus veterinaro išduotas gyvulio sveikatos pažymėjimas, patvirtinantis, kad produktai buvo pagaminti laikantis šio reglamento.
14)
24 straipsnio 1 dalis pakeičiama taip:
1.
"Komisijai padeda nuolatinis Maisto grandinės ir gyvūnų sveikatos komitetas. Tačiau, pagal 6a straipsnį, Komisijai taip pat pataria Zootechnikos nuolatinis komitetas.";
15)
Įterpiamas šis straipsnis:
24a straipsnis
24 straipsnio 2 dalyje nurodyta tvarka priimami sprendimai turi būti grindžiami tinkamu galimos rizikos žmogaus ir gyvūnų sveikatai įvertinimu ir, atsižvelgiant į egzistuojančius mokslinius įrodymus, turi būti išlaikomas arba, jeigu tai moksliškai pagrįsta, padidintas Bendrijoje užtikrinamas žmonių ir gyvūnų sveikatos apsaugos lygis.
2 straipsnis
Šis reglamentas įsigalioja dvidešimtą dieną nuo jo paskelbimo
Europos Sąjungos oficialiajame leidinyje
.
Šis reglamentas yra privalomas visas ir tiesiogiai taikomas visose valstybėse narėse.
Priimta,
Europos Parlamento vardu Tarybos vardu
Pirmininkas Pirmininkas
