Klausimas, į kurį atsakoma žodžiu, Nr. O-0098/2010
Komisijai
Darbo tvarkos taisyklių 115 straipsnis
Lambert van Nistelrooij
,
Elmar Brok
,
Lena Kolarska-Bobińska
PPE frakcijos vardu Tema: Būsimas Europos kaimynystės politikos priemonės (EKPP) įtraukimas į tarptautinio bendradarbiavimo programų biudžetą
Europos kaimynystės politikos priemonę (EKPP) 2006 m. spalio 24 d. patvirtino Europos Parlamentas ir Taryba. Iki šiol buvo patvirtintos 13 numatytų tarptautinio bendradarbiavimo programų, iš kurių 11 vėluodamos jau pateikė kvietimus pateikti pasiūlymus. Vadovaujantis 2006 m. spalio 24 d. Reglamento (EB) Nr. 1638/2006 30 straipsniu, Komisija iki šių metų pabaigos turėtų gauti EKPP įgyvendinimo įvertinimo rezultatus.
1. Vadovaujantis minėtojo reglamento 9 straipsnio nuostatomis, jei „…iki galutinio 2010 m. birželio 30 d. termino dar nebūna Komisijai pristačiusios bendros veiklos programos, Komisija (…) imasi būtinų veiksmų, kad šiai valstybei narei būtų leidžiama naudotis Europos regioninės plėtros fondo įnašu programą pagal Reglamentą (EB) Nr. 1083/2006.“ Atsižvelgiant į iki šiol turimus rezultatus apie šios naujos priemonės įgyvendinimą, ar nevertėtų peržiūrėti numatyto 2007-2010 m. biudžeto, kuris dar nėra panaudotas?
2. Jei taip, kur tiksliai bus pervestos Europos regioninės plėtros fondo ir EKPP lėšos, kurios buvo skirtos Ispanijos ir Maroko programai bei tarptautinio bendradarbiavimo Atlanto programai?
3. Kur tiksliai bus pervestos EKPP lėšos, skirtos Baltijos jūros programai, jei Baltarusija negalėtų jų įsisavinti?
4. Jei EKPP lėšos būtų pervestos kitai tarptautinio bendradarbiavimo programai, tai EKPP biudžeto dalis būtų padidinta ir tai konkrečiai tarptautinio bendradarbiavimo programai, ar Europos regioninės plėtros fondo dalis, skirta minėtai tarptautinio bendradarbiavimo programai, taip pat būtų padidinta?
5. Ar nebūtų tikslinga geriau koordinuoti procedūras, siekiant išvengti EKPP tarptautinio bendradarbiavimo programų ir EKPP kitų programų finansavimo dubliavimosi?
6. Ar vėluojančius kvietimus pateikti pasiūlymus galėjo sąlygoti EKPP įgyvendinimo taisyklių nelankstumas? Ar Komisija ketintų supaprastinti procedūrą?
7. Ar vertinant tarptautinio bendradarbiavimo programų, skirtų 2007 – 2010 m. laikotarpiui, įgyvendinimą, turėtumėte konkrečių pasiūlymų dėl EKPP, skirtos ateinančiam laikotarpiui, peržiūros?
OL L 310, 2006 9 11, p. 1.