19.1.2010 B7-0056/2010 PASIŪLYMAS DĖL REZOLIUCIJOS pagal Darbo tvarkos taisyklių 113 straipsnį
dėl suderintos homeopatinių produktų sistemos nustatymo
Daciana Octavia Sârbu
PE432.904v◄► B7‑0056/2010 Pasiūlymas dėl Europos Parlamento rezoliucijos dėl suderintos homeopatinių produktų sistemos nustatymo
Europos Parlamentas ,
– atsižvelgdamas į ES sutarties 152 straipsnį ir Europos bendrijos steigimo sutarties 100 straipsnį,
– atsižvelgdamas į Direktyvos 92/73/EEB nuostatas dėl homeopatinių ir antroposofinių produktų,
– atsižvelgdamas į savo pranešimą Nr. A4-0378/98 ,
– atsižvelgdamas į Komisijos baltąją knygą „Kartu sveikatos labui, 2008–2013 m. ES strateginis požiūris“,
– atsižvelgdamas į „Antroposanos“ bylą (ETT Byla C-84/06), susijusią su antroposofiniais produktais,
– atsižvelgdamas į Darbo tvarkos taisyklių 120 straipsnį,
A. kadangi daugiau nei 100 milijonų Europos piliečių naudojasi homeopatija kaip alternatyvios medicinos forma,
B. kadangi homeopatija yra alternatyvios medicinos forma, tokia pat saugi kaip ir tradicinė medicina, be to, mažiau kainuoja, nes homeopatiniai produktai gaminami laikantis aukštos kokybės standartų,
1. ragina Komisiją iš dalies pakeisti galiojančią šios srities direktyvą siekiant užtikrinti laisvą homeopatinių produktų judėjimą ir tinkamai atsižvelgti į specifinį jų pobūdį;
2. ragina Komisiją apsvarstyti galimybę peržiūrėti homeopatinių produktų direktyvą siekiant didesnės vidaus rinkos darnos.
